16. 3. 2011 B7-0192/2011 PREDLOG RESOLUCIJE v skladu s členom 120 poslovnika
o redkih zemljah
Silvia-Adriana Ţicău
,
Teresa Riera Madurell
,
Bernd Lange
,
Karl-Heinz Florenz
,
Paul Rübig
PE459.737v01-00 B7‑0192/2011 Predlog resolucije Evropskega parlamenta o redkih zemljah
Evropski parlament ,
– ob upoštevanju vprašanj za ustni odgovor O–000036/2011 , O–000043/2011 in O–000041/2011 ,
– ob upoštevanju poročila o industrijski politiki za dobo globalizacije ( 2010/2095(INI) ),
– ob upoštevanju člena 120 svojega poslovnika,
A. ker se redke zemlje uporabljajo za proizvodnjo ekranov, mobilnih telefonov in drugih naprav za vsakodnevno uporabo, in ker so ključnega pomena za izdelavo zelo zmogljivih trajnih magnetov, ki se uporabljajo pri vetrnih turbinah, električnih vozilih, avtomobilskih katalizatorjih, vezjih, optičnih vlaknih in visoko temperaturnih superprevodnikih;
B. ker je EU popolnoma odvisna od uvoza surovin in ker bosta gonilo za povpraševanje po surovinah prihodnji razvoj gospodarstev v vzponu in hitra širitev ključnih spodbujevalnih tehnologij,
C. ker se, za razliko od elektrike, s surovinami in redkimi zemljami trguje na svetovni ravni, trgi za nekatere surovine in redke zemlje so manj pregledni in ker so količine, s katerimi se trguje, zelo majhne v primerjavi z drugimi materiali,
D. ker imajo izkopavanje, rafiniranje in recikliranje redkih zemelj, če se ne izpeljejo pravilno, resne okoljske posledice,
1. poziva Komisijo, naj redno posodablja seznam surovin, da se upošteva razvoj trga in tehnologije;
2. poziva Komisijo in države članice, naj svoja prizadevanja osredotočijo na ustrezno recikliranje redkih zemelj.
