P6_TA(2005)0514
Predlog splošnega proračuna 2006 (vsi oddelki)
A6-0396/2005
Resolucija Evropskega parlamenta o predlogu splošnega proračuna Evropske unije za proračunsko leto 2006, kakor ga je spremenil Svet (vsi oddelki) (14864/2005 – C6-0415/2005 – 2005/2001(BUD) ), in pisnih predlogov sprememb št. 1/2005 (14862/2005 – C6-0413/2005 ), št. 2/2005 (14863/2005 – C6-0414/2005 ) in št. 3/2005 (15379/2005 – C6-0427/2005 ) k predlogu splošnega proračuna Evropske unije za proračunsko leto 2006
Evropski parlament
, –
ob upoštevanju Pogodbe o ustanovitvi Evropske skupnosti, zlasti tretjega pododstavka člena 272(4) Pogodbe o ustanovitvi Evropske skupnosti,
–
ob upoštevanju Pogodbe o ustanovitvi Evropske skupnosti za atomsko energijo, zlasti člena 177 Pogodbe,
–
ob upoštevanju sklepa Sveta 2000/597/ES, Euratom z dne 29. septembra 2000 o sistemu virov lastnih sredstev Evropskih skupnosti UL L 253, 7.10.2000, str. 42.
,
–
ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti UL L 248, 16. 9. 2002, str. 1.
,
–
ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka UL C 172, 18.6.1999, str. 1. Sporazum, kakor je bil spremenjen s Sklepom 2005/708/ES (UL L 269, 14.10.2005, str. 24).
, Sklepa 2003/429/ES Evropskega parlamenta in Sveta z dne 19. maja 2003 o prilagoditvi finančnega načrta za širitev UL L 147, 14.6.2003, str. 25.
in Sklepa 2003/430/ES Evropskega parlamenta in Sveta z dne 19. maja 2003 o reviziji finančnega načrta UL L 147, 14.6.2003, str. 31.
,
–
ob upoštevanju predloga splošnega proračuna Evropske unije za proračunsko leto 2006, ki ga je Svet pripravil 15. julija 2005 ( C6-0299/2005 ),
–
ob upoštevanju svoje resolucije z dne 27. oktobra 2005 o predlogu splošnega proračuna Evropske unije za proračunsko leto 2006, oddelek III – Komisija Sprejeta besedila, P6_TA(2005)0409 .
,
–
ob upoštevanju svoje resolucije z dne 27. oktobra 2005 o predlogu splošnega proračuna Evropske unije za proračunsko leto 2006, oddelek I – Evropski parlament, oddelek II – Svet, oddelek IV – Sodišče, oddelek V – Računsko sodišče, oddelek VI – Evropski ekonomsko-socialni odbor, oddelek VII – Odbor regij, oddelek VIII (A) – Evropski varuh človekovih pravic, oddelek VIII (B) – Evropski nadzornik za varstvo podatkov Sprejeta besedila, P6_TA(2005)0410 .
,
–
ob upoštevanju svojih dopolnitev in predlaganih sprememb z dne 27. oktobra 2005 predloga splošnega proračuna Sprejeta besedila, Priloga.
,
–
ob upoštevanju sprememb Sveta k dopolnitvam in predlaganim spremembam predloga splošnega proračuna, ki jih je sprejel Parlament (14864/2005 - C6-0415/2005 ),
–
ob upoštevanju usklajevanja proračuna z dne 24. novembra 2005, kot je bilo sklenjeno na trialogu dne 30. novembra 2005,
–
ob upoštevanju svojega sklepa z dne 15. decembra 2005 o uporabi instrumenta prilagodljivosti v skladu s točko 24 Medinstitucionalnega sporazuma z dne 6. maja 1999 za sanacijo in obnovo Iraka, za pomoč pri sanaciji in obnovi v državah, ki jih je prizadel cunami, za države podpisnice Protokola o sladkorju, ki jih prizadeva reforma ureditve EU v letu 2006 za sladkor, in za skupno zunanjo in varnostno politiko Sprejeta besedila, P6_TA(2005)0513 , Priloga.
,
–
ob upoštevanju člena 69 in priloge IV svojega Poslovnika,
–
ob upoštevanju poročila Odbora za proračun ( A6-0396/2005 ),
A.
ker morajo socialna kohezija, gospodarska rast, ustvarjanje delovnih mest, dodana vrednost evropskih politik in duh solidarnosti znotraj in zunaj evropskih meja podpreti proračun za leto 2006, prispevati k današnjim izzivom in povrniti zaupanje v Evropsko unijo,
B.
ker si je treba izjemno prizadevati za uveljavitev lizbonske in göteborške strategije, tudi v smislu proračunskih zavez in z vidika morebitnega finančnega dogovora za naslednje leto,
C.
ker je vključitev mladih po Evropi v programe EU in podpora mladim izjemnega pomena in ker bi moral proračun za leto 2006 imeti posebni prispevek na tem področju,
1.
znova izpostavlja temeljne prednostne naloge, upoštevane v proračunu za leto 2006, in poudarja prispevek lizbonske in göteborške strategije pri politiki informiranja EU, ki vključuje državljane in njihov prispevek k financiranju ključnih mednarodnih zavez; prav tako verjame, da proračun za leto 2006 služi kot prehod k (morebitnem) novem srednjeročnem proračunskem dogovoru v prihodnjih letih;
2.
poudarja ključni pomen zagotavljanja zadostnih odobritev izplačil, s čimer bomo preprečili kopičenje neporavnanih obveznosti; določa za izplačila v proračunu za leto 2006 stopnjo 1,01 % BND Skupnosti v primerjavi z 1 % v proračunu za leto 2005; izraža razočaranje, ker se Svet ni strinjal z višjim zneskom, a je pripravljen sprejeti višino tega zneska kot del skupnega kompromisa pri proračunu za leto 2006;
3.
poudarja prednost, ki je v letu 2006 namenjena mladim, in posebna proračunska prizadevanja, ki bodo na tem področju okrepila pomembne evropske programe;
4.
opozarja, da Komisija oktobra vsako leto predloži Parlamentu pisni predlog spremembe k predhodnemu predlogu proračuna, ki predvideva stopnjo izdatkov iz razdelka 1 za proračune prihodnjih let; Komisijo prosi, da bi Parlamentu predložila podobne dokumente za vse druge proračunske razdelke in mu s tem omogočila popolno osveščenost pri določanju proračuna za naslednje leto;
5.
opaža, da med potekom pogajanj o proračunu za leto 2006 odnos Komisije ni v ničemer prispeval k doseganju dogovora med obema vejama proračunskega organa; poudarja pomembno vlogo Komisije kot verodostojnega in nepristranskega razsodnika med obema vejama proračunskega organa za zagotavljanje popolnega sodelovanja Parlamenta;
Razdelek 1: Kmetijstvo
6.
obžaluje znižanje različnih postavk v tem sektorju, ki ga je izvedel Svet v skladu s svojo pristojnostjo pri obveznih izdatkih, a hkrati toplo pozdravlja okrepljeno financiranje programa za hrano, namenjeno prikrajšanim osebam;
7.
pozdravlja sporazum med Parlamentom in Komisijo o pisnem predlogu sprememb Komisije št. 2/2005 o pregledu finančnih podomejitev iz tega razdelka, da bi omogočili modulacijske ukrepe, povezane z reformo SKP;
Razdelek 2: Strukturni ukrepi
8.
pozdravlja nadaljnje strogo izvajanje strukturnih ukrepov v letu 2005 in opozarja na predlog Komisije, da se bo takšen pozitiven razvoj ohranil v letu 2006;
9.
vseeno izraža razočaranje, ker se v nasprotju z letošnjimi pozitivnimi znaki izvajanje strukturnih ukrepov v novih državah članicah ni razvijalo tako dobro, kot smo upali; meni, da je do tega prišlo predvsem zaradi težavnega začetnega obdobja, ki je imelo posledice za nove programe, in predvsem zaradi novih postopkov v samih državah članicah; opozarja, da se je na začetku tekočega obdobja finančne perspektive to zgodilo tudi v državah EU-15; zato poudarja, da teh začetnih težav nikakor ni mogoče razumeti kot splošne težave s sposobnostjo črpanja sredstev v novih državah članicah; je optimističen v tem, da bodo te države s podporo Komisije uspele znatno okrepiti njihovo izvajanje v letu 2006;
10.
je odločen zagotoviti učinkovito izvajanje strukturnih ukrepov in potrebna proračunska sredstva; meni, ob upoštevanju nepričakovanih zakasnitev v izvajanju, da odobritve izplačil, predlagane v predlogu proračuna Komisije, predstavljajo najbolj natančne ocene za potrebe v letu 2006 in omogočajo zadostno osnovno raven izvajanja; potrjuje osnutek skupne izjave, priložene tej resoluciji predvsem zato, da bo z dopolnitvijo proračuna za leto 2006 zagotovila nadaljnje odobritve izplačil, če bodo te potrebne;
11.
potrjuje skupno izjavo, priloženo tej resoluciji predvsem zato, da bi se po potrebi s spremembo proračuna v letu 2006 izrecno zagotovila razpoložljivost nadaljnjih odobritev plačil;
Razdelek 3: Notranje politike
12.
poudarja pomen lizbonske in goteborške strategije za trajnostni razvoj, konkurenčnost, ustvarjanje delovnih mest in socialno kohezijo ter meni, da je pomembna za zagotovitev zadostnih finančnih sredstev za njeno izvajanje; je zato okrepil te politike za leto 2006 in se odločil obnoviti vrsto z lizbonsko strategijo povezanih dopolnitev v višini do približno 130 000 000 EUR;
13.
pozdravlja politični dogovor s Svetom za okrepitev številnih programov na tem področju, sprejetih po postopku soodločanja, ki presegajo zneske, predvidene v ustreznih finančnih okvirih; izpostavlja, da je bil ta dogovor sklenjen v skladu s sredstvi, ki jih je ponudil medinstitucionalni dogovor, in, da je Komisija potrdila možnost za izvrševanje dodatnih sredstev;
14.
v tem smislu poudarja, da je dodatno financiranje odobreno za mala in srednja podjetja, raziskovalno politiko, Socrates, LIFE III , programe MLADI in kulturna združenja, ki spodbujajo evropsko idejo;
15.
meni, da je program Erasmus glavna prednostna naloga, in se je odločil okrepiti financiranje izmenjave študentov in, kar je pomembno, odobril povišanje posameznih študentskih nadomestil, s čimer je postal program bolj dostopen in nepristranski, saj je izboljšal možnosti sodelovanja za študente iz vseh družbenih okolij;
16.
je odobril številne pilotske projekte, med drugim, - da bi spodbudil in pospešil izvajanje ukrepov mobilnosti (obiski in izmenjave) za dijake, ki bo v okviru programa Comenius začel potekati 1. januarja 2007, - čezmejno sodelovanje in boj proti naravnim katastrofam, - varnost na vseevropski cestni mreži in - nadaljevanje pilotskega projekta glede 'boja proti terorizmu', poziva Komisijo, da predlaga konstruktivne in inovativne poti za izvajanje projekta v sodelovanju s Parlamentom;
17.
se je odločil, da bo okrepil številne proračunske postavke za politiko informiranja, s čimer bo podprl ponovni začetek teh ukrepov po predstavitvi Bele knjige Komisije o komunikaciji in demokraciji; poudarja potrebo po izvajanju nove strategije v tesnem sodelovanju s Parlamentom; je odločil, da del rezerve sprosti v drugi obravnavi;
18.
vztraja na tem, da je možno veliko narediti na področju poenostavitve postopkov in pri zmanjšanju birokracije, od česar bi imeli korist ljudje in organizacije, ki prejemajo sredstva EU; se je zato odločil, da bo obdržal vrsto dopolnitev za poenostavitev, in ugotovil, da je že prišlo do določenega napredka, predvsem v zvezi z dejavnostmi na področju finančne uredbe;
19.
ponovno poudarja tradicionalno podporo agencijam in zlasti novim agencijam; vendar opozarja, da njihovih kadrovskih načrtov ni mogoče širiti vsako leto, ne da bi se proračunskemu organu zagotovilo spoštovanje skupnih predpisov vseh institucij v zvezi z zaposlovanjem in napredovanjem;
20.
pričakuje, da bo Komisija do konca marca 2006 dokončno izoblikovala smernice za kadrovsko politiko ter jih sporočila proračunskemu organu;
Razdelek 4: Zunanje politike
21.
poudarja, da je treba zunanje programe zadostno financirati, s čimer bi se odzvali na resnične potrebe in, da so bile višje obveze in vključitev EU, zlasti na področju pomoči za obnovo in v humanitarnih zadevah, zajete v dogovorjeni finančni okvir iz leta 1999, ki se je izkazal za nezadostnega, ko so se dodale nove zahteve;
22.
potrjuje svoj namen podpreti nove ukrepe in odgovornosti EU in hkrati zagotoviti, da se to ne bo zgodilo na račun običajnih prednostnih nalog, kot so tekoči programi sodelovanja, ukrepi, povezani z razvojnimi cilji tisočletja, in pomembni tematski programi, kot je program človekovih pravic;
23.
zato pozdravlja sklep, da se uporabi instrument prilagodljivosti v celotnem znesku 275 000 000 EUR za program obnove po cunamiju, program obnove v Iraku in nove podporne ukrepe za države AKP, ki bodo sledili reformi sektorja sladkorja, in za skupno zunanjo in varnostno politiko;
24.
se strinja z bistvenim povišanjem financiranja za ukrepe skupne zunanje in varnostne politike, da bi se odzvali na mednarodne razmere, zlasti na potrebo po preprečevanju in reševanju konfliktov, ter zagotovili, da bo Evropska unija lahko izvajala svojo nalogo na tem področju; potrjuje skupno izjavo, priloženo k tej resoluciji, s katero sta se Svet in Parlament strinjala, da bodo znatno višje financiranje SZVP iz proračuna Skupnosti spremljali izboljšani ukrepi informiranja in posvetovanja; pozdravlja, da se je Svet obvezal k temu, da bo zastopan na ravni veleposlanikov v tem procesu političnega posvetovanja;
Razdelek 5: Uprava
25.
se je odločil za potrditev svojega stališče s prve obravnave o upravnih izdatkih; poudarja pomen doseganja ravnotežja med ohranjanjem proračunske strogosti in zagotavljanjem proračunskih virov, potrebnih za lastno delovanje institucij; potrjuje svojo odločitev iz prve obravnave, da bo ponovno vzpostavil vsa delovna mesta, ki jih ni sprejel Svet, vendar bo ohranil rezervo 16 000 000 EUR za upravne izdatke, dokler ne bodo izpolnjeni vsi pogoji;
26.
je sklenil, da sprosti del rezerve za postopek v odboru, dokler pričakuje rezultate posvetovanja med Parlamentom in Komisijo o spremembi Sklepa 1999/468/ES z dne 28. junija 1999 o določitvi postopkov za izvrševanje Komisiji podeljenih izvedbenih pooblastil UL L 184, 17.7.1999, str. 23.
;
27.
pozdravlja sprejetje odločitve o povečanju sredstev na razpolago kulturnemu sektorju v proračunski vrstici 15 04 01 03 za 1 000 000 EUR; opozarja na svojo zgoraj navedeno resolucijo z dne 27. oktobra 2005 o prvi obravnavi proračuna za leto 2006, zlasti odstavek 33; poziva Komisijo, da razporedi dodatni razpoložljivi znesek, zlasti ob upoštevanju organizacij, ki so vrsto let uspešno prejemale podporo iz donacij Evropske unije, kot so Mladinski orkester Evropske unije, Baročni orkester Evropske unije in Fundacija Yehudi Menuhin;
28.
zahteva od institucij, da do 15. februarja 2006 pošljejo skupno poročilo o zaposlovanju, vezanem na širitev, vključno s statističnimi podatki iz obdobja do 15. januarja 2006 o številu in stopnjah delovnih mest, ki jih zaseda stalno osebje po nacionalnosti in začasno osebje ter o številu in stopnjah prostih delovnih mest; poziva institucije, da v poročilo vključijo akcijski načrt z ukrepi za nadaljnje zaposlovanje in razrešijo problem razpoložljivosti kandidatov iz določenih kategorijah in držav;
Razdelek 7: Predpristopna strategija
29.
potrjuje svoj sklep, da bo dosegel večjo proračunsko preglednost v zvezi s pomočjo Skupnosti državam kandidatkam ali potencialnim državam kandidatkam, zlasti kar zadeva začetek veljavnosti novega predpristopnega instrumenta, ki bo v en sam dokument združil različne geografske in tematske programe;
º
º º
30.
naroči svojemu predsedniku naj razglasi, da je proračun dokončno sprejet, in naj poskrbi za njegovo objavo v Uradnem listu Evropske unije;
31.
naroči svojemu predsedniku, naj to resolucijo posreduje Svetu, Komisiji, Sodišču, Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic, Evropskemu nadzorniku za varstvo podatkov in drugim zadevnim institucijam ter organom.
PRILOGA
SKUPNE IZJAVE
1.
Odobritve plačil
Če bo izvrševanje odobritev plačil za strukturne sklade do konca julija 2006 preseglo 40 % ali če se bo Komisija kako drugače prepričala, da je v proračunu pomanjkanje odobritev plačil, bo Komisija po proučitvi možnosti prerazporeditve odobritev plačil znotraj celotnega proračuna, vključno s postavko 2, in po oceni možnih virov dodatnih prihodkov proračunskemu organu predložila PPSP najkasneje oktobra. Evropski parlament in Svet bosta na eni sami obravnavi odločala o PPSP, tako da bodo dodatna potrebna sredstva na voljo najkasneje na začetku novembra 2006. appropriations needed available at the latest in early November 2006.
2.
SZVP
Evropski parlament in Svet ostajata popolnoma zavezana tako obstoječi skupni izjavi o SZVP, kot je bila sprejeta na usklajevalnem sestanku za proračun novembra 2002, in poznejši izmenjavi pisem dne 5. decembra 2003 kot tudi izvajanju izjave v celoti. Potrjujeta, da se bodo od leta 2006 naprej skupnih sej (ki bodo potekale vsaj vsako četrtletje, da se zagotovijo pravočasne informacije tako o najnovejšem in o pričakovanem razvoju proračuna kot tudi o proračunskih posledicah) udeleževale naslednje osebe:
Evropski parlament: poslanci
Svet: veleposlanik (predsednik političnega in varnostnega odbora).
3.
SZVP in programi, sprejeti po postopku soodločanja
Evropski parlament in Svet pozoveta Komisijo, da čim prej v letu 2006 sprejme primerne ukrepe za ustrezne prenose sredstev, da se uresničijo o SZVP dosežen sporazum in programi, sprejeti po postopku soodločanja.
