Plenarno zasedanje v Bruslju, 22. in 23. 3. 2006
2006-03-21 - 12:44
Dvodnevno plenarno zasedanje v Bruslju, ki bo potekalo v sredo, 22. in četrtek, 23. marca, bo v znamenju predstavitve načrtov za upravljanje z energetskimi viri in zunanjepolitičnih vprašanj.
V sredo popoldne bo na dnevnem redu predstavitev politične strategije Komisije za leto 2007 in odgovor Komisije in Sveta EU na vprašanja o zanesljivosti oskrbe z energijo. Poslanci bodo razpravljali še o mirovni operaciji v Kongu ter o financiranju evropskih političnih strank .
Zasedanja v sredo dopoldne bo namenjeno razpravi o demografskih spremembah ter medgeneracijski solidarnosti in poročilu o kulturnih rastlinah za neprehrambene namene. 20060309BRI06008
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060309BRI06008 FULL-TEXT DOC XML V0//SL
-//EP//TEXT IM-PRESS 20060309BRI06008 ITEM-001-SL DOC XML V0//SL
Energija
Zanesljivost preskrbe z energijo v Evropski uniji
2006-03-21 - 12:44
Poslanec Giles CHICHESTER (EPP-ED, UK) bo v imenu Odbora za industrijo, raziskave in energetiko zastavil identični vprašanji Svetu EU in Komisiji o zanesljivosti preskrbe z energijo v Evropski uniji. Poraba energije v EU bo v obdobju od 1990 do 2020 predvidoma narasla za 22 odstotkov. Narašča zlasti poraba nafte, kljub 50-odstotnemu zmanjšanju energetske intenzivnosti naprav na nafto in uporabi obnovljivih goriv v industriji, prometu, za ogrevanje in proizvodnjo električne energije. V Uniji se je opazno povečalo povpraševanje po plinu, tako gledano absolutno kot v primerjavi z drugimi gorivi, in sicer se je tržni delež plina v desetih letih povečal z 18 na 24 odstotkov in bo do leta 2020 predvidoma dosegel 27 odstotkov. Odvisnost EU od uvoza se bo do leta 2030 predvidoma povečala na 71 odstotkov, povečalo pa se bo tudi povpraševanje v tretjih državah, ki bodo z Unijo tekmovale za energijo.
Odbor za energetiko zato sprašuje Svet EU in Komisijo, kaj nameravata storiti, da bi se primerno odzvala na najnovejše dogajanje pri rastočem povpraševanju po energiji na eni strani in na geopolitična, strateška in diplomatska tveganja za stabilnost na drugi, ter kako bi lahko v prihodnosti zagotovili neodvisno preskrbo EU z energijo za zadostitev potrebe po nafti in plinu. Poslanec še sprašuje, katere druge vire energije bi lahko izkoriščali ob upoštevanju trajnostnega razvoja, konkurenčnosti in zanesljivosti preskrbe, če se zmanjšajo zaloge nafte in plina ali če na preskrbo vplivajo geopolitična tveganja in kaj meni Svet EU o učinku kjotskih pogajanj po letu 2012 na zanesljivost oskrbe z energijo in konkurenčnost EU kot lizbonska cilja Unije. Zanesljivost preskrbe z energijo v Evropski uniji - vprašanje za Svet in Komisijo
-//EP//TEXT OQ O-2006-0007 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060309BRI06008 FULL-TEXT DOC XML V0//SL
-//EP//TEXT IM-PRESS 20060309BRI06008 ITEM-COVER-SL DOC XML V0//SL
-//EP//TEXT IM-PRESS 20060309BRI06008 ITEM-002-SL DOC XML V0//SL
Institucije
Letna politična strategija 2007
2006-03-21 - 12:44
Prva točka dvodnevnega plenarnega zasedanja v Bruslju bo razprava o politični strategiji Komisije za leto 2007, ki jo bo poslancem predstavil predsednik Evropske komisije Jose Manuel Barroso. Dokument je prva stopnja v ciklusu oblikovanja politik za naslednje leto. V strategiji so opredeljene prednostne naloge, iniciative za njihovo izvajanje in proračunski okvirji. Na podlagi sprejete strategije bo Komisija do novembra pripravila letni program dela za leto 2007, v katerem bodo opredeljeni cilji politik in operativni program odločitev (zakonodajnih pobud, predlogov direktiv in uredb), ki jih je treba izvesti za njihovo izvajanje. Predsednik Komisije bo delovni program in oceno učinkov programa nato predstavil parlamentu in Svetu EU.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060309BRI06008 FULL-TEXT DOC XML V0//SL
-//EP//TEXT IM-PRESS 20060309BRI06008 ITEM-001-SL DOC XML V0//SL
-//EP//TEXT IM-PRESS 20060309BRI06008 ITEM-003-SL DOC XML V0//SL
Človekove pravice
Izboljšanje evropske zakonodaje proti spolni zlorabi otrok
2006-03-21 - 12:44
Evropski parlament bo v sredo v postopku posvetovanja obravnaval poročilo poslanca Bogusława SONIKA (EPP-ED, PL) iz odbora za pravosodje, ki podpira predlog okvirnega sklepa Sveta EU o priznavanju in izvrševanju prepovedi, ki so posledica obsodb za spolne delikte nad otroci. Prepovedi opravljanja dela ali stikov z otroki, ki jih izrečejo sodišča držav članic za kazniva dejanja, povezana s spolno zlorabo mladoletnikov ali otroško pornografijo, naj bi veljale v celotni Evropski uniji. Leta 2003 je Evropska unija sprejela zakonodajo, s katero je uskladila pristope v boju proti kaznivim dejanjem spolne zlorabe otrok. Med sprejetimi kaznimi je tudi začasna ali stalna prepoved opravljanja dela, kjer bi lahko prišli v stik z otroki. Na pobudo Belgije je Svet EU pripravil predlog, po katerem bi takšno sodno prepoved, izrečeno v eni državi članici, izvajala katerakoli država, kjer bi obsojenec prebival. S tem bi lahko preprečili ponovitev primerov, ko je pedofil, obsojen v Franciji, storil podobno kaznivo dejanje v Belgiji.
Predlog okvirnega sklepa tudi nalaga organom pregona držav članic, da morajo med podatki, ki jih posredujejo drugim državam, navesti tudi morebitno prepoved v izpisku iz kazenske evidence. Poročilo parlamentarnega odbora predlaga nekaj redakcijskih popravkov in jasnejše pravne definicije v zakonodajnem delu besedila, sicer pa naj bi predlog dobil široko podporo poslancev.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060309BRI06008 FULL-TEXT DOC XML V0//SL
-//EP//TEXT IM-PRESS 20060309BRI06008 ITEM-002-SL DOC XML V0//SL
-//EP//TEXT IM-PRESS 20060309BRI06008 ITEM-004-SL DOC XML V0//SL
Pravosodje in notranje zadeve
Financiranje evropskih političnih strank
2006-03-21 - 12:44
V sredo zvečer bo na dnevnem redu plenarnega zasedanja poročilo na lastno pobudo, ki ga je pripravil poslanec Jo LEINEN (PES, DE) iz odbora za ustavne zadeve. Govori o financiranju evropskih političnih strank, ki je opredeljeno z uredbo EC 2004/2003 in predlaga izboljšave sistema na podlagi dosedanjih izkušenj z njim. Odbor ugotavlja, da so politične stranke temeljni sestavni del evropskega političnega prostora in lahko na evropski ravni pomagajo premagovati odtujenost med javnostjo in institucijami EU. Evropske stranke bi morale iz krovnih organizacij sorodnih strank iz držav članic postati aktivni spodbujevalec evropskih političnih možnosti.
Poročilo predlaga oblikovanje vseevropskega statuta za stranke, ki ne bi opredeljeval le financiranja, ampak njihove pravice in obveznosti ter možnost, da postanejo pravna oseba evropskega prava. Urejal naj bi članstvo strank iz držav članic, imenovanje kandidatov, njihov izbirni postopek in financiranje ter organizacijo strankarskih shodov.
Med predlogi za izboljšanje delovanja in nadzora financiranja se poslanci zavzemajo za to, da bi že na začetku parlamentarnega mandata določili večletni načrt financiranja, pri čemer bi morale imeti stranke možnost, da si ustvarijo lastne finančne rezerve iz donacij in članarine. Ker se je s širitvijo Unije povečal tudi obseg dela, naj bi bile stranke upravičene do ustreznega povišanja sredstev.
Parlament pa še predlaga začetek razprave o različnih vprašanjih, povezanih s strankarsko dejavnostjo, kot so: podpora evropskim političnim fundacijam, ki pomagajo evropskim strankam pri informiranju in izobraževanju; oblikovanje evropskih kandidatnih list za volitve v Evropski parlament; vloga, ki jo lahko imajo evropske stranke v referendumskih kampanjah o evropskih vprašanjih ter načini spodbujanja delovanja evropskih strankarskih podmladkov in drugih političnih organizacij mladih. Jo Leinen - Evropske politične stranke
-//EP//TEXT REPORT A6-2006-0042 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060309BRI06008 FULL-TEXT DOC XML V0//SL
-//EP//TEXT IM-PRESS 20060309BRI06008 ITEM-003-SL DOC XML V0//SL
-//EP//TEXT IM-PRESS 20060309BRI06008 ITEM-005-SL DOC XML V0//SL
Kmetijstvo
Spodbujanje nasadov kulturnih rastlin za neprehrambene namene
2006-03-21 - 12:44
Pridobivanje obnovljivih surovin je eden od ključnih elementov trajnostnega razvoja, pri čemer pa spremembe na področju evropske skupne kmetijske politike in razvoj rastlin za neprehrambene namene ne sme povzročiti dvoma o strateškem cilju prehrambene neodvisnosti, je osnovno sporočilo poročila na lastno pobudo poslanca Neila PARISHA (EPP-ED, UK), ki se prinaša vrsto predlogov za boljše izkoriščanje teh rastlin. Poročevalec ugotavlja, da rastline za neprehrambene namene ponujajo kmetijstvu nove priložnosti, zlasti na področju energije. Meni, da se lahko zaradi proizvodnje biogoriv na podeželskih območjih ustvari več delovnih mest kot pri alternativah za fosilna goriva, biogoriva pa se lahko marsikje, kjer nasadi domačih kmetijskih rastlin zaradi reforme skupne kmetijske politike upadajo ali izginjajo, razvijejo celo v pravo socialno-ekonomsko nadomestno možnost (npr.: sladkorna pesa ali bombaž).
Energija iz biomase je obnovljiv vir z ogromnim potencialom, še posebej za trajnostno kmetovanje. Glavne oblike energije iz biomase vključujejo biogorivo za prevozna sredstva (pretežno izdelano iz žitaric, sladkornih rastlin, oljnic in odpadnih olj), ogrevanje gospodinjstev z biomaso (uporaba lesa in lesnih ostankov), kurjenje lesnih odpadkov, slame ter ostankov iz kmetijstva za proizvodnjo električne energije, toplote ali pa obojega,
Odbor poudarja, da je pomembno povečati podporo raziskovanju in razvoju tehnologije v zvezi z rastlinami za neprehrambene namene in se zavzema, da se poudarijo zmogljivi bioenergetski projekti, ki lahko najbolj prispevajo h gospodarstvu na podeželju. Zato poziva Komisijo, da opredeli strategijo in akcijski načrt za spodbujanje obnovljivih virov energije kot prispevek k zagotavljanju prehrane in izboljšanju energetske učinkovitosti EU.
Komisija bi morala tudi vnovič pregledati opuščene dejavnosti v shemi za energetske rastline in določiti največje področje, ki je upravičeno do dodatne pomoči in raven plačil. Pomoč za površine z energetskimi rastlinami naj bi se predvidoma povečala na 80 evrov na hektar letno na podlagi največje zagotovljene površine v velikosti 2,2 milijona hektarov. Sedanja pomoč znaša 45 evrov na hektar letno na podlagi največje površine 1,5 milijona hektarov. Leta 2004 je bilo v te namene izkoriščenih le 20 odstotkov dovoljenih površin.
Poleg energetskih rastlin bi morali več pozornosti nameniti razvoju na področju uporabe posebnih vrst kulturnih rastlin, iz katerih se pridobivajo posebne kemične snovi ali tekstilna vlakna. Gre za izdelke, ki so uporabni v farmaciji, kozmetični industriji, proizvodnji gnojil, sredstev za zaščito rastlin in sredstev za uničevanje škodljivcev.
Glede proizvodnje toplotne in električne energije iz kmetijskih virov pa poslanci menijo, da bi bilo treba določiti obvezne zahteve za proizvodnjo obnovljive toplotne energije, ki bodo spodbudile učinkovito uporabo biomase kot obnovljivega vira energije in ustvarijo najboljši pogoji za uporabo biomase ter opredelijo jasna pravila za sisteme pridobivanja in ob tem povečati finančno vlaganje za večjo in boljšo proizvodnjo.
Podobne spodbude bi morali sprejeti za proizvodnjo biogoriv. Parlament se zavzema za povečanje financiranja raziskav novih gospodarsko in stroškovno učinkovitejših trajnostnih tehnologij, ki so bolje prilagojene potrebam industrije biogoriv, pri čemer bi morali več podpore nameniti raziskavam in razvoju druge generacije biogoriv. Istočasno naj se resnično upoštevajo možnosti, ki jih vključujejo že obstoječi predlogi, ki pomembno prispevajo k reševanju okoljskih težav – na primer pridobivanje vodika iz obnovljivih virov energije. Neil Parish - Spodbujanje nasadov kulturnih rastlin za neprehrambene namene
-//EP//TEXT REPORT A6-2006-0040 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060309BRI06008 FULL-TEXT DOC XML V0//SL
-//EP//TEXT IM-PRESS 20060309BRI06008 ITEM-004-SL DOC XML V0//SL
-//EP//TEXT IM-PRESS 20060309BRI06008 ITEM-006-SL DOC XML V0//SL
Socialna politika
Demografski izzivi in medgeneracijska solidarnost
2006-03-21 - 12:44
Poročilo na lastno pobudo, ki ga je pripravil poslanec Philip BUSHILL-MATTHEWS (EPP-ED, UK) iz odbora za zaposlovanje, je odgovor na Zeleno knjigo Komisije o izzivih, ki jih demografske spremembe postavljajo Evropi, kjer se prebivalstvo vedno hitreje stara. Ker je gospodarska rast temeljni pogoj za uresničevanje Lizbonske strategije, ob čemer se je v zgodovini pokazalo, da je gospodarska rast vedno povezana z rastjo prebivalstva, je treba demografskim spremembam nameniti resno pozornost. Komisija navaja v Zeleni knjigi tri osnovne tokove teh zaskrbljujočih demografskih sprememb: podaljševanje življenjske dobe, rast števila zaposlenih, starejših od 60 let in upadanje števila rojstev. Odbor se pri oceni demografskih sprememb sicer strinja, da je treba za njih pripraviti ustrezne politike, vendar pa jih "ne bi smeli gledati zgolj kot na problem, saj za družbe predstavljajo tudi pozitiven izziv, da bi vključili ljudi vseh starostnih skupin in jim ponudili možnosti, ki jih prej ni bilo".
Poslanci poudarjajo, da bi bili ustrezni odgovori na demografske tokove boljša podpora ustvarjanju družin, uravnotežena politika priseljevanja in spodbude starejšim,da aktivno sodelujejo na trgu delovne sile. Več bi bilo treba storiti za doseganje ravnovesja med družinskim in poklicnim življenjem, kar bi lahko dosegli s bolj prilagodljivim delovnim časom, večjo enakopravnostjo spolov v delovnem okolju, z družinam prijazno davčno politiko in dosegljivostjo dobrega in zanesljivega varstva za otroke.
Medgeneracijska solidarnost pa ne pomeni le boljše integracije mladih v družbo z večjo dostopnostjo trga delovne sile, ampak tudi spodbujanje vseživljenjskega učenja in usposabljanja za vse starostne generacije, pri čemer bi morali "okrepiti spodbujanje in usposabljanje ljudi, da delajo dlje ter da je zaposlenim treba pojasniti, da je to v interesu obeh strani".
Parlamentarci tudi menijo, da naj Komisija "demografske spremembe prizna kot horizontalno nalogo in jih v ustrezni meri, tako da jih postavlja v ospredje, upošteva pri vseh dejavnostih Unije," pri čemer bi morala biti priložnost za izmenjavo mnenj o tem tudi spomladanski vrh v Bruslju. Ustrezne študije in analize demografskih pojavov pa bi morali izvajati v okviru programa PROGRESSS.
Vendar pa parlament na koncu še poudarja, da so številni ukrepi, povezani z demografskimi spremembami v družbi, v izključni pristojnosti držav članic, zato ni možnosti za vzpostavitev evropske zakonodaje na tem področju. Philip Bushill-Matthews - Demografski izzivi in medgeneracijska solidarnost
-//EP//TEXT REPORT A6-2006-0041 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060309BRI06008 FULL-TEXT DOC XML V0//SL
-//EP//TEXT IM-PRESS 20060309BRI06008 ITEM-005-SL DOC XML V0//SL
-//EP//TEXT IM-PRESS 20060309BRI06008 ITEM-007-SL DOC XML V0//SL
Potrošniki
Program ukrepov za varstvo potrošnikov
2006-03-21 - 12:44
Rimska pogodba o ustanovitvi Evropske gospodarske skupnosti (predhodnice današnje Evropske unije) ima med svojimi cilji zapisano tudi »varovanje in spodbujanje interesov potrošnikov«, kar naj bi Unija izvajala z »ukrepi, ki podpirajo, dopolnjujejo in nadzirajo potrošniško politiko držav članic«. Parlament je 16. marca razpravljal o programu ukrepov za varstvo potrošnikov, o dokumentu pa bo glasoval v četrtek, 23. marca. Cilje programa, ki ga predlaga Komisija, naj bi dosegli s paleto ukrepov in orodij, ki bodo financirana iz proračuna Unije. Razdeljeni so v štiri sklope:
boljše razumevanje potrošnikov in trgov;
boljša zaščita potrošnikov in sodelovanje civilne družbe;
zagotavljanje boljšega nadzora in izvajanja zakonodaje;
doseganje višje stopnje osveščenosti in obveščenosti potrošnikov.
Komisija je prvotno predlagala združen programov ukrepov na področju zdravja in varovanja potrošnikov, čemur pa poslanci nasprotujejo. Poročevalka Marianne THYSSEN (EPP-ED, BE), je združevanje zavrnila z razlago, »da niti praktični niti politični argumenti za združevanje niso bili prepričljivi. Sinergije, ki so cilj, bi bile v praksi veliko manjše od pričakovanih«. Parlament se je za obravnavanje na ločenih odborih (odbor za notranji trg in varstvo potrošnikov ter odbor za okolje in javno zdravje) odločil tudi zaradi različne proračunske in pravne podlage programov (člena 152 in 153 Pogodbe o ES).
Parlament predlaga, da bi programu ukrepov za varstvo potrošnikov v prihodnjem sedemletnem obdobju namenili 233 milijonov evrov (predviden delež iz celotne vsote milijarde 203 milijonov evrov za združeni program) in ne posega v to proračunsko postavko, zavzema pa se za zvišanje praga financiranja iz evropskih sredstev s sedanjih 50 na 60 odstotkov vrednosti posameznega programa ter za spremenjena merila za ugotavljanje upravičencev. Poslanci želijo tudi več pomoči potrošniškim organizacijam v državah članicah.
Zdaj je na potezi Svet EU, ki mora sprejeti stališče o predlaganih dopolnilih Evropskega parlamenta. Če bi Svet sprejel vsa dopolnila, bo predlagana zakonodaja začela veljati v tej obliki. Če katerokoli od dopolnil zavrne ali doda svoja, bo predlog prišel v drugo parlamentarno branje. Marianne Thyssen - Program ukrepov skupnosti na področju varstva potrošnikov (2007-2013)
-//EP//TEXT REPORT A6-2006-0032 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060309BRI06008 FULL-TEXT DOC XML V0//SL
-//EP//TEXT IM-PRESS 20060309BRI06008 ITEM-006-SL DOC XML V0//SL
-//EP//TEXT IM-PRESS 20060309BRI06008 ITEM-COVER-SL DOC XML V0//SL
-//EP//TEXT IM-PRESS 20060309BRI06008 ITEM-001-SL DOC XML V0//SL
-//EP//TEXT IM-PRESS 20060309BRI06008 ITEM-002-SL DOC XML V0//SL
-//EP//TEXT IM-PRESS 20060309BRI06008 ITEM-003-SL DOC XML V0//SL
-//EP//TEXT IM-PRESS 20060309BRI06008 ITEM-004-SL DOC XML V0//SL
-//EP//TEXT IM-PRESS 20060309BRI06008 ITEM-005-SL DOC XML V0//SL
-//EP//TEXT IM-PRESS 20060309BRI06008 ITEM-006-SL DOC XML V0//SL
-//EP//TEXT IM-PRESS 20060309BRI06008 ITEM-007-SL DOC XML V0//SL
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20060309BRI06008 ITEM-COVER-SL DOC XML V0//SL
-//EP//TEXT IM-PRESS 20060309BRI06008 ITEM-001-SL DOC XML V0//SL
-//EP//TEXT IM-PRESS 20060309BRI06008 ITEM-002-SL DOC XML V0//SL
-//EP//TEXT IM-PRESS 20060309BRI06008 ITEM-003-SL DOC XML V0//SL
-//EP//TEXT IM-PRESS 20060309BRI06008 ITEM-004-SL DOC XML V0//SL
-//EP//TEXT IM-PRESS 20060309BRI06008 ITEM-005-SL DOC XML V0//SL
-//EP//TEXT IM-PRESS 20060309BRI06008 ITEM-006-SL DOC XML V0//SL
-//EP//TEXT IM-PRESS 20060309BRI06008 ITEM-007-SL DOC XML V0//SL
