VPRAŠANJE ZA USTNI ODGOVOR Z RAZPRAVO O-0066/08
v skladu s členom 108 Poslovnika
predložil
Katerina Batzeli
in
Erna Hennicot-Schoepges
, v imenu Odbora za kulturo in izobraževanje
za Komisijo
Zadeva: Poročilo o napredku reforme evropskih šol
Evropski parlament je v svojih resolucijah P5_TA(2002)0605 in P6_TA(2005)0336 pozval k temeljiti reformi sistema evropskih šol (EŠ) za njegovo boljše upravljanje in odprtost sistema.
Ob upoštevanju postopne širitve EU in povečevanja števila agencij v različnih krajih napotitve njenega osebja ter prilagodljivejših pogodb o zaposlitvi, ali ni nujna reforma sistema EŠ, ki je bil zasnovan pred več kot 50 leti? Ali ni čas za to, da bi evropskim državljanom ponudili večjezičen in prilagodljiv šolski model, ki bo upošteval njihovo mobilnost in potrebo, da svojim otrokom nudijo resnično evropsko izobraževanje, hkrati pa ohranil bistvene pridobitve: poučevanje maternega jezika, učitelji, katerih jezik poučevanja je njihov materni jezik, končno spričevalo in njegovo priznavanje v vseh državah članicah EU?
Ali ni pojmovanje EŠ kot elitnih ter v zadnjih desetletjih postopno izključevanje učencev, ki niso otroci uradnikov, razlikovanje med učenci po kategorijah I, II ali III celo v EŠ glede na to, ali so otroci uradnikov, v nasprotju s cilji večje mobilnosti evropskega državljana na trgu dela?
Kakšen napredek je bil dosežen v procesu reforme in odprtosti za zagotavljanje prehoda sistema EŠ v sistem evropskega šolstva, ki bo ohranjal dosedanje pridobitve? Kakšen napredek je bil dosežen na področju izobraževanja za učence s posebnimi potrebami?
