Zaščita geografskih označb in označb porekla za kmetijske proizvode in živila ter zajamčene tradicionalne posebnosti
Kmetijstvo
2006-03-16 - 13:25
Logotipi označb naj bi se ločili tudi po barvah
V četrtek so poslanci potrdili dve poročili odbora za kmetijstva o predlogih uredb, ki se sprejemajo v postopku posvetovanja. Dokumenta je pripravil poslanec Friedrich-Wilhelm GRAEFE zu BARINGDORF (Zeleni/EFA, DE), z njima pa parlament podpira predloge Komisije o zaščitenih označbah porekla, zaščitenih geografskih označbah ter zajamčenih tradicionalnih posebnostih, vendar z določenimi dopolnili.
Označbe, ki jih predlaga komisija, pomenijo različne stopnje "regionalnih posebnosti". Zaščitena označba porekla (ZOP) označuje proizvod, katerega proizvodnja, predelava ali priprava potekajo na določenem geografskem območju s priznanim in določenim postopkom. Tak primer je sir roquefort ali slovenski predlog Bovški sir . Zaščitena geografska označba (ZGO) pomeni, da obstaja najmanj ena povezava med eno od proizvodnih faz, predelavo ali pripravo in regijo porekla, proizvod pa ima lahko tudi določen sloves. Slovenski predlogi za tovrstne izdelke so med drugim Kraški pršut in Zgornjesavinski želodec . Zajamčeno tradicionalno posebnost (ZTP) pa se ne nanaša na geografsko poreklo, ampak poudarja tradicionalno sestavo proizvoda ali tradicionalen način proizvodnje in/ali predelave. Primer v Sloveniji je Prekmurska gibanica .
Zaščitene geografske označbe in zaščitene označbe porekla prispevajo velik delež k ustvarjanju dodane vrednosti v podeželskih regijah Evrope. Sloves, ki ga imajo ti proizvodi pri evropskih potrošnikih, njihovim proizvajalcem omogoča doseganje višje cene na trgih. Samo v Franciji in Italiji se tržna vrednost tako zaščitenih proizvodov ocenjuje na več kot 10 milijard evrov.
Zaščita geografskih označb je že dolga leta predmet spora z mednarodnimi trgovinskimi partnerji Evropske unije v okviru Svetovne trgovinske organizacije (STO). Unija mora tako izboljšati dostop državljanov tretjih držav do evropskega sistema zaščitenih geografskih označb, pri postopku prijave in pravici do pritožbe pa je treba te državljane obravnavati enako kot državljane Evropske unije. Parlament se v zvezi s tem zavzema, da bi sprejeli le nujna dopolnila k sedaj veljavni uredbi ter bi razpravo o spremembah, ki imajo lahko dolgoročne posledice, lahko izvedli kasneje, brez dodatnih pritiskov.
Za boljšo obveščenost potrošnikov naj bi seznam živil in izdelkov z označbami objavili na svetovnem spletu, medtem ko bi morali za odpravo zmede uvesti različne barve sicer oblikovno enakih logotipov. Edina stvar, po kateri se razlikujejo, je majhen, pogosto nečitljiv napis na logotipu imena "Zaščitena označba porekla", "Zaščitena geografska označba" ali "Zajamčena tradicionalna posebnost", zaradi posebnosti teh treh tipov imen pa je treba zagotoviti razlikovanje z uporabo specifičnih barvnih oznak, saj bi le tako lahko potrošnikom zagotovili bolj jasne informacije.
Tudi znotraj Evropske unije so merila kakovosti za zaščitene geografske označbe še vedno predmet razprav. Tako so se na primer spremenila merila za proizvodnjo parmskega pršuta, ki se mu ne sme več dodati svinjine, uvožene iz Nizozemske ali Belgije. Kljub temu pa mediji vedno znova poročajo, da proizvedena količina parmskega pršuta presega regionalno in celo italijansko populacijo prašičev. V nekaterih državah članicah ne preverjajo ali nezadostno preverjajo spoštovanje posebnih meril, ki so jih proizvajalci določili pri registraciji. Zato bi morali obvezno spoštovati in preverjati merila kakovosti zaščitenih proizvodov v okviru te uredbe. Poleg tega mora biti sporno vprašanje nakupa surovin urejeno tako, da ne bo nobenega dvoma o verodostojnosti označb kakovosti.
Poslanci so sprejeli tudi dopolnili, po katerih bi lahko bili z oznako "Zaščitena geografska označba" po prehodnem obdobju desetih let označeni samo tisti izdelki, pri katerih vse surovine izvirajo iz označene regije, medtem ko bi za "Zajamčeno tradicionalno posebnost" lahko veljali samo tisti izdelki, ki so bili pod tem imenom na tržišču že pred 2. svetovno vojno.
20060309IPR06041 Friedrich-Wilhelm Graefe zu Baringdorf - Zajamčene tradicionalne posebnosti kmetijskih proizvodov in živil Friedrich-Wilhelm Graefe zu Baringdorf - Zaščita geografskih označb in označb porekla za kmetijske proizvode in živila Sprejeto besedilo bo objavljeno Seznam izdelkov z oznakami "Zaščitena označba porekla", "Zaščitena geografska označba" in "Zajamčena tradicionalna posebnost"
SL
1
PHOTO
20060310PHT06091.jpg
SL
4
LINK
/activities/expert/ta.do?language=SL
SL
5
LINK
http://ec.europa.eu/agriculture/foodqual/quali1_en.htm
-//EP//TEXT REPORT A6-2006-0033 0 NOT XML V0//SL
-//EP//TEXT REPORT A6-2006-0034 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
