Vprašanje za pisni odgovor E-001754/2012
za Komisijo
Člen 117 poslovnika
Pino Arlacchi (S&D) , Vasilica Viorica Dăncilă (S&D) , Catherine Trautmann (S&D) , Guido Milana (S&D) , Silvia Costa (S&D) , Mara Bizzotto (EFD) , Ivo Vajgl (ALDE) , Rolandas Paksas (EFD) , Nikolaos Salavrakos (EFD) in Claudiu Ciprian Tănăsescu (S&D)
(13. februar 2012)
Zadeva: Socialna razsežnost reforme skupne ribiške politike EU
V predlogu za obsežno reformo skupne ribiške politike EU je Komisija predstavila radikalen pristop do upravljanja ribištva v Evropi. Namen je zagotoviti preživetje tako staležev rib kot tudi ribičev, obenem pa končati prekomeren ribolov in izčrpavanje staležev rib. Glede na temeljni pomen socialne razsežnosti te reforme in glede na to, da se na prvi pogled zdi, da ima sveženj reform na tem področju pomanjkljivosti: 1.
Kakšne ukrepe namerava Komisija sprejeti, da bi zagotovila prerazporeditev ribiških plovil in preživetje ribičev tudi v prihodnje?