KONČNO
A6-0059/2006
9.3.2006
***
PRIPOROČILO
o predlogu sklepa Sveta o sklenitvi Protokola k Evro-sredozemskemu sporazumu med Evropskimi skupnostmi in njihovimi državami članicami na eni strani in državo Izrael na drugi strani, o upoštevanju pristopa Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike k Evropski uniji
(6060/2006 – KOM (2004)0754 – C6‑0077/2006 – 2004/0266(AVC))
Odbor za zunanje zadeve
Poročevalec:
Elmar Brok
(Poenostavljeni postopek - člen 43(1) Poslovnika)
PE 370.290v01-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
MNENJE Odbora za mednarodno trgovino ..........................................................6
POSTOPEK................................................................................................................................9
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu sklepa Sveta o sklenitvi Protokola k Evro-sredozemskemu sporazumu med Evropskimi skupnostmi in njihovimi državami članicami na eni strani in državo Izrael na drugi strani, o upoštevanju pristopa Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike k Evropski uniji
(6060/2006 – KOM(2004)0754 – C6‑0077/2006 – 2004/0266(AVC) )
(Postopek privolitve)
Evropski parlament ,
– ob upoštevanju predloga sklepa Sveta ( KOM(2004)0754 )
Še neobjavljeno v UL. ,
– ob upoštevanju predloga Odločbe Sveta (6060/2006),
– ob upoštevanju zahteve Sveta za privolitev v skladu s členom 300(3), drugim pododstavkom, v povezavi s členoma 310 in 300(2), prvi pododstavek, drugi stavek Pogodbe ES ( C6-0077/2006 ),
– ob upoštevanju členov 75(1), 83(7) in 43(1) svojega Poslovnika,
– ob upoštevanju priporočila Odbora za zunanje zadeve in mnenja Odbora za mednarodno trgovino ( A6‑0059/2006 ),
1. da svoje soglasje k sklenitvi protokola;
2. naroči svojemu predsedniku, naj stališče Parlamenta posreduje Svetu, Komisiji ter vladam in parlamentom držav članic in države Izrael.
2.9.2005
MNENJE Odbora za mednarodno trgovino
za Odbor za zunanje zadeve
o predlogu sklepa Sveta o sklenitvi Protokola k Evro-sredozemskemu sporazumu med Evropskimi skupnostmi in njihovimi državami članicami na eni strani in državo Izrael na drugi strani, o upoštevanju pristopa Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike k Evropski uniji
(6060/2006 – KOM(2004)0754 - C6-0077/2005 - 2004/0266(AVC) )
Pripravljavka mnenja:
Cristiana Muscardini
KRATKA OBRAZLOŽITEV
UVOD
Ta osnutek mnenja obsega le trgovinske odnose z državo Izrael. Razen tega, v skladu s členom 46 Uredbe Evropskega parlamenta, obravnava Odbor za mednarodno trgovino le teme, ki so v njegovi pristojnosti.
Zato je cilj spodaj navedenih ugotovitev opozoriti na vlogo, ki jo imajo trgovinske menjave. Morda ni treba posebno poudariti, da lahko te prispevajo k vzpostavitvi vezi med posamezniki, ki bi lahko na pozitiven način delovali na politični ravni.
VSEBINA SPORAZUMA
V skladu s členom 6(2) Akta o pristopu novih držav članic k Evropski uniji se pristop novih držav članic EU k Evro-sredozemskemu pridružitvenemu sporazumu sklene s protokolom k temu aktu. Isti člen predvideva poenostavljen postopek, v okviru katerega Protokol skleneta Svet, ki soglasno deluje v imenu držav članic, in zadevna tretja država.
Svet je 10. februarja 2004 Komisijo pooblastil za pogajanja o tem protokolu. Po koncu teh pogajanj so zadevne strani konec aprila 2004 podpisale besedilo.
Parlament je pozvan, da poda svojo privolitev k temu protokolu. Med najpomembnejšimi vidiki Protokola so določbe o pristopu novih držav članic k Pridružitvenemu sporazumu med EU in Izraelom, prilagoditvi Protokola o kmetijskih proizvodih in vključitvi novih uradnih jezikov EU.
PRIPOMBE
Protokol kot sestavni del Pridružitvenega sporazuma med Evropsko unijo in Izraelom omogoča krepitev evro-mediteranskega dialoga v okviru Barcelonskega procesa. Hkrati dokazuje dobro stanje trgovinskih odnosov med Unijo in Izraelom. Na to kažejo naslednji podatki: trgovina z EU predstavlja 36 % celotne zunanje trgovine Izraela.
Pozitivne težnje se kažejo tudi v nekaterih drugih elementih:
– konec pogajanj med Komisijo in izraelsko vlado 9. decembra 2004 v zvezi z „Akcijskim načrtom“ v okviru nove sosedske politike (Izrael je skupaj z Marokom, Jordanijo in palestinsko oblastjo sestavljal prvo skupino držav, ki so sklenile ta sporazum);
– trgovinski sporazum med Izraelom, Jordanijo in Evropsko unijo, sklenjen glede na nekdanji sporazum med obema sredozemskima državama in Združenimi državami Amerike, ki je znatno pripomogel h gospodarskemu razvoju Jordanije, bi moral vsem trem stranem, predvsem obema bližnjevzhodnima državama, omogočiti koristi od sporazuma o kumulaciji porekla. blaga v celotnem evro-mediteranskem sistemu. Ta sporazum se mora razširiti na ostale države te regije, da bi povečali obseg trgovinskih menjav med vsemi evro-mediteranskimi državami;
– končno, sporazum, ki sta ga podpisali Komisija in država Izrael 13. decembra 2004 in je večinoma razrešil spore, ki jih je povzročila različna razlaga norm porekla proizvodov iz Izraela in z ozemelj Gaza in Jeriho..
Sklenemo lahko, da so dvostranski trgovinski odnosi z Izraelom sorazmerno dobri in zadevajo vse sektorje, od kmetijstva do najrazvitejših tehnologij.
Nekaj razmišljanj o učinkih, ki bi jih lahko imel razvoj trgovine na manjši napredek med Izraelom in palestinskimi oblastmi ter vloga Evropske unije na tem področju:
- priporočljivo je skleniti tudi sporazum s palestinsko oblastjo o kumulaciji porekla blaga, ob upoštevanju tesne medsebojne odvisnosti, čeprav morda le iz geografskih razlogov, med obema državama, kar lahko prav tako prispeva h krepitvi mirovnega procesa;
- umik Izraelcev z območja Gaze, ki mora v celoti preiti pod palestinski nadzor od naslednjega avgusta, predstavlja težavo za prihodnost gospodarskega razvoja te regije.
Zdi se, da je edini način za doseganje tega cilja sodelovanje, ne le finančno, temveč predvsem tehnično in diplomatsko, Evropske unije, da bi okrepili dialog med obema stranema. Neposredna pogajanja s pomočjo Evropske komisije lahko pomagajo doseči rešitev, ki bi bila sprejemljiva za vse in bi povezovala pomen, torej pozitivne možnosti, svobodne menjave z varnostjo zadevnih držav.
To mnenje omogoča Odboru za mednarodno trgovino poudariti podporo, ki jo daje vzpostavitvi evro-mediteranskega območja proste trgovine, kot je definirano v Barcelonski deklaraciji z dne 28. novembra 1995.
POBUDE
Odbor za mednarodno trgovino poziva Odbor za zunanje zadeve, ki je edini pristojen, da v svoj osnutek priporočila, ki ga bo sprejel, vključi naslednje pobude:
1. pozdravlja Protokol, ki sta ga podpisali Evropska unija in država Izrael, da bi razširili veljaven pridružitveni sporazum na deset novih držav članic Unije, in je prepričan, da bo razširitev sporazuma prispevala k spodbujanju trgovinske menjave med obema stranema;
2. pozdravlja sporazum, ki sta ga dosegli Evropska komisija in država Izrael in ga je sprejel Odbor za carinsko sodelovanje, v zvezi s podatki izraelskih oblasti o poreklu blaga;
3. poziva Izrael in EU, da kar se da hitro rešita dvostranski problem pravil o poreklu in na ta način odpreta pot uspešnemu izvajanju sporazuma o kumulaciji porekla blaga v celotnem evro-mediteranskem prostoru med Izraelom, njegovimi sosedami in Evropsko skupnostjo;
4. pozdravlja trgovinski sporazum, ki sta ga pred kratkim podpisala Jordanija in Izrael in katerega namen je da strani uporabljata pravila o kumulaciji porekla blaga v celotnem evro-mediteranskem sistemu, z očitnimi prednostimi za sodelujoče strani, ter pričakuje, da bo podoben sporazum podpisan tudi z drugimi državami v regiji;
5. zato izraža prepričanje, da bi nekatere trgovinske pobude, na primer morebiten sporazum o načelu kumulacije porekla blaga v celotnem evro-mediteranskem prostoru med Izraelom in palestinsko oblastjo ter z ostalimi partnerji Evromeda v regiji, pa tudi vzajemno priznavanje važnejših trgovinskih sporazumov, sklenjenih z Evropsko unijo, lahko pozitivno vzpodbudile razvoj trgovine med obema stranema, kar bi hkrati okrepilo mirovni proces;
6. poziva Komisijo k dejavnemu sodelovanju s palestinskimi in izraelskimi oblastmi, da bi po celotni vrnitvi območja Gaze pod nadzor palestinske oblasti določili najustreznejši način, za spodbujanje gospodarskega razvoja teh regij in bi hkrati zagotovili vse potrebne pogoje, tudi varnost, za obe strani. Tako bi Izraelci in Palestinci brez težav in pošteno trgovali in uživali koristi v okviru carinske ureditve „customs envelope“;
7. poudarja, v zvezi z „Akcijskim načrtom med EU in Izraelom“ v okviru nove sosedske politike, pomen razvoja socialne varnosti in pravic na področju zaposlovanja ter spodbuja Komisijo, da kot del svojih dejavnosti v zvezi s tem posveti več pozornosti socialni politiki in politiki zaposlovanja, saj bi napredek na tem področju lahko pomembno prispeval k večji stabilnosti in miru.
POSTOPEK
Naslov
Predlog sklepa Sveta o sklenitvi Protokola k Evro-sredozemskemu sporazumu med Evropskimi skupnostmi in njihovimi državami članicami na eni strani in državo Izrael na drugi strani, o upoštevanju pristopa Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike k Evropski uniji
Referenčni dokumenti
6060/2006 – KOM(2004)0754 – C6‑0077/2005 – 2004/0266(AVC)
Pristojni odbor Datum razglasitve na zasedanju
AFET
Odbori, zaprošeni za mnenje Datum razglasitve na zasedanju
INTA
14.3.2006
Okrepljeno sodelovanje Datum razglasitve na zasedanju
ne
Poročevalec/-ka Datum imenovanja
Cristiana Muscardini 24.5.2005
Obravnava v odboru
12.7.2005
Datum sprejetja
30.8.2005
Izid končnega glasovanja
za:
proti:
vzdržani:
25
0
0
Poslanci, navzoči pri končnem glasovanju
Enrique Barón Crespo, Daniel Caspary, Nigel Farage, Christofer Fjellner, Glyn Ford, Béla Glattfelder, Sajjad Karim, Caroline Lucas, Erika Mann, Helmuth Markov, David Martin, Javier Moreno Sánchez, Georgios Papastamkos, Godelieve Quisthoudt-Rowohl, Tokia Saïfi, Peter Šťastný, Johan Van Hecke, Zbigniew Zaleski
Namestniki, navzoči pri končnem glasovanju
Panagiotis Beglitis, Albert Deß, Pierre Jonckheer, Zuzana Roithová, Antolín Sánchez Presedo, Ivo Strejček
Namestniki (člen 178(2)), navzoči pri končnem glasovanju
Sergio Berlato
POSTOPEK
Naslov
Predlog sklepa Sveta o sklenitvi Protokola k Evro-sredozemskemu sporazumu med Evropskimi skupnostmi in njihovimi državami članicami na eni strani in državo Izrael na drugi strani, o upoštevanju pristopa Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike k Evropski uniji
Referenčni dokumenti
6060/2006 – KOM(2004)0754 – C6‑0077/2006 - 2004/0266(AVC)
Datum prošnje za privolitev EP
2.3.2006
Pristojni odbor Datum razglasitve na zasedanju
AFET 14.3.2006
Odbori, zaprošeni za mnenje Datum razglasitve na zasedanju
INTA 14.3.2006
Odbori, ki niso dali mnenja Datum sklepa
Okrepljeno sodelovanje Datum razglasitve na zasedanju
Poročevalec/-ka Datum imenovanja
Elmar Brok 18.1.2005
Nadomeščeni/-a poročevalec/-ka
-
Poenostavljeni postopek – datum sklepa
30.3.2005
Obravnava v odboru
18.1.2005
30.3.2005
Datum sprejetja
30.3.2005
Datum predložitve
9.3.2006
Pripombe (na voljo samo v enem jeziku)
Brez glasovanja - sklep razširjenega predsedstva AFET z dne 30. marca 2005
