VPRAŠANJE ZA USTNI ODGOVOR Z RAZPRAVO O-0076/04
v skladu s členom 108 Poslovnika
predložitev:
Pasqualina Napoletano
in
Carlos Carnero González
, v imenu skupine PSE
za Svet
Zadeva: Odnosi EU - sredozemska regija
Evropski svet je 4. in 5. novembra 2004 sklenil, da do 2006 podaljša izvajanje skupne strategije EU za sredozemsko regijo, sprejete junija 2000.
Katere ukrepe in spodbude lahko Svet predvidi za podporo tej politiki in za uresničitev njenih ciljev? Katere ukrepe in spodbude lahko predlaga za ponovno oživitev barcelonskega procesa in ohranitev ter okrepitev njegovega duha ob istočasnem upoštevanju smernic "sosedske" politike?
Ali Svet deset let po Barcelonski izjavi ne meni, da je nastopil čas za opredelitev celostne strategije, ki bi evro-sredozemsko partnerstvo umestila v praktično institucionalni okvir, kot tudi za srečanje voditeljev držav te regije v ta namen?
Katere pobude namerava Svet sprejeti na področju varnosti in sodelovanja s sredozemskimi državami partnericami za krepitev okolja zaupanja in dialoga (ob soočanju s skupnimi izzivi, vključno z bojem proti terorizmu, širjenju orožja za množično uničevanje) ter spoštovanja človekovih pravic, kot tudi za krepitev demokracije?
