Paradoks bogate celine: veliko revnih otrok
Socialna politika
2008-04-04 - 15:01
19 milijonov revnih otrok v EU
V Evropi živi 78 milijonov revežev, od tega kar 19 milijonov revnih otrok, kar je petina mladoletnikov v Uniji. To je neverjetno število, ki pa niti ne vključuje otrok prosilcev azila, priseljencev ali ljudi brez dokumentov, je na obravnavi o boju proti revščini med otroci v EU, ki jo je priredil odbor EP za zaposlovanje in socialne zadeve, izjavila nemška poslanka in poročevalka o revščini v EU Gabriele Zimmer (GUE/NGL).
Presenetljivo je, da kljub temu, da vse države članice EU vedo, kaj morajo storiti, da odpravijo revščino med otroki, ta še zmeraj obstaja, je na obravnavi dejal irski socialdemokrat Proinsias De Rossa.
Revščini, socialni izključenost in različnim oblikam izkoriščanja so najbolj izpostavljeni otroci priseljencev, iskalcev azila, beguncev in tudi staršev samohranilcev, je menil nemški poslanec Thomas Mann (EPP-ED).
Otroci samohranilcev posebej ogroženi
Udeleženci razprave so se med drugim dotaknili teme neredne zaposlitve staršev. Družine potrebujejo ustrezni prihodek, da lahko poskrbijo za blaginjo svojih otrok, je poudarila Zimmerova. Pri tem so rizična skupina zlasti starši samohranilci, ki so pogosto mladi in brez možnosti za izobrazbo. Ti pogosto izgubijo socialno podporo, če se odločijo za izobraževanje, je kritično pripomnil De Rossa.
Tudi Dominic Richardson, strokovnjak iz Organizacije za gospodarsko sodelovanje in razvoj (OECD), je izpostavil vprašanje revščine otrok, ki doraščajo z materjo ali očetom samohranilcem. V nekaterih državah članicah EU odstotek revnih družin v gospodinjstvu samohranilcev presega 40 odstotkov, kot denimo na Irskem, Češkem, v Nemčiji, Luksemburgu in Španiji, medtem ko samski starši v Belgiji, na Madžarskem in v Italiji prejmejo dodatni prispevek k splošnim družinskim dodatkom, je dejal Richardson.
Revščina v otroštvu z roko v roki z revščino v zrelih letih
Revščina med otroki je zelo zapleten in večplasten problem - gre z roko v roki z revščino v zrelih letih, je poudaril Hugh Franzer iz irske univerze Maynooth University. Če bomo vodili zreducirane gospodarske dejavnosti, potem lahko revščina med otroki povzroči visoke stroške za celotno posamezno državo, je še dejal. To pa je še toliko bolj pomembno v času starajočega se prebivalstva v Evropi.
Globalna ureditev
Revščina med otroki v Evropi je enostavno previsoka in mora biti ključno vprašanje za vse, ki odločajo pri oblikovanju evropske politike, je menil Richardson.
Preprečevanje in odprava revščine med otroki mora biti prednostna naloga tako na evropski kot nacionalni ravni. Nič ne ponazarja bolje potrebo po globalni ureditvi, kot usoda milijonov otrok, je dodal nemški poslanec Thomas Mann.
Izkoriščeni otroci ne smejo biti dediščina v naslednjem tisočletju. S socialnimi minimalnimi standardi, brezmejnim prepričevanjem in pravilnimi finančnimi ukrepi za izobraževanje lahko zagotovimo temelj za humano otroško prihodnost, je zaključil Mann.
Odbor za zaposlovanje in socialne je predlagal, da se leto 2010 razglasi za evropsko leto boja proti revščini in socialni izključenosti.
20080401STO25410 Sejni dokumenti
SL
1
PHOTO
20080404PHT25767.jpg
SL
2
LINK
/meetdocs/2004_2009/organes/empl/empl_20080401_1500.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
