Vprašanje za čas za vprašanja H-0612/2010
za Komisijo
Delno zasedanje: december 2010
Člen 116 poslovnika
Laima Liucija Andrikienė
(PPE) Zadeva: Obeti za pridružitev Rusije Svetovni trgovinski organizaciji
Kako Komisija ocenjuje nedavne izjave ruskega premiera Vladimirja Putina o nameri Rusije, da se pridruži Svetovni trgovinski organizaciji (STO) do konca leta 2011, in o možnostih za vzpostavitev „složne gospodarske skupnosti, ki se bo razprostirala od Lizbone do Vladivostoka“?
Ali lahko Komisija pojasni svoje stališče glede tega, ali carinska unija med Rusijo, Kazahstanom in Belorusijo dejansko deluje in ali je v okviru te unije predlog Rusije, da se pridruži STO, uresničljiv?
