Četrtek na plenarnem zasedanju: človekove pravice, prevoz živali, mediteranska prehrana
Institucije
2009-01-16 - 11:01
Poslanci so glasovali o resoluciji o krizi na Bližnjem vzhodu Na četrtkovem zasedanju je Parlament sprejel resolucije o humanitarnih razmerah v Gazi in Afriškem rogu, o razglasitvi dneva spomina na genocid v Srebrenici in o takojšnji prekinitvi ognja v Gazi. Poslanci so razpravljali tudi o slabih razmerah prevoza živali in o mediteranski prehrani, ki naj bi bila vključena na seznam kulturne dediščine Unesca.
Parlament je v četrtek sprejel resolucijo, s katero poziva, da bi po vsej Evropski uniji ter v državah Zahodnega Balkana 11. julij razglasili za dan spomina na genocid v Srebrenici. Poslanci so razpravljali tudi o kršitvah človekovih pravic v Iranu, Keniji in na Gvineji ter o tem sprejeli resolucijo.
Evropski parlament je v četrtek skorajda soglasno sprejel resolucijo, s katero poziva k takojšnji in trajni prekinitvi ognja, ki naj vključuje tudi prenehanje raketnih napadov Hamasa na Izrael in konec izraelskih vojaških dejavnosti, ki potekajo v Gazi.
Prevoz živali: kruta ravnanja je treba ustaviti
Čeprav je leta 2007 v Evropski uniji stopila v veljavo zakonodaja o dobrem počutju živali, pa je nekatere države članice ne izvajajo ustrezno. Predsednik odbora za kmetijstvo, britanski poslanec Neil Parish (EPP-ED) je Komisiji zastavil vprašanje, zakaj je temu tako in zakaj morajo živali še naprej trpeti.
Izrazil je zaskrbljenost nad prevozom konj. Te pogosto stisnjene v tovornjakih prevažajo na dolge razdalje v slabih razmerah, brez hrane in vode. Parish je dejal, da se civilizirana družba ne sodi le po tem, kako obravnava ljudi, temveč tudi kako ravna z živalmi.
Komisar Vladimír Špidla je poudaril, da Ciper, Litva, Malta, Bolgarija in Luksemburg niso predložile poročil o izvajanju zakonodaje o prevozu živali. Dejal je tudi, da Evropska komisija načrtuje predlagati nova pravila o število živali, ki se lahko prevažajo v vozilu in o dolžini razdalj.
Bo mediteranska prehrana vključena na seznam dediščine Unesco?
Leta 2009 bo Unesco odločil, ali naj mediteransko prehrano vključi na seznam svetovne kulturne dediščine. Mediteranska prehrana vsebuje ribe, olivno olje, sadje in zelenjavo, torej prehrano, ki znižuje holesterol in ščiti zdravje, je na razpravi v četrtek poudaril predsednik odbora za kmetijstvo Neil Parish.
20090108STO45646 Prevoz živali: poslanci kritizirajo neustrezno izvajanje pravil EU Poslanci za takojšnjo prekinitev spopadov v Gazi Sporočila za javnost
SL
1
PHOTO
20090115PHT46416.jpg
SL
4
LINK
/news/expert/default_sl.htm
-//EP//TEXT IM-PRESS 20090108STO45644 0 NOT XML V0//SL
-//EP//TEXT IM-PRESS 20090113IPR46099 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
