Jean-Pierre Jouyet o šestmesečnem francoskem predsedovanju Uniji
Institucije
2008-12-10 - 19:39
Francoski državni sekretar za evropske zadeve Jean-Pierre Jouyet Ko so v preteklih mesecih evropski poslanci postavljali vprašanja in dajali pripombe o politični usmeritvi Evropske unije – bodisi v zvezi z Gruzijo, podnebnimi spremembami ali financami – je bil francoski sekretar za evropske zadeve Jean-Pierre Jouyet pogosto tisti, ki jim je prisluhnil in dajal pojasnila. Nekaj dni pred predajo funkcije državnega sekretarja smo se z njim pogovarjali o njegovem pogledu na iztekajoče se francosko predsedovanje Svetu EU.
Gospod Jouyet, kaj naj bi si po vašem mnenju državljani EU posebej zapomnili o francoskem predsedovanju?
"Želim si, da si ga zapomnijo kot aktivno predsedovanje, ki se je primerno odzvalo na mednarodno problematiko – tako na spopade v Gruziji, kot na finančno krizo.
Pa morda tudi to, da smo v tem predsedovanju znali prisluhniti, in se ob tem morda nismo nujno držali francoske tradicije. Predsednik Sarkozy je v Evropskem parlamentu vedno zelo potrpežljivo prisluhnil vsem poslancem. Upam, da bo v njihovem spominu ostala tudi ta odprtost.
Med predsedovanjem smo se poskušali čim bolj približati državljanom. Bilo je mnogo srečanj in menim, da smo uspeli mobilizirati tudi mlade."
Na katerih področjih je EU pridobila več, kot ste pričakovali pred šestimi meseci, in od katerih področjih ste si obetali več?
"Naredili smo večji napredek v skupni zunanji in varnostni politiki. Ko je prišlo do spopada med Rusijo in Gruzijo, je vseh 27 držav EU skupno reševalo spor. EU je na zunanjepolitičnem področju nastopila enotno, česar skorajda nisem pričakoval.
Drugič, EU je poiskala nove pristope, kako se odzvati na finančno in gospodarsko krizo.
Razočaran pa sem nad počasnim uresničevanjem Lizbonske pogodbe. Resnično nismo pričakovali, da bo referendum na Irskem spodletel. Razočarani smo nad to zakasnitvijo."
Kako je finančna kriza vplivala na načrte francoskega predsedovanja?
"Menim, da smo vse svoje prednostne naloge več ali manj uresničili. Podnebne spremembe bodo tudi za Evropski svet, ki bo potekal 11. in 12. decembra, najtrši oreh. Za 90 odstotkov predlogov imamo soglasje, pri preostalih 10 odstotkih pa bo težko.
Pri drugih vprašanjih, kot so obramba, hrana in kmetijstvo, priseljevanje in azil, smo dosegli, kar smo upali in načrtovali."
Kako bi opisali vaše sodelovanje z Evropskim parlamentom?
"Menim, da so govori predsednika Sarkozyja močno prispevali k odnosom med predsedstvom in poslanci.
V Parlamentu sem bil priča nekaterim dobrim razpravam: na primer razpravi o aidsu, ki je bila zelo informativna in čustvena. Priprave predsedstva, dejstvo, da je treba Parlamentu prisluhniti, srečanja s predsedniki političnih skupin ­– vse to je bilo zame zelo pomembno in vznemirljivo. Kot institucijo sem Evropski parlament najmanj poznal, zdaj pa se počutim z njim zelo povezan.
Zelo čustven trenutek je bil, ko mi je Parlament na svojem zadnjem zasedanju v Strasbourgu izrazil priznanje. Spominjal pa se bom tudi nesrečnega dogodka, ko je v plenarni dvorani odpadel strop."
Pogled v prihodnost: kaj menite, katere teme bodo po volitvah v Evropski parlament junija naslednje leto zapisane z velikimi črkami?
"Menim, da bodo v ospredju ponovno institucionalna vprašanja. Vprašanje je seveda, kaj bodo storili Irci.
Bojim se, da bodo v središču še vedno tudi odzivi na gospodarsko krizo: kako bo Evropa obdržala svojo dinamiko in socialni model in kako bo spodbudila zaupanje pri investitorjih, potrošnikih ter varčevalcih, da bi ponovno oživila konjunkturo.
Že januarja bo zelo pomembno, kako bomo obnovili transatlantske povezave in vzpostavili dialog z ameriškim predsednikom Obamo.
In končno: prednostna tema bodo ponovno podnebne spremembe, saj bo v drugi polovici leta v Kopenhagnu potekala konferenca o varstvu podnebja."
**
Jean-Pierre Jouyet je 15. decembra odstopil s položaja državnega sekretarja za evropske zadeve v Sarkozyjevi vladi in bo postal direktor francoskega Urada za nadzor finančnih trgov.
20081209STO44053 Predsedovanje Evropski uniji in sodelovanje v Parlamentu Spletna stran francoskega predsedovanja Blog Jean-Pierra Jouveta (v francoščini) Sarkozy: "Evropa ne sme ostati pasivna"
SL
1
PHOTO
20081209PHT44030.jpg
SL
3
LINK
http://www.eu2008.fr/PFUE/lang/en/accueil
SL
4
LINK
http://www.jpjouyet.eu/
-//EP//TEXT IM-PRESS 20070130STO02570 0 NOT XML V0//SL
-//EP//TEXT IM-PRESS 20080709IPR33856 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
