Člen
199
Pristojnosti in odgovornosti predsedstva
1.
Predsedstvo odloča o vsaki prošnji za finančno podporo s strani politične stranke na evropski ravni in razdelitvi sredstev med upravičene politične stranke. Sestaviti mora seznam upravičencev in dodeljenih sredstev.
2.
Predsedstvo odloča o ukinitvi ali zmanjšanju finančne podpore in vrnitvi zmotno izplačanih zneskov.
3.
Po koncu proračunskega leta predsedstvo odobri poročilo o finančnih dejavnostih in končni izkaz stanja upravičenih političnih strank.
4.
Pod pogoji iz Uredbe (ES) št. 2004/2003 Evropskega parlamenta in Sveta lahko predsedstvo političnim strankam na evropski ravni nudi tehnično pomoč v skladu z njihovimi predlogi. Predsedstvo lahko v določenih primerih prenese na generalnega sekretarja pristojnost za sprejem sklepov o tehnični pomoči.
5.
V vseh primerih, navedenih v prejšnjih odstavkih, ukrepa predsedstvo na predlog generalnega sekretarja. Z izjemo primerov iz odstavkov 1 in 4 predsedstvo pred sprejetjem sklepa zasliši predstavnike zadevne politične stranke. Predsedstvo se lahko kadar koli posvetuje s konferenco predsednikov.
6.
Kadar Parlament po preveritvi ugotovi, da politična stranka na evropski ravni ne spoštuje načel svobode, demokracije, varstva človekovih pravic in temeljnih svoboščin ter pravne države, predsedstvo sklene, da se takšna politična stranka izključi od prejemanja finančne podpore.

