Evropski parlament odslej tudi na mobilnikih
Informacije
2011-09-08 - 15:34
Na spletno stran Parlamenta odslej tudi z mobilnimi napravami! Če ste do sedaj po novice o delu Evropskega parlamenta prihajali s pomočjo osebnega računalnika ali prenosnika, boste lahko to v prihodnje počeli tudi z mobilnimi napravami. Zadnje razprave, dnevni redi plenarnih zasedanj in odborov ter koledar drugih sestankov v Parlamentu - vse to je zdaj na voljo tudi v obliki, prilagojeni mobilnim napravam.
Ker so mobilne komunikacije v hitrem vzponu, smo se v Parlamentu odločili, da naše spletne strani uporabnikom ponudimo tudi na mobilnih napravah zadnje generacije, od iPhona preko Blackberryja do mobilnikov z operacijskimi sistemi Android in Windows 7. Naš cilj je omogočiti tistim našim uporabnikom, ki so stalno v gibanju, da lahko v vsakem trenutku sledijo dogajanju v Parlamentu.
Kaj je na voljo?
Vsebine so na uporabniku prijazni spletni strani Parlamenta za mobilnike na voljo v 22 jezikih, med vsebinami pa je mogoče najti zadnje novice, ki so vsak dan posodobljene večkrat, dnevne rede plenarnih zasedanj in odborov, informacije o delu Parlamenta in njegovi sestavi, seveda pa tudi informacije o poslancih.
Raziskave kažejo, da je v svetovnem merilu več kot milijarda od štirih milijard mobilnikov t.i. pametnih telefonov, pri čemer 36 odstotkov uporabnikov mobilnikov slednje uporablja za branje novic. Mobilna omrežja tretje generacije (3G) sicer uporablja 20 odstotkov prebivalstva v Luksemburgu, ta delež pa je leta 2010 v Sloveniji znašal devet odstotkov, v Romuniji pa zgolj odstotek.
Kako je videti spletna stran Parlamenta za mobilnike, pa se lahko prepričate na spodnji povezavi.
20110907STO26058 Spletna stran Parlamenta za mobilnike Uporaba omrežij 3G v EU (statistični podatki)
SL
1
PHOTO
20110831PHT25643.jpg
SL
2
LINK
http://m.europarl.europa.eu/EPMobile/menu.htm?language=SL
SL
3
LINK
http://epp.eurostat.ec.europa.eu/portal/page/portal/product_details/dataset?p_product_code=TIN00117
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
