Lobiranje v Bruslju
Institucije
2007-10-08 - 17:40
Vse več lobistov v EP
Z naraščajočim vplivom Evropske unije na svetovnem prizorišču in pomembnostjo Bruslja kot zmogljivega zakonodajnega stroja, narašča tudi interes industrije za delovanje institucij EU. Zato je Evropska komisija v preteklem letu sprožila pobudo o preglednosti, ki obravnava vpliv lobističnih skupin na procese odločanja v Bruslju. Poročilo o lobiranju pripravlja tudi Evropski parlament, v ponedeljek 8. oktobra pa na to temo prireja še seminar.
O vprašanju lobiranja bodo v ponedeljek, 8. oktobra od 15.00 do 18.00 ure na seminarju v Odboru za ustavne zadeve razpravljali evropski poslanci, lobisti, evropski komisar za administrativna vprašanja Sliim Kallas, akademiki in tisti, ki zahtevajo večji nadzor nad lobiranjem. Zaključke seminarja bodo upoštevali pri pripravi poročila Evropskega parlamenta o lobiranju, ki naj bi ga predvidoma predstavili v začetku prihodnjega leta.
Vpliv lobistov
Vpliv lobističnih organizacij na evropske ustanove je bil zmeraj velik, lobistične dejavnosti velikih podjetij so bile denimo na stari celini ena glavnih gonilnih sil pri projektu vzpostavitve enotnega evropskega trga v poznih 80. letih. V imenu konkurenčnosti gospodarstva danes združenja podjetij lobirajo proti Kjotskemu protokolu, delavskim pravicam in varstvu potrošnikov.
Enega največjih lobističnih pritiskov v zgodovini je izzvala priprava direktive REACH, ki uvaja nadzor nad uporabo kemikalij v industriji. Komisiji ja pri pripravi predloga direktive prejela od predstavnikov industrije več tisoč predlogov in popravkov.
Ali je lobiranje legitimno?
Siim Kallas, evropski komisar in podpredsednik Evropske komisije, meni, da je lobiranje popolnoma legitimno, hkrati pa poudarja, da je treba pri tem pojavu, ki je v porastu, razjasniti in opredeliti, koga lobisti zastopajo, kaj je njihovo poslanstvo in kako se financirajo.
Kako zagotoviti preglednost v odnosih med institucijami EU in lobisti? Mnogi menijo, da lobistične organizacije uporabljajo nedemokratične metode delovanja, da bi vplivale na evropsko zakonodajo. Tako denimo širijo napačne informacije glede morebitnih gospodarskih, družbenih ali okoljskih vplivov zakonodajnih predlogov.
Da bi lažje vplivale na evropsko zakonodajo, se lobistične družbe v zadnjem času vse pogosteje predstavljajo tudi kot nevladne organizacije, ki se zavzemajo za okolje, zdravje ali varstvo potrošnikov.
Nekateri se pritožujejo, da imajo lobisti precejšen vpliv na odločanje v Evropski uniji in da je njihova transparentnost premajhna v primerjavi z njihovim vplivom. Prav tako obstaja tudi nevarnost, da se bodo v prihodnosti razvile še močnejše strategije lobiranja, ki bodo verjetno vključevale še več manipulacij in dezinformacij.
Elektronska registracija lobistov
Komisija v Zeleni knjigi o pobudi za preglednost v Evropi, ki jo je sprejela maja 2006, meni, da je lobiranje legitimen del demokratičnega sistema, hkrati pa poudarja, da morajo lobistične skupine upoštevati določene standarde, če želijo prispevati k oblikovanje politike EU.
Komisija predlaga uvedbo elektronske registracije lobistov, s čimer naj bi omejili nekatere njihove privilegije, predvsem pa poslovne skrivnosti. Lobisti ne bi smeli prikrivati in bi morali biti dolžni povedati, za koga delajo oz. koga zastopajo, kaj je njihovo poslanstvo, na katero politiko želijo vplivati, kako se financirajo in katere podatke zagotavljajo evropskim institucijam.
Koliko lobistov je trenutno v Bruslju?
Trenutno je v Evropskem parlamentu akreditiranih 4570 lobistov. To je tudi edino zanesljivo število, ko gre za lobiste v Bruslju. Vse drugo so zgolj ugibanja, po katerih naj bi bilo v tem mestu celo med 15.000 in 20.000 lobistov.
Komisar Kallas govori, da je v Bruslju 2600 ustaljenih interesnih skupin, medtem ko britanski politolog Justin Greenwood, ki velja za enega največjih strokovnjakov na tem področju, navaja 1450 evropskih interesnih skupin.
20071008STO11293 Lobisti, akreditirani pri Evropskem parlamentu Poslovnik: Lobiranje v Parlamentu Študija o lobiranju (v angleščini) Pobuda za preglednost v Evropi Odbor za ustavne zadeve
SL
1
PHOTO
20071005PHT11286.jpg
SL
2
LINK
/parliament/expert/lobbyAlphaOrderByOrg.do?language=SL
SL
4
LINK
/activities/expert/eStudies/download.do?file=8651#search=%20lobbying%20
SL
5
LINK
http://ec.europa.eu/commission_barroso/kallas/transparency_sl.htm
SL
6
LINK
/activities/expert/committees/presentation.do?committee=2364&rewritten&language=SL
-//EP//TEXT RULES-EP 20070903 ANN-09 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
