A7-0019/2009
5.10.2009
*
POROČILO
o predlogu Sklepa Sveta o sklenitvi Sporazuma med Evropsko skupnostjo in Republiko Mauritius o odpravi vizumov za kratkoročno bivanje
(KOM(2009)0048 – C7‑0015/2009 – 2009/0012(CNS))
Odbor za državljanske svoboščine, pravosodje in notranje zadeve
Poročevalec:
Simon Busuttil
PE 428.193v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Sklepa Sveta o sklenitvi Sporazuma med Evropsko skupnostjo in Republiko Mauritius o odpravi vizumov za kratkoročno bivanje
( KOM(2009)0048 – C7‑0015/2009 – 2009/0012(CNS) )
(Postopek posvetovanja)
Evropski parlament ,
– ob upoštevanju predloga Sklepa Sveta ( KOM(2009)0048 ),
– ob upoštevanju člena 62(2)(b)(i) in prvega stavka prvega pododstavka člena 300(2) Pogodbe o ES,
– ob upoštevanju prvega pododstavka člena 300(3) Pogodbe o ES, v skladu s katerim se je Svet posvetoval s Parlamentom ( C7‑0015/2009 ),
– ob upoštevanju členov 55 in 90(8) svojega poslovnika,
– ob upoštevanju poročila Odbora za državljanske svoboščine, pravosodje in notranje zadeve ( A7‑0019/2009 ),
1. odobri sklenitev sporazuma;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Mauritiusa.
OBRAZLOŽITEV
Uredba Sveta (ES) št. 1932/2006 je spremenila Uredbo Sveta (ES) št. 539/2001, ki določa seznam tretjih držav, katerih državljani morajo pri prehodu zunanjih meja Evropske unije imeti vizume (negativni seznam), in držav, katerih državljani so oproščeni te zahteve (pozitivni seznam), s tem da med drugim prenaša šest tretjih držav z negativnega na pozitivni seznam. Te države so Antigva in Barbuda, Bahami, Barbados, Mauritius, Saint Kitts in Nevis ter Sejšeli . Uredba navaja tudi, da izvzetje iz vizumske obveznosti za državljane teh držav ne začne veljati, dokler se ne sklene in začne veljati dvostranski sporazum o odpravi vizumov med Evropsko skupnostjo in zadevnimi državami. Ta uredba je bila sprejeta 21. decembra 2006 in je začela veljati januarja 2007.
Medtem pa so države CARICOM s 15. januarjem 2007 uvedle posebno vizumsko ureditev za državljane več držav članic EU (državljani EU so bili s tem neenako obravnavani, saj so bili državljani ostalih držav članic še naprej oproščeni vizumske obveznosti) zaradi svetovnega prvenstva v kriketu , ki je leta 2007 potekalo v Karibski skupnosti. Uvedba te vizumske obveznosti kljub ugodnim določbam nove uredbe Skupnosti je povzročila preložitev priprave osnutka mandatov za pogajanja z navedenimi tretjimi državami o odpravi vizumov.
Ob upoštevanju prenehanja veljavnosti začasne vizumske ureditve 15. maja 2007 je Svet 5. junija 2008 pooblastil Komisijo za pogajanja o Sporazumu med Evropsko skupnostjo in Mauritiusom o odpravi vizumov za kratkoročno bivanje. Pogajanja o sporazumu so se začela 4. julija 2008 in zaključila 16. oktobra 2008. Ob upoštevanju njegove morebitne poznejše sklenitve, je treba sporazum, parafiran v Bruslju 19. novembra 2008, podpisati.
Končno vsebino tega sporazuma lahko povzamemo:
Namen : ta sporazum omogoča državljanom Evropske unije in Mauritiusa potovanje brez vizumov na ozemlje druge pogodbenice za največ tri mesece v obdobju šestih mesecev.
Mauritius državljane nekaterih držav članic že oprošča vizumske obveznosti. V Sporazum je vključena določba, v skladu s katero lahko Mauritius Sporazum začasno preneha izvajati ali ga odpove samo z veljavnostjo za vse države članice Evropske skupnosti in, obratno, Skupnost lahko Sporazum začasno preneha izvajati ali ga odpove tudi le z veljavnostjo za vse svoje države članice skupaj. Posebni položaj Združenega kraljestva in Irske je opredeljen v preambuli.
Področje uporabe : odprava vizumov se nanaša na vse kategorije oseb (imetnike običajnega, diplomatskega ali službenega/uradnega potnega lista), ki potujejo s kakršnimi koli nameni, razen če potujejo z namenom opravljanja plačanega dela. Za slednjo kategorijo lahko vsaka država članica in tudi Mauritius še vedno uvedejo vizumsko obveznost za državljane druge pogodbenice v skladu z nacionalnim pravom ali pravom Skupnosti, ki se uporablja. Da se zagotovi usklajeno izvajanje, je Sporazumu priložena skupna izjava o razlagi kategorije oseb, ki potujejo z namenom opravljanja plačanega dela.
Trajanje bivanja : sporazum upošteva položaj držav članic, ki schengenskega pravnega reda še ne izvajajo v celoti. Dokler te države (Ciper, Bolgarija in Romunija) ne postanejo del schengenskega območja brez notranjih meja, odprava vizumov državljanom Mauritiusa omogoča zadrževanje na ozemlju vsake izmed teh držav za tri mesece, kar pa ne posega v čas, ki ga lahko preživijo na celotnem schengenskem območju.
Območje uporabe : kar zadeva Francijo in Nizozemsko, odprava vizumov dovoljuje državljanom šestih držav bivanje le na evropskih ozemljih teh dveh držav.
POSTOPEK
Naslov
Sporazum med ES in Mauritiusom o odpravi vizumov za kratkoročno bivanje
Referenčni dokumenti
KOM(2009)0048 – C7-0015/2009 – 2009/0012(CNS)
Datum posvetovanja z EP
5.6.2009
Pristojni odbor
Datum razglasitve na zasedanju
LIBE
14.7.2009
Odbori, zaprošeni za mnenje
Datum razglasitve na zasedanju
DEVE
14.7.2009
Odbori, ki niso podali mnenja
Datum sklepa
DEVE
21.7.2009
Poročevalec/-ka
Datum imenovanja
Simon Busuttil
29.9.2009
Nadomeščeni/-a poročevalec/-ka
Roberta Angelilli
Obravnava v odboru
29.9.2009
30.9.2009
Datum sprejetja
30.9.2009
Izid končnega glasovanja
+:
–:
0:
39
1
1
Poslanci, navzoči pri končnem glasovanju
Sonia Alfano, Vilija Blinkevičiūtė, Louis Bontes, Simon Busuttil, Philip Claeys, Cornelis de Jong, Agustín Díaz de Mera García Consuegra, Monika Flašíková Beňová, Hélène Flautre, Kinga Gál, Kinga Göncz, Sylvie Guillaume, Ágnes Hankiss, Anna Hedh, Jeanine Hennis-Plasschaert, Salvatore Iacolino, Sophia in ‘t Veld, Lívia Járóka, Juan Fernando López Aguilar, Baroness Sarah Ludford, Monica Luisa Macovei, Clemente Mastella, Véronique Mathieu, Claude Moraes, Jacek Protasiewicz, Carmen Romero López, Birgit Sippel, Csaba Sógor, Rui Tavares, Wim van de Camp, Axel Voss, Tatjana Ždanoka
Namestniki, navzoči pri končnem glasovanju
Magdi Cristiano Allam, Edit Bauer, Anna Maria Corazza Bildt, Nadja Hirsch, Ramón Jáuregui Atondo, Franziska Keller, Petru Constantin Luhan, Cecilia Wikström
Namestniki (člen 187(2)), navzoči pri končnem glasovanju
Judith A. Merkies
Datum predložitve
5.10.2009
