USTNO VPRAŠANJE H-0395/09
v času vprašanj, na delnem zasedanju novembra 2009
v skladu s členom 116 Poslovnika
predložila
Anna Hedh
za Svet
Zadeva: Stockholmski program in pravice otrok
Večletni program za območje svobode, varnosti in pravice (stockholmski program), ki ga predlaga švedsko predsedstvo, ne omenja priprave evropske strategije o pravicah otrok, čeprav je posebej navedena na seznamu prednostnih nalog za spodbujanje pravic državljanov v sporočilu Komisije (KOM(2009)262). Ta prednostna naloga je bistvena za zagotavljanje izvajanja predlaganega člena 2.3.2 programa in člena 3(3) Lizbonske pogodbe, ki določa, da EU spodbuja varstvo pravic otrok. Ali obstaja kak poseben razlog, zakaj ta prednostna naloga ni vključena, in ali bo Svet preučil njeno vključitev, da bi zagotovili zadostno izvajanje zavez o pravicah otrok?
