VPRAŠANJE ZA USTNI ODGOVOR Z RAZPRAVO O-0104/09
v skladu s členom 115 Poslovnika
predložila
Paweł Zalewski
,
Vytautas Landsbergis
,
Tunne Kelam
,
Mario Mauro
,
Jacek Saryusz-Wolski
,
Anna Záborská
,
Elmar Brok
,
Ioannis Kasoulides
,
Michael Gahler
,
Andrzej Grzyb
,
Eduard Kukan
,
Andrey Kovatchev
,
Hans-Gert Pöttering
,
Cristian Dan Preda
,
Ioan Mircea Paşcu
,
Krzysztof Lisek
,
Arnaud Danjean
,
Jan Olbrycht
,
Francisco José Millán Mon
,
Ryszard Antoni Legutko
,
Marek Siwiec
,
Janusz Władysław Zemke
,
Filip Kaczmarek
,
Inese Vaidere
,
Laima Liucija Andrikienė
,
György Schöpflin
,
Alf Svensson
,
Gay Mitchell
,
Zoran Thaler
,
Werner Schulz
,
Arturs Krišjānis Kariņš
,
Algirdas Saudargas
,
Gunnar Hökmark
,
Lambert van Nistelrooij
,
Anna Ibrisagic
,
Jacek Protasiewicz
,
Jarosław Leszek Wałęsa
,
Milan Zver
,
Peter Šťastný
,
Ville Itälä
,
Lena Barbara Kolarska-Bobińska
,
Czesław Adam Siekierski
,
Bogdan Kazimierz Marcinkiewicz
,
Radvilė Morkūnaitė
in
Leonidas Donskis
za Komisijo
Zadeva: Utrjevanje miru in sodelovanja v odnosih z Belorusijo in Rusijo
29. septembra so se blizu meje EU zaključile najobsežnejše rusko-beloruske vojaške vaje v zadnjih letih. Evropska unija bi se morala nanje odzvati, saj so neposredno povezane z varnostjo držav članic in celovitostjo politik EU do vzhoda.
Scenariji septembrske vojaške vaje, imenovane „Zahod 2009”, so presenetljivi in jim moramo nasprotovati. Med drugim je vaja temeljila na domnevi, da je bilo belorusko ozemlje napadeno iz smeri ozemlja EU. Zaskrbljeni smo tudi zaradi prvega dela septembrske vaje v baltskem bazenu, kjer so prvič vadili obrambo plinovoda Severni tok. Ta scenarij vaje bi lahko razumeli kot uvod v širitev vojaške prisotnosti Ruske federacije v baltski regiji. To bo gotovo zbudilo dvome o nevtralnosti „nevtralnih vod“ in odprlo varnostna vprašanja v celotni regiji ter prekinilo običajne povezave držav članic EU v baltski regiji.
Politična vloga Belorusije v teh vajah ni jasna. Program vzhodnega partnerstva, ki ga je sprejel Minsk, določa razvoj sodelovanja na podlagi obojestranske dobre volje in miroljubnega pristopa. Samoumevno se nam zdi, da nas beloruska vlada obravnava kot verodostojne partnerje in ne kot sovražnike. Politike Evropske unije so pregledne in predvidljive. Enako pričakujemo od Belorusije. Šele tako bo program vzhodnega partnerstva lahko uspešen. Zamisel, da se bo Belorusija pridružila vzhodnemu partnerstvu se ne ujema z dejstvom, da vlada te države izvaja vaje, ki temeljijo na predpostavki obrambe proti napadu z ozemlja EU. Velja omeniti, da so vaje potekale v sodelovanju z državo, ki pod pretvezo obrambe napada sosednje države.
V interesu kakovostnega odnosa med Evropsko unijo in Belorusijo, prihodnosti vzhodnega partnerstva ter verodostojnosti in celovitosti politik EU do vzhoda bi se morali v trenutnih razmerah predstavniki EU jasno odzvati beloruski vladi. Ob upoštevanju teh argumentov Komisijo vljudno prosimo, naj pojasni, če in kako se je Evropska unija odzvala na rusko-beloruske manevre, v katerih so nekatere države članice EU obravnavane kot napadalke.
