Plenarno zasedanje, 14. do 17. september 2009 Plenarno zasedanje, 14. do 17. september 2009
Na septembrskem plenarnem zasedanju v Strasbourgu bo novi predsednik Parlamenta Jerzy Buzek prvič formalno nagovoril poslance in predstavil prednostne naloge svojega mandata. Poslanci bodo glasovali tudi o potrditvi kandidata za predsednika Komisije Joséja Manuela Barrosa. Na dnevnem redu pa bodo prav tako priprave na vrh G20 v Pittsburghu in mlečna kriza.
Programski govor predsednika Evropskega parlamenta Jerzyja Buzeka
Po julijski izvolitvi za predsednika Evropskega parlamenta bo Jerzy Buzek na septembrskem zasedanju tudi formalno nagovoril poslance in predstavil prednostne naloge svojega mandata.
Glasovanje o predsedniku Komisije in kandidatih za komisarje
Parlament bo o potrditvi kandidata za predsednika Komisije Joséja Manuela Barrosa na drugi petletni mandat glasovali v sredo, potem ko bo v torek poslancem predstavil svoj program.
Vrh G20 v Pittsburghu: strožji pogoji za finančne institucije
Plače in nagrade bančnikov, nadzor finančnih trgov in omejitve velikosti bank bodo nekatere od tem v sredini razpravi ob izjavah Komisije in predsedstva Sveta EU.
Varovanje osebnih podatkov: nasprotovanje sporazumu o izmenjavi med EU in ZDA
Parlamentarci nasprotujejo predlogu sporazuma med Evropsko unijo in Združenimi državami Amerike o prenosu bančnih podatkov znotraj sistema SWIFT. Parlament želi spremembo pravne podlage in vpliv na oblikovanje predloga besedila.
Odkupne cene mleka: pomoč pridelovalcem naj se podaljša do februarja 2010
Poslanci bodo glasovali o podaljšanju interventnih odkupov masla in posnetega mleka v prahu do februarja 2010. Odkupi bi se sicer končali 31. avgusta. Odbor za kmetijstvo predlaga tudi vnovično uvedbo pomoči za zasebno skladiščenje sira.
20090911INS60563 Plenarno zasedanje, 14. do 17. september 2009