A6-0274/2008
27.6.2008
***I
POROČILO
o predlogu sklepa Evropskega parlamenta in Sveta o spremembi Sklepa št. 1719/2006/ES o uvedbi programa Mladi v akciji za obdobje 2007–2013
(KOM(2008)0056 – C6‑0057/2008 – 2008/0023(COD))
Odbor za kulturo in izobraževanje
Poročevalka:
Katerina Batzeli
PE 406.028v03-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................8
POSTOPEK..............................................................................................................................10
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu sklepa Evropskega parlamenta in Sveta o spremembi Sklepa št. 1719/2006/ES o uvedbi programa Mladi v akciji za obdobje 2007–2013
( KOM(2008)0056 – C6‑0057/2008 – 2008/0023(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2008)0056 ),
– ob upoštevanju člena 251(2) in člena 149(4) Pogodbe o ES, na podlagi katerih je Komisija Parlamentu podala predlog ( C6-0057/2008 ),
– ob upoštevanju člena 51 Poslovnika,
– ob upoštevanju poročila Odbora za kulturo in izobraževanje ( A6-0274/2008 ),
1. odobri predlog Komisije, kakor je bil spremenjen;
2. poziva Komisijo, da zadevo ponovno predloži Parlamentu, če namerava predlog bistveno spremeniti ali ga nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Predlog spremembe
1
Predlog Sklepa – akt o spremembi
Uvodna izjava 6
Besedilo, ki ga predlaga Komisija
Predlog spremembe
6. Zato je treba Sklep št. 1719/2006/ES spremeniti in s tem omogočiti hitrejše in bolj učinkovito sprejemanje odločitev o izbiri –
6. Da se omogoči hitrejše in učinkovitejše sprejemanje odločitev o izbiri je treba svetovalni postopek nadomestiti z obveznostjo Komisije, da nemudoma obvesti Evropski parlament in države članice o vseh ukrepih, sprejetih za izvajanje tega sklepa brez sodelovanja odbora.
Predlog spremembe
2
Predlog Sklepa – akt o spremembi
Člen 1 – točka 1
Sklep 1719/2006/ES
Člen 10 – odstavek 1 a (novo)
Besedilo, ki ga predlaga Komisija
Predlog spremembe
Členu 10 Sklepa št. 1719/2006/ES se doda odstavek 1(a):
"1a. Kadar Komisija na podlagi tega sklepa sprejema odločitve o dodelitvi subvencij, ki niso navedene v odstavku 1, te odločitve sprejema brez sodelovanja odbora .“
črtano
Predlog spremembe
3
Predlog Sklepa – akt o spremembi
Člen 1 – točka 1 a (novo)
Sklep 1719/2006/ES
Člen 10 – odstavek 2
Besedilo, ki ga predlaga Komisija
Predlog spremembe
1a. Člen 10(2) Sklepa št. 1719/2006/ES se glasi:
„2. Komisija obvesti odbor iz člena 9 in Evropski parlament o vseh drugih odločitvah o izbiri v zvezi z izvajanjem tega sklepa, ki jih sprejme v dveh delovnih dneh po sprejetju teh odločitev. Te informacije vsebujejo opise in analizo prejetih prijav, opis postopka ocenjevanja in izbora ter sezname predlaganih projektov za financiranje, pa tudi projektov, za katere je bilo financiranje zavrnjeno.“
Predlog spremembe
4
Predlog Sklepa – akt o spremembi
Člen 1 – točka 1 b (novo)
Sklep 1719/2006/ES
Člen 9 – odstavek 3
Besedilo, ki ga predlaga Komisija
Predlog spremembe
1(b) Člen 9(3) Sklepa št. 1719/2006/ES se črta.
Predlog spremembe
5
Predlog Sklepa – akt o spremembi
Člen 1 a (novo)
Besedilo, ki ga predlaga Komisija
Predlog spremembe
Člen 1a
Komisija Evropskemu parlamentu in Svetu poroča o učinku tega sklepa 18 mesecev po začetku veljave.
OBRAZLOŽITEV
Postopek odločanja za izvajanje programov
Sklepi Evropskega parlamenta in Sveta za sprejetje večletnih programov na področju kulture, izobraževanja, mladine in dejavnega državljanstva, vsebujejo določbe v zvezi s postopki v okviru sklepa o komitologiji in številne ukrepe, potrebne za izvajanje programov.
Ti postopki so določeni v Sklepu Sveta št. 1999/468/ΕS o določitvi postopkov za uresničevanje Komisiji podeljenih izvedbenih pooblastil, kakor je bil spremenjen s Sklepom Sveta št. 2006/512/ES.
Osnovni instrumenti večletnih programov zagotavljajo delitev odločitev o izbiri med postopki upravljanja in svetovanja ter jasno opredeljujejo število in vrsto odločitev o izbiri, ki jih je treba obravnavati v postopku upravljanja. Vsi drugi ukrepi, tudi odločitve o izbiri, morajo biti obravnavani v postopku svetovanja.
Predlog Komisije
Komisija meni, da obravnavanje odločitev o izbiri v postopku svetovanja pomeni daljša obdobja, potrebna za njihovo sprejetje, in vpliva na njihovo učinkovitost.
Komisija opozarja tudi na naravo ukrepov programov, ki zadevajo dokaj veliko število upravičencev, katerih dejavnosti so v veliki meri odvisne od podpore Skupnosti, potrebna sredstva pa so omejena.
Komisija predlaga, da se ukine postopek svetovanja za odločitve o izbiri, da bi poenostavili postopke odločanja v interesu potencialnih upravičencev do dotacij.
Komisija opaža tudi, da programski odbor pogosteje uporablja pisni postopek in mora v petih dneh podati mnenje o odločitvah o izbiri, ki mu je bila predložena, da bi skrajšal čas, potreben za posvetovanje o odločitvah o izbiri, ki se obravnavajo v postopku svetovanja.
Opombe
Vaša poročevalka meni, da ne sme biti dvomov glede vrednosti komitologije, ki Evropskemu parlamentu daje pravico do pregleda in pravico do obveščenosti, s čimer mu omogoča, da spremlja izvajanje zakonodajnih instrumentov, sprejetih v postopku soodločanja, in nasprotuje vsem ukrepom, ki jih predvidi Komisija, za katere meni, da bi presegli izvedbena pooblastila, predvidena v osnovnem instrumentu.
Poročevalka želi poudariti, da se je Odbor za kulturo in izobraževanje večkrat zavzel za hiter, učinkovit in pregleden postopek, ki bo kljub temu varoval pravico do pregleda in obveščenosti v zvezi z odločanjem.
Za hitro in učinkovito izvajanje postopkov izbora v interesu upravičencev ter da se zagotovi najboljši način za izpolnjevanje ciljev programov, ne da bi pri tem zmanjšali preglednost postopka odločanja, bi lahko postopek svetovanja nadomestili, če Komisija nemudoma obvesti Evropski parlament in države članice o odločitvah o izbiri, ki bodo sprejete brez odločanja v programskem odboru.
Menimo tudi, da mora Komisija nemudoma obvestiti programski odbor in Evropski parlament o vseh postopkih izbora, prošnjah za financiranje, ki jih je pregledala, in ocenah teh prošenj ter zagotoviti popoln seznam vseh projektov, izbranih za financiranje, in tistih, ki so bili zavrnjeni.
Glede na to, da gre za nov postopek, je bistveno, da je sozakonodajalcema – Svetu in Evropskemu parlamentu – omogočeno, da ocenita rezultate novih ukrepov v doglednem času po začetku veljave novega instrumenta. Zato menimo, da je treba od Komisije zahtevati, da o tem poroča Parlamentu in Svetu.
Sporazum Sveta in Evropskega parlamenta o vzpostavitvi postopka soodločanja
Vaša poročevalka pozdravlja konstruktivno in odprto medinstitucionalno sodelovanje pri predlogih Komisije, dejstvo, da se bodo programi izvajali pregledno in učinkovito ter da bosta zakonodajalca – Svet in Parlament – obveščena takoj in sistematično.
Osnutek poročila odraža izid razprav s Svetom in Komisijo v postopku soodločanja.
POSTOPEK
Naslov
Program Mladi v akciji za obdobje 2007-2013
Referenčni dokumenti
KOM(2008)0056 – C6-0057/2008 – 2008/0023(COD)
Datum predložitve EP
7.2.2008
Pristojni odbor
Datum razglasitve na zasedanju
CULT 37
21.2.2008
Poročevalec/-ka
Datum imenovanja
Katerina Batzeli
31.3.2008
Obravnava v odboru
2.6.2008
Datum sprejetja
24.6.2008
Izid končnega glasovanja
+:
–:
0:
30
1
1
Poslanci, navzoči pri končnem glasovanju
Maria Badia i Cutchet, Katerina Batzeli, Ivo Belet, Giovanni Berlinguer, Nicodim Bulzesc, Marielle De Sarnez, Marie-Hélène Descamps, Jolanta Dičkutė, Milan Gaľa, Claire Gibault, Vasco Graça Moura, Christopher Heaton-Harris, Luis Herrero-Tejedor, Ruth Hieronymi, Mikel Irujo Amezaga, Ramona Nicole Mănescu, Manolis Mavrommatis, Dumitru Oprea, Zdzisław Zbigniew Podkański, Mihaela Popa, Christa Prets, Pál Schmitt, Hannu Takkula, Helga Trüpel, Thomas Wise
Namestniki, navzoči pri končnem glasovanju
Victor Boştinaru, Mary Honeyball, Elisabeth Morin, Reino Paasilinna, Ewa Tomaszewska, Cornelis Visser, Tadeusz Zwiefka
Datum predložitve
27.6.2008
