Glavne teme aprilskega zasedanja Evropskega parlamenta
Institucije
2009-04-21 - 17:42
V Strasbourgu bosta osrednji temi sprejemanje svežnja zakonodaje o trgu z elektriko in plinom ter svežnja predpisov o mobilnih komunikacijah. Poslanci bodo potrjevali tudi skupno zakonodajo o ukrepih proti finančni krizi ter o cestnem tovornem prometu. Med temami bodo še poročila o razmerah v Bosni in Hercegovini, o mobilnosti pacientov in o sekanju gozdov ter razrešnice proračuna ustanov EU za leto 2007.
Tokratno zasedanje izjemoma poteka od torka do petka (in ne od ponedeljka do četrtka kot običajno), ker je bil ponedeljek, 20. april, za pravoslavne vernike - med njimi so tudi bolgarski, ciprski, grški in romunski poslanci - še velikonočni praznik in zato dela prost dan.
V torek popoldne bo Parlament obravnaval tako imenovani energetski paket zakonodaje o notranjem trgu z električno energijo in zemeljskim plinom ter dostopu ponudnikov do teh omrežij. Glasovanje je predvideno v sredo.
Prav tako v torek bo na dnevnem redu tudi predlog uredbe o gostovanju v mobilnih omrežjih, ki predvideva nadaljnje znižanje cen gostovanja s 1. julijem.
Sredino dopoldne bo namenjeno razpravi o zakonodajnih predlogih ukrepov proti finančni krizi. Med drugim bodo poslanci obravnavali direktivi o kapitalskih zahtevah, pravila o bonitetnih agencijah ter predpise s področja zavarovanja in pozavarovanja.
Že v torek bodo parlamentarci obravnavali razrešnice proračuna za ustanove EU za leto 2007.
V četrtek dopoldne bo Parlament obravnaval poročilo o mobilnosti pacientov, popoldanska razprava pa bo v precejšni meri namenjena Zahodnemu Balkanu. Predstavniki Sveta in Komisije bodo spregovorili o razmerah v Bosni in Hercegovini, nato pa bodo poslanci razpravljali še o poročilu za utrditev stabilnosti in blaginje na tem območju.
Predstavnika Sveta in Komisije bosta poslancem v četrtek popoldne evropskim predstavila zaključke vrha držav G20, ki je bil v Londonu 2. aprila in vlogo EU pri globalnih ukrepih za reševanje finančne krize.
V sredo bo na dnevnem redu zakonodajna razprava o svežnju zakonodaje o cestnih prevozih, ki določa dostop do trga in pogoje za opravljanje dejavnosti prevoznikov. Prav tako v sredo se bo Parlament ukvarjal tudi s problematiko pravic potnikov.
Krčenje gozdov je predmet poročila, s katerim se bodo poslanci seznanili v torek zvečer, prav tako v torek bo na dnevnem redu tudi poročilo o skupnem evropskem okviru z jedrsko varnost. V sredo pa bodo obravnavali še poročilo o oblikovanju minimalnih zalog surove nafte in naftnih derivatov.
20090420IPR53966 Spremljanje plenarnega zasedanja v živo: EuroparlTV
SL
1
LINK
http://www.europarltv.europa.eu/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
