19.6.2008
PREDLOG RESOLUCIJE
v skladu s členom 113 poslovnika,
ki ga predlaga Cristiana Muscardini
o nadzoru Evropske unije nad ponarejenimi farmacevtskimi izdelki
o nadzoru Evropske unije nad ponarejenimi farmacevtskimi izdelki
Evropski parlament ,
–
ob upoštevanju člena 113 svojega poslovnika,
A.
ker se trg za ponarejene farmacevtske izdelke nevarno in stalno povečuje, kar ima nevarne posledice za zdravje, obenem pa tudi gospodarske in družbene posledice,
B.
ker pri Svetovni zdravstveni organizaciji zatrjujejo, da je na svetovni ravni eden od desetih farmacevtskih izdelkov ponarejen, in ker je so se v Parizu srečali voditelji Evropske zveze združenj farmacevtske industrije, da bi poiskali protiukrepe za zajezitev tega pojava, ki je zlasti prisoten na svetovnem spletu,
C.
ker 28% ponaredkov zadeva antibiotike, 11% hormone, 8% zdravila proti alergiji in 7% zdravila proti malariji,
D.
ker je med državami, kjer se proizvajajo ponarejeni farmacevtski izdelki, vodilna Kitajska, od koder prihajajo številne necertificirane zdravilne učinkovine, ki naj bi jih vsebovalo več kot 75% generičnih zdravil v Evropi,
1.
zahteva, da Komisija sprejme ukrepe za pomoč delovni skupini IMPACT ter za zagotovitev, da bi testi za odkrivanje ponarejenih farmacevtskih izdelkov s pomočjo identifikacijskih sistemov postali v Evropi obvezni;
2.
zahteva, da Komisija preuči ukrepe za podporo farmacevtom in distributerjem dovoljenih farmacevtskih izdelkov, da se zaščitijo potrošniki ter bolj splošno zdravje državljanov.
