A7-0005/2012
4. 1. 2012
***
PRIPOROČILO
o osnutku sklepa Sveta o pristopu Evropske unije k Pravilniku št. 29 Ekonomske komisije Združenih narodov za Evropo o enotnih določbah za homologacijo vozil glede zaščite potnikov v kabini gospodarskega vozila
(13894/2011 – C7‑0303/2011 – 2011/0191(NLE))
Odbor za mednarodno trgovino
Poročevalec: Vital Moreira
PE 473.936v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
IZID KONČNEGA GLASOVANJA V ODBORU.....................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o pristopu Evropske unije k Pravilniku št. 29 Ekonomske komisije Združenih narodov za Evropo o enotnih določbah za homologacijo vozil glede zaščite potnikov v kabini gospodarskega vozila
(13894/2011 – C7‑0303/2011 – 2011/0191(NLE) )
(Odobritev)
Evropski parlament ,
– ob upoštevanju osnutka sklepa Sveta (13894/2011),
– ob upoštevanju prošnje za odobritev, ki jo je Svet podal v skladu z drugo alineo člena 4(2) Sklepa Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in pogojih za vzajemno priznavanje homologacij, dodeljenih na podlagi teh predpisov ("Revidiran sporazum iz leta 1958")
UL L 346, 17.12.1997, str. 78. ( C7-0303/2011 ),
– ob upoštevanju člena 81 svojega poslovnika,
– ob upoštevanju priporočila Odbora za mednarodno trgovino ( A7-0005/2012 ),
1. odobri predlog sklepa Sveta;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic.
OBRAZLOŽITEV
Svetovni forum za harmonizacijo pravilnikov o vozilih (WP.29) Ekonomske komisije Združenih narodov za Evropo (UN/ECE) predstavlja edinstven okvir za globalno harmonizacijo pravilnikov o vozilih s sodelujočimi z vsega sveta, zlasti iz držav, ki so glavne proizvajalke motornih vozil. Koristi takih harmoniziranih pravilnikov so opazne na področju prometne varnosti, varstva okolja in trgovine.
WP.29 je stalna delovna skupina v institucionalnem okviru Združenih narodov s posebnim pooblastilom in poslovnikom. Deluje kot svetovni forum in omogoča odprte razprave o pravilnikih o motornih vozilih. Vsaka država članica Združenih narodov in vsaka regionalna organizacija za gospodarsko povezovanje, ki jo ustanovi država članica Združenih narodov, lahko sodeluje v vseh dejavnostih Svetovnega foruma in lahko postane pogodbenica sporazumov o vozilih, ki jih upravlja Svetovni forum.
Svetovni forum se uradno sestane trikrat letno in neformalne skupine zadolži za obravnavo posebnih težav, ki jih je treba hitro rešiti ali ki zahtevajo posebno strokovno znanje. Na sestankih svetovnega foruma sodeluje več kot 120 predstavnikov.
Do danes so se v okviru UN/ECE dogovorili o 126 pravilnikih. Evropska unija je do sedaj pristopila k 106 pravilnikom UN/ECE, za 62 od teh pa se je odločila, da bodo v EU obvezujoči
Vsi pravilniki UN/ECE so na voljo na spletni strani Ekonomske komisije Združenih narodov za Evropo: http://www.unece.org/trans/main/wp29/wp29regs.html. . Evropska komisija Svetu in Parlamentu vsako leto pošlje delovni dokument služb Komisije o dejavnostih svetovnega foruma za vozila
Evropska komisija je 27. maja 2011 Svetu in Parlamentu poslala poročilo za leto 2010 (SEC (2011) 689). .
Direktiva 2007/46/ES predvideva možnost obvezne uporabe pravilnikov UN/ECE za ES-homologacijo
Seznam pravilnikov UN/ECE, ki so obvezujoči, je na voljo v Prilogi IV k Direktivi 2007/46/ES. .
Uredba (ES) št. 661/2009 razveljavlja več direktiv v zvezi s homologacijo motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila. Zahteve v teh direktivah je treba nadomestiti, kjer je to primerno, s sklicevanjem na ustrezne pravilnike UN/ECE.
V skladu s členom 4(2) Uredbe (ES) št. 661/2009 homologacija, ki je skladna z obveznimi pravilniki UN/ECE, velja kot ES-homologacija v skladu z navedeno uredbo in njenimi izvedbenimi ukrepi.
Homologacije, izdane v skladu s pravilniki UN/ECE, bodo veljale kot ES-homologacije; tako se bo mogoče izogniti ne le podvajanju tehničnih zahtev, temveč tudi certifikacijskih in upravnih postopkov, v korist industrije in nacionalnih organov.
Te tehnične zahteve se ne bodo uporabljale samo v mnogih državah v EU, v državah Zahodne in Vzhodne Evrope, ki niso države članice EU, v Jugovzhodni Evropi, v Skupnosti neodvisnih držav, na Japonskem in v Severni Ameriki, ki so pogodbenice sporazuma UN/ECE iz leta 1958. Homologacija, ki temelji neposredno na mednarodno dogovorjenih standardih in se uporablja v številnih državah, se bo upoštevala tudi v tretjih državah, s čimer se bo izboljšal dostop do trga in okrepila konkurenčnost industrije EU.
V členu 1.5 Revidiranega sporazuma iz leta 1958 je določeno, da lahko vsaka nova pogodbenica izjavi, da nekateri pravilniki UN/ECE zanjo niso zavezujoči.
EU doslej še ni pristopila k Pravilniku UN/ECE št. 29 o enotnih določbah za homologacijo vozil glede zaščite potnikov v kabini gospodarskega vozila. Po sprejetju Uredbe (ES) št. 661/2009, v kateri je določeno, da EU upošteva Pravilnik UN/ECE št. 29, se razume, da Pravilnik UN/ECE št. 29 zdaj postane del sistema EU za homologacijo motornih vozil.
V členu 1.7 Revidiranega sporazuma iz leta 1958 je določeno, da lahko vsaka pogodbenica, ki ne uporablja nekaterih pravilnikov UN/ECE, kadar koli sporoči generalnemu sekretarju, da ga od takrat naprej namerava uporabljati, pravilnik UN/ECE pa za to pogodbenico začne veljati na 60. dan po tem obvestilu.
Poročevalec predlaga, da Parlament odobri osnutek sklepa Sveta o pristopu Evropske unije k Pravilniku št. 29 Ekonomske komisije Združenih narodov za Evropo o enotnih določbah za homologacijo vozil glede zaščite potnikov v kabini gospodarskega vozila, saj bi ta pravilnik UN/ECE omogočil uporabo enakih standardov v mnogih državah, skrajšal upravne postopke in evropski industriji omogočil lažje konkuriranje na širših trgih.
IZID KONČNEGA GLASOVANJA V ODBORU
Datum sprejetja
20.12.2011
Izid končnega glasovanja
+:
–:
0:
25
0
0
Poslanci, navzoči pri končnem glasovanju
William (grof) Dartmouthski (William (The Earl of) Dartmouth), Laima Liucija Andrikienė, David Campbell Bannerman, Daniel Caspary, Christofer Fjellner, Yannick Jadot, Metin Kazak, Bernd Lange, David Martin, Emilio Menéndez del Valle, Vital Moreira, Paul Murphy, Franck Proust, Helmut Scholz, Peter Šťastný, Robert Sturdy, Gianluca Susta, Keith Taylor, Iuliu Winkler, Pablo Zalba Bidegain
Namestniki, navzoči pri končnem glasovanju
Josefa Andrés Barea, George Sabin Cutaş, Silvana Koch-Mehrin, Elisabeth Köstinger, Marietje Schaake
