Parlament potrdil imenovanje Jürgena Starka za člana izvršilnega odbora ECB
Gospodarske in denarne zadeve
2006-05-17 - 13:03
Evropski poslanci so v sredo z 359 glasovi za, 110 proti in 35 vzdržanimi glasovi potrdili predlog o imenovanju Jürgena Starka, ki je podpredsednik nemške Bundesbank, za člana izvršilnega odbora Evropske centralne banke. Stark bo na položaju nasledil Otmarja Issinga.
Imenovanje članov izvršilnega odbora Evropske centralne banke (ECB) določa 112. člen Pogodbe o ES: "Vlade držav članic na ravni voditeljev držav ali vlad na priporočilo Sveta, ki se je predhodno posvetoval z Evropskim parlamentom in Svetom ECB, v medsebojnem soglasju imenujejo predsednika, podpredsednika in druge člane Izvršilnega odbora med osebami, ki imajo ugled in poklicne izkušnje na monetarnem ali bančnem področju."
Svet ECB je že dal soglasje za imenovanje predlaganega kandidata, svoje pozitivno mnenje o Starku pa je po njegovem zaslišanju 18. aprila dal tudi odbor za ekonomske in monetarne zadeve Evropskega parlamenta, ki je s poročilom poslanke Pervenche BERÈS (PES, FR) predlagal, da poslanci Starka potrdijo. Imenovanje članov izvršilnega odbora ECB poteka po postopku posvetovanja.
20060512IPR08054 Pervenche Berès - Imenovanje člana izvršilnega odbora Evropske centralne banke Sporočilo za javnost po zaslišanju kandidata na odboru za ekonomske in monetarne zadeve
-//EP//TEXT REPORT A6-2006-0136 0 NOT XML V0//SL
-//EP//TEXT IM-PRESS 20060411IPR07232 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
