Oznake za energetsko učinkovitost
Volitve 2009
Energija
2009-05-05 - 15:07
S prenovljeno direktivo o energijskem označevanju, ki je pred več kot 15 leti uvedla oznake od A do G, naj bi proizvajalci te oznake navajali tudi v oglasih za izdelke. Nova pravila prinašajo označevanje vseh izdelkov, ki energijo rabijo neposredno ali posredno, tako v gospodinjstvih kot v trgovini in industriji. Označevanje bo veljalo od 3 do 5 let, merila za razdelitev v razrede pa bi se redno obnavljala z razvojem tehnologije.
Energijske oznake na izdelkih bele tehnike, kot so štedilniki, hladilniki, pralni stroji itd. so ob nakupih v pomoč potrošnikom pri ocenjevanju ter primerjavah njihove učinkovitosti. Proizvajalci označujejo učinkovitost izdelka na barvni lestvici od najboljšega, zelenega A do najbolj potratnega, rdečega G.
Prenovljeno direktivo o energijskem označevanju je Evropski parlament v torek sprejel s 566 glasovi za, 28 proti in 39 vzdržanimi glasovi.
Lestvica za vse
Parlament meni, da bi morala nova pravila zajeti tudi naprave v trgovini in industriji, kot so hladilnice, avtomati za prodajo hrane ali pijač, vitrine ter podobno.
Poročilo, ki ga je pripravila Anni PODIMATA (PES, GR), predlaga še razširitev na vse tiste izdelke, vključno z gradbenimi proizvodi, ki vplivajo na rabo energije in med uporabo znatno neposredno ali posredno vplivajo na porabo energije - torej tudi okna, vrata in izolacijske materiale.
Oglaševanje "od A do G"
Med dopolnili Parlamenta je še določilo, da naj bi vsi oglasi za specifičen model izdelkov, ki vplivajo na rabo energije, vsebovali tudi podatke o porabi ali prihrankih energije ali oznako energijskega razreda izdelka. Vse te informacije bi morale biti navedene tudi v tehnični literaturi o izdelkih, kot so priročniki in prospekti proizvajalcev v tiskani obliki ali dostopni na spletu.
Redni pregledi meril za označevanje
Po mnenju poslancev bi morala Komisija redno pregledovati in obnavljati merila za označevanje ter razdelitev v razrede. Oznaka naj bi (odvisno od izdelka) veljala od 3 do 5 let, merila, ki jih bo moral izdelek izpolnjevati, pa bi morala biti redno dopolnjena na podlagi tehnološkega razvoja posamezne vrste izdelkov.
Spodbude za nakup
Države bi lahko dajale spodbude za nakup oziroma uporabo izdelkov, ki dosegajo najvišjo raven učinkovitosti. Spodbude bi lahko bile v obliki davčnih kreditov za končne uporabnike ali za proizvajalce energetsko učinkovitih izdelkov, ter znižani davek na dodano vrednost za materiale in sestavne dele, ki izboljšujejo energetsko učinkovitost.
Javna naročila
Z javnimi naročili blaga, gradenj ali storitev se ne bi smelo nabavljati izdelkov, ki ne sodijo v najvišji razred učinkovitosti. Pogoj bo veljal za vsa javna naročila v vrednosti nad 15 tisoč evrov (brez DDV).
Komisija naj bi sicer najkasneje v 6 mesecih državam članicam in Parlamentu poslala seznam prednostnih izdelkov, vključno z gradbenimi proizvodi, za katere se predlaga označevanje z nalepkami na podlagi njihovih možnosti varčevanja z energijo. Tehnične podrobnosti direktive, kot so energijski razredi za posamezne izdelke, naj bi pripravila delovna skupina znotraj Komisije.
Poročilo: Anni Podimata (A6-0146/2009) - Navajanje porabe energije in drugih virov izdelkov, ki vplivajo na rabo energije, s pomočjo nalepk in standardiziranih podatkov o izdelku (prenovitev) Postopek soodločanja Razprava in glasovanje: torek, 5. maj 2009
20090504IPR54958 Poročilo: Anni Podimata (A6-0146/2009) - Navajanje porabe energije in drugih virov izdelkov, ki vplivajo na rabo energije, s pomočjo nalepk in standardiziranih podatkov o izdelku (prenovitev)
-//EP//TEXT REPORT A6-2009-0146 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
