17.10.2008
PREDLOG RESOLUCIJE
v skladu s členom 113 poslovnika,
ki ga predlagajo Marco Cappato, Marco Pannella, Vittorio Agnoletto, Vincenzo Aita, Alexander Alvaro, Alessandro Battilocchio, Costas Botopoulos, Philippe Busquin, Paulo Casaca, Giusto Catania, Fabio Ciani, Mojca Drčar Murko, Richard Falbr, Claudio Fava, Umberto Guidoni, David Hammerstein, Sophia in 't Veld, Pierre Jonckheer, Jelko Kacin, Sajjad Karim, Alexander Graf Lambsdorff, Johannes Lebech, Jo Leinen, Pia Elda Locatelli, Sarah Ludford, Ramona Nicole Mănescu, Luisa Morgantini, Roberto Musacchio, Bill Newton Dunn, Vittorio Prodi, Giovanni Rivera, Aloyzas Sakalas, Gianluca Susta, Britta Thomsen, Patrizia Toia, Adina-Ioana Vălean, Johan Van Hecke, Donato Tommaso Veraldi, Johannes Voggenhuber, Renate Weber in Gabriele Zimmer
o nevarnosti nadaljnjega kršenja demokracije in pravne države v Italiji
Predlog resolucije Evropskega parlamenta o nevarnosti nadaljnjega kršenja demokracije in pravne države v Italiji
Evropski parlament ,
–
ob upoštevanju člena 113 svojega poslovnika,
A.
ker italijansko ustavni sodišče od 9. junija 2008 deluje brez polne 15-članske zasedbe,
B.
ker ustava natančno določa število članov ustavnega sodišča in opredeljuje, da če je kateri od sedežev iz kateregakoli razloga nezaseden, ga je treba zapolniti v mesecu dni,
C.
ker v skupnem nadzornem odboru obeh domov parlamenta, ki je pristojen za usmerjanje in spremljanje javne radiotelevizije, od volitev 13. in 14. aprila še niso izvolili predsednika, ker zaradi tega ne more izvajati z zakonom določenih nalog, kar ima neposredne posledice za pravilno delovanje javne radiotelevizije, saj politične stranke že mesece nimajo nadzorovanega dostopa do političnega oddajanja ali pojavljanja v novicah,
D.
ker imata ustavno sodišče in nadzorni odbor pomembno vlogo v italijanskem političnem sistemu, saj zagotavljata spoštovanje pravne države in demokracije,
E.
ker paraliza italijanskih institucij postaja ponavljajoč se pojav, ne glede na politično sestavo vlade,
1.
poziva Svet, naj po členih 6 in 7 pogodbe o EU ugotovi, ali obstaja očitna nevarnost, da bosta v Italiji še naprej resno kršeni načeli svobode in demokracije.
