Ženske morajo biti vključene v preprečevanju in reševanje sporov
Pravice žensk/enake možnosti
2006-02-23 - 15:00
Ženske lahko pokažejo pot k miru
Udeleženci ponedeljkove javne razprave na odboru za pravice žensk in enakost spolov so se strinjali, da bi morale ženske imeti enakopravno vlogo pri preprečevanju in reševanju sporov ter vzpostavljanju miru. Njihove izkušnje z oboroženimi spopadi so drugačne od izkušenj moških in tudi zato bi morale biti bolj udeležene v mirovnih pogajanjih.
"Ženske si prizadevajo za mir in njihova vloga v mirovnih procesih je nepogrešljiva," je dejala Véronique De Keyser, belgijska socialdemokratka, ki je pripravlja poročilo na lastno pobudo o položaju žensk v oboroženih spopadih in njihovi vlogi pri obnovi ter demokratičnih procesih po koncu spopadov v državah. O poročilu bo odbor glasoval junija.
Ženske so udeleženke v vojnah na različne načine: kot žrtve spopadov ali drugih oblik nasilja, negovalke žrtev in tudi borke, vendar bi morale imeti več besede v prizadevanjih za mir. Načelo "enakopravnega sodelovanja in popolne udeležbe pri vseh prizadevanjih za vzdrževanje in širitev miru ter varnosti", zapisano v resoluciji Varnostnega sveta ZN 1325 (2000), se dejansko ne spoštuje, saj ženske le redko sodelujejo pri sprejemanju odločitev o preprečevanju in reševanju sporov.
Prav ženske in otroci pa so najpogostejše žrtve oboroženih spopadov. Tracy Ullveit-Moe, predstavnica Amnesty International, je povedala, da je med vojnimi žrtvami od 70 do 90 odstotkov civilistov, od tega večinoma ženske in otroci. Poleg tega je 80 odstotkov beguncev prav tako žensk in otrok. Ženske na območjih vojnih spopadov so pogosto tudi žrtve spolnega ali drugih oblik nasilja, ob tem da so množična posilstva na nekaterih območjih poleg psiholoških posledic povzročila tudi epidemijo virusa HIV.
"Ženske nočemo biti sovražnice," je poudarila Luisa Morgantini, italijanska poslanka iz skupine GUE/NGL, ki je pozvala k sodelovanju in dialogu, da bi vojne končno pospravili na smetišče zgodovine. Predsednica odbora Anna Záborska pa je opozorila na pomen izobraževanja otrok iz družin, ki so jih uničile vojne, da bi si med odraščanjem razširili obzorja in pozabili na željo po maščevanju.
Elisabeth Rehn (nekdanja finska ministrica za obrambo in ministrica za enakopravnost ter posebna predstavnica ZN v Bosni in Hercegovini) je omenila Ruando kot primer, kjer so ženske prevzele aktivno vlogo, dosegle večjo zastopanost v parlamentu in poudarjajo demokracijo kot ključ k enakopravnosti ter pravičnosti. Drug primer, ki ga je predstavila Simone Süsskind iz kabineta belgijske ministrice za pravosodje, je Mednarodna komisija žensk za pravičen in trajen izraelsko-palestinski mir, v kateri sodelujejo Izraelke, Palestinke in ženske drugih narodnosti. Johanna Clara Degeller iz Mednarodne zveze žensk za mir in svobodo, pa je predstavila izsledke raziskav, ki kažejo, da so mirovne enote, v katerih poleg moških sodeluje tudi ženske, bolj uspešne pri umirjanju potencialno nevarnih napetosti na terenu.
20060223STO05632 Odbor EP za pravic žensk in enakost spolov Resolucija Varnostnega sveta ZN 1325 (2000) Resolucija EP o sodelovanju žensk pri mirnem reševanju sporov Evropske poslanke o ženskah v oboroženih spopadih (FR in EN)
SL
1
PHOTO
20060223PHT05636.jpg
SL
2
LINK
/activities/expert/committees/presentation.do;jsessionid=1917539C774024A4F09C833B7E247EEE.node2?committee=1250&language=SL
SL
3
LINK
http://daccessdds.un.org/doc/UNDOC/GEN/N00/720/18/PDF/N0072018.pdf?OpenElement
SL
5
MULTIMEDIA
20060221MLT05527.mov
-//EP//TEXT TA P5-TA-2000-0541 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
