28. 2. 2012 B7-0123/2012 PREDLOG RESOLUCIJE v skladu s členom 120 poslovnika
o rabi trajnostnih prevoznih sredstev za prevoz v starih mestnih jedrih
Sergio Paolo Francesco Silvestris
PE483.165v01-00 B7‑0123/2012 Predlog resolucije Evropskega parlamenta o rabi trajnostnih prevoznih sredstev za prevoz v starih mestnih jedrih
Evropski parlament ,
– ob upoštevanju člena 120 svojega poslovnika,
A. ker je eden od ciljev Evropske unije tudi zmanjšanje emisij CO 2 ;
B. ker so v starih mestnih jedrih v stotinah evropskih mest cerkve, spomeniki, trgi in druge zgradbe z zgodovinsko in umetniško vrednostjo, ki imajo zaradi onesnaženja pogosto in včasih nepopravljivo poškodovane fasade in originalne barve;
C. ker je vpliv vozil, ki za pogon uporabljajo metan, električno energijo in utekočinjen naftni plin, manj škodljiv in bi bilo onesnaženje z njihovo uporabo manjše kot z uporabo vozil na bencinski pogon;
1. poziva Komisijo, naj spodbuja povečanje števila trajnostnih prevoznih sredstev v starih mestnih jedrih in na območjih posebnega zgodovinskega, kulturnega ali umetniškega pomena;
2. poziva Komisijo, naj s kampanjami ozaveščanja in s političnimi ukrepi, ki bodo pospešili uporabo takšnih ekoloških vozil, prebivalce v mestih spodbuja k uporabi okolju prijaznih prevoznih sredstev, na primer električnih avtomobilov.
