KONČNO
A6-0143/2005
26.5.2005
***I
POROČILO
o predlogu direktive Evropskega parlamenta in Sveta o spremembi Direktive Sveta 91/440/EGS o razvoju železnic Skupnosti
(KOM(2004)0139 – C6‑0001/2004 – 2004/0047(COD))
Odbor za promet in turizem
Poročevalec:
Georg Jarzembowski
PE 346.988v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom. Besedilo, zapisano v navadnem poševnem tisku, označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................12
MANJŠINSKO MNENJE........................................................................................................15
POSTOPEK..............................................................................................................................16
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu direktive Evropskega parlamenta in Sveta o spremembi Direktive Sveta 91/440/EGS o razvoju železnic Skupnosti
( KOM(2004)0139 – C6‑0001/2004 – 2004/0047(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2004)0139 )
Še ni bilo objavljeno v UL. ,
– ob upoštevanju člena 251(2) in člena 71 Pogodbe ES, na podlagi katerih je Komisija Parlamentu podala predlog ( C6‑0001/2004 ),
– ob upoštevanju člena 51 svojega Poslovnika,
– ob upoštevanju poročila Odbora za promet in turizem ( A6‑0143/2005 ),
1. odobri spremenjeni predlog Komisije;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Osnutek zakonodajne resolucije
Predlog spremembe
1
Odstavek 1 a (novo)
1a. meni, da glede na priporočila Odbora za promet in turizem osnutek poročila o obravnavanem zakonodajnem predlogu in ostalih treh delih "tretjega železniškega paketa"ne bi smel biti sprejet na plenarnem zasedanju vse dokler ni zagotovljeno, da bo Svet dejansko obravnaval vse štiri predloge in predložil skupno stališče o reviziji Uredbe Sveta (EGS) št. 1191/69 z dne 26. junija 1969 o ukrepanju držav članic glede obveznosti javne službe v železniškem in cestnem prometu ter prometu po celinskih plovnih poteh (poročilo Erika Meijerja z dne 10.10.2001, A5-0364/2001 ) ter upošteval spremenjeni predlog Komisije, ki ga pričakujemo spomladi 2005;
Besedilo, ki ga predlaga Komisija
Spremembe Parlamenta
Predlog spremembe
2
UVODNA IZJAVA 5
(5) Odprtje trga za mednarodne storitve potniškega prometa ne bi bilo mogoče brez natančnega okvira za načine dostopa do infrastrukture, brez občutnega napredka na področju interoperabilnosti in brez strogega okvira za varnost železniškega prometa na nacionalni in evropski ravni. Vsi omenjeni pogoji so odslej zagotovljeni z izvajanjem Direktive 2001/12/ES Evropskega parlamenta in Sveta z dne 26. februarja 2001 o spremembi Direktive Sveta 91/440/EGS o razvoju železnic Skupnosti, Direktive Evropskega parlamenta in Sveta 2001/13/ES z dne 26. februarja 2001 o spremembi Direktive Sveta 95/18/ES o izdaji licence prevoznikom v železniškem prometu in Direktive Evropskega parlamenta in Sveta 2001/14/ES z dne 26. februarja 2001 o dodeljevanju železniških infrastrukturnih zmogljivosti, naložitvi uporabnin za uporabo železniške infrastrukture in podeljevanju varnostnega spričevala ter Direktive 2004/.../ES o varnosti železniškega prometa . Dosledna uporaba tega novega institucionalnega okvira mora biti zagotovljena do datuma, ki je predlagan za odprtje trga za mednarodne storitve potniškega prometa. Zato se predlaga, da se ta cilj določi za leto 2010.
(5) Odprtje trga za storitve potniškega prometa ne bi bilo mogoče brez natančnega okvira za načine dostopa do infrastrukture, brez občutnega napredka na področju interoperabilnosti in brez strogega okvira za varnost železniškega prometa na nacionalni in evropski ravni. Vsi omenjeni pogoji so odslej zagotovljeni z izvajanjem Direktive 2001/12/ES Evropskega parlamenta in Sveta z dne 26. februarja 2001 o spremembi Direktive Sveta 91/440/EGS o razvoju železnic Skupnosti, Direktive Evropskega parlamenta in Sveta 2001/13/ES z dne 26. februarja 2001 o spremembi DirektiveSveta 95/18/ES o izdaji licence prevoznikom v železniškem prometu in Direktive Evropskega parlamenta in Sveta 2001/14/ES z dne 26. februarja 2001 o dodeljevanju železniških infrastrukturnih zmogljivosti, naložitvi uporabnin za uporabo železniške infrastrukture in podeljevanju varnostnega spričevala ter Direktive Evropskega parlamenta in Sveta 2004/49/ES z dne 29. aprila 2004 o varnosti na železnicah Skupnosti, o spremembi Direktive Sveta 95/18/ES o izdaji licence prevoznikom v železniškem prometu ter Direktive 2001/14/ES o dodeljevanju železniških infrastrukturnih zmogljivosti in naložitvi uporabnin za uporabo železniške infrastrukture in podeljevanju varnostnega spričevala 1 . Dosledna uporaba tega novega institucionalnega okvira mora biti zagotovljena do datuma, ki je predlagan za odprtje omrežij za storitve potniškega prometa. Ker je treba te okvirne evropske direktive prenesti v nacionalno pravno zakonodajo najpozneje do leta 2006, je treba omrežja za mednarodni potniški promet odpreti do leta 2008, vse druge vrste storitev potniškega prometa pa do leta 2012.
––––––––––––––––––
1 UL L 164, 30.04.2004, str. 44.
Predlog spremembe
3
UVODNA IZJAVA 5 A
(5a) Države članice ostanejo svobodne pri načrtovanju dodeljevanja pravic dostopa železniškim družbam in mednarodnim skupinam za nacionalne in mednarodne storitve potniškega prometa. Uporaba takšnih pravic se lahko omeji železniškim družbam in njihovim neposredno ali posredno nadzorovanim hčerinskim družbam, ki imajo licenco v državah članicah, kjer veljajo analogni pogoji za dostop do železniške infrastrukture.
Obrazložitev
Obstaja potreba po uveljavitvi prehodnih klavzul o vzajemnosti, ker imajo nekatere države članice režim popolne liberalizacije, ki povzroča nesimetričnost trga in izkrivlja konkurenco.
Predlog spremembe
4
UVODNA IZJAVA 7
(7) Uredba Sveta (EGS) št. 1191/69 z dne 26. junija 1969 o ukrepanju držav članic glede obveznosti javne službe v železniškem in cestnem prometu ter prometu po celinskih plovnih poteh predvideva možnost, da države članice in organi lokalnih oblasti sklepajo pogodbe o prevoznih storitvah na podlagi obveznosti iz opravljanja javne storitve, ki jih imajo javne službe. Te pogodbe lahko zajemajo izključne pravice za izvajanje določenih storitev. Zato je treba zagotoviti skladnost določb te uredbe in načela odprtja mednarodnih storitev potniškega prometa za konkurenco. 21. februarja 2002 je Komisija predložila spremenjeni predlog 1 uredbe Evropskega parlamenta in Sveta o ukrepih držav članic glede obveznosti javne službe in z oddajo javnih naročil za storitve potniškega železniškega prometa, cestnega prometa in prometa po celinskih plovnih poteh, s katero naj bi se nadomestila Uredba št. 1191/69. Ta predlog predvideva zlasti uvedbo sistema regulirane konkurenčnosti za oddajo javnih naročil.
(7) Uredba Sveta (EGS) št. 1191/69 z dne 26. junija 1969 o ukrepanju držav članic glede obveznosti javne službe v železniškem in cestnem prometu ter prometu po celinskih plovnih poteh predvideva možnost, da države članice in organi lokalnih oblasti sklepajo pogodbe o prevoznih storitvah na podlagi obveznosti iz opravljanja javne storitve, ki jih imajo javne službe. Te pogodbe lahko zajemajo izključne pravice za izvajanje določenih storitev. Zato je treba zagotoviti skladnost določb te uredbe in načela odprtja storitev potniškega prometa za konkurenco. 26. julija 2000 je Komisija predložila predlog uredbe Evropskega parlamenta in Sveta o ukrepih držav članic glede obveznosti javne službe in dodeljevanje javnih naročil za storitve potniškega železniškega prometa, cestnega prometa in prometa po celinskih plovnih poteh 1 , s katero naj bi se nadomestila Uredba (EGS) št . 1191/69. Ta predlog predvideva zlasti uvedbo sistema regulirane konkurenčnosti za oddajo javnih naročil. Evropski parlament je v zvezi s tem po prvi obravnavi zavzel stališče 14. novembra 2001, Svet pa še do zdaj ni predložil skupnega stališča, tako da zakonodajnega postopka še ni bilo mogoče nadaljevati.
____________________
1 KOM (2002)0107, 21.2.2002, UL C 151 E, 25.6.2002, str. 146-183 .
––––––––––––––
1 KOM(2000)0007 , 26.7.2000, UL C 365 E, 19.12.2000, str. 169.
Obrazložitev
Treba je upoštevati, da je Evropski parlament pred tremi leti zavzel stališče do predloga Komisije in da Svet očitno meni, da revizija Uredbe (EGS) št. 1191/69 ni nujna. Glej tudi obrazložitev predloga spremembe 7.
Predlog spremembe
5
UVODNA IZJAVA 7 A (novo)
(7a) Za zagotovitev specializirane infrastrukture, na primer hitrih povezav, potrebujejo prevozniki v železniškem prometu z gospodarskega vidika določeno gotovost glede načrtovanja in pravno varnost kot spodbudo za pomembne in dolgoročne naložbe. Zato jim je načeloma treba omogočiti sklenitev okvirnih pogodb za dobo 10 let. V ta namen je treba ustrezno spremeniti Direktivo 2001/14/ES.
Obrazložitev
Kot protiutež novi konkurenci, nastali z odprtjem omrežja tudi za potniški promet, je treba prevoznikom v železniškem prometu zagotoviti boljše pogoje za učinkovitejšo uporabo omrežja prav za hitre prometne povezave.
Predlog spremembe
6
UVODNA IZJAVA 8
(8) Uporaba te direktive se oceni na podlagi poročila Komisije, ki ga je treba predložiti dve leti po odprtju trga za mednarodne storitve potniškega prometa.
(8) Uporaba te direktive se oceni na podlagi dveh poročil Komisije, ki ju je treba predložiti dve leti po odprtju trga za mednarodne in nacionalne storitve potniškega prometa in ki bosta ločeno obravnavali ti dve področji . Poročili morata obsegati prve ocene Komisije o vplivu prvega in drugega železniškega paketa na standarde kakovosti javnih storitev, socialne standarde zaposlenih in okoljsko uspešnost. Prvo poročilo o presoji vpliva odprtja omrežja za nacionalne storitve potniškega prometa bo predloženo najkasneje do 31. decembra 2005.
Predlog spremembe
7
UVODNA IZJAVA 10
(10) Direktivo 91/440/EGS je zato treba ustrezno spremeniti,
(10) Direktivo 91/440/EGS in Direktivo 2001/14/ES je zato treba ustrezno spremeniti,
Obrazložitev
Glej predloga sprememb 5 in 13.
Predlog spremembe
8
ČLEN 1, TOČKA 6
6) Določbe iz zgoraj navedenih točk 1), 3), 4) in 5) začnejo veljati 1. januarja 2010.
6) Spremembe iz zgoraj navedenih točk 1), 3), 4) in 5) začnejo veljati 1. januarja 2008.
Predlog spremembe
9
ČLEN 1, TOČKA 7 Člen 10, odstavek 3 a (Direktiva 91/440/EGS)
3(a) Prevozniki v železniškem prometu iz člena 2 pridobijo najpozneje do 1. januarja 2010 pravico dostopa do infrastrukture v vseh državah članicah za namene izvajanja mednarodnih storitev potniškega prometa. Pri izvajanju mednarodnih storitev potniškega prometa imajo prevozniki pravico, da sprejemajo in odložijo potnike na vsaki postaji na mednarodni progi, vključno med železniškima postajama v isti državi članici.
3(a) Prevozniki v železniškem prometu iz člena 2 pridobijo za opravljanje prevoznih storitev v mednarodnem potniškem prometu najpozneje do 1. januarja 2008 in za vse druge vrste potniškega prometa najpozneje do 1. januarja 2012 pod primernimi pogoji dostop do celotnega omrežja. Pri izvajanju mednarodnih storitev potniškega prometa imajo prevozniki pravico, da sprejemajo in odložijo potnike na vsaki železniški postaji med odhodno in namembno postajo.
Predlog spremembe
10
ČLEN 1, TOČKA 7 Člen 10, odstavek 3 b (Direktiva 91/440/EGS)
3(b) Države članice lahko omejijo pravico dostopa do prog iz odstavka 3(a) pri storitvah med vstopno in izstopno postajo , ki jih zajema pogodba v zvezi z javnimi storitvami v skladu z veljavno zakonodajo Skupnosti. Takšna omejitev se ne sme uporabiti za omejevanje pravice sprejemati in odložiti potnike na vsaki postaji na mednarodni progi, vključno s postajama v isti državi članici, z izjemo tam, kjer je nujno treba ohraniti gospodarsko ravnovesje storitev, določenih v pogodbi v zvezi z javnimi storitvami, in je to odobril regulatorni organ, naveden v členu 30 Direktive 2001/14/ES.
3(b) Države članice lahko omejijo pravico do dostopa do prog iz odstavka 3(a) za storitve , ki jih zajema pogodba v zvezi z javnimi storitvami v skladu z veljavno zakonodajo Skupnosti. Vsaka tovrstna omejitev , vključno z omejevanjem pravice sprejemati in odložiti potnike na vsaki postaji , se lahko uporabi samo na podlagi objektivne gospodarske analize pristojnega regulatornega organa, navedenega v členu 30 Direktive 2001/14/ES, oziroma na osnovi sporazuma med pristojnimi regulatornimi organi, če bi se izkazalo, da sicer javna storitev ne bi bila več izvedljiva.
Predlog spremembe
11
ČLEN 1, TOČKA 7 Člen 10, odstavek 3 c a (novo) (Direktiva 91/440/EGS)
3(ca) Države članice ostanejo svobodne pri načrtovanju dodeljevanja pravic dostopa železniškim družbam in mednarodnim skupinam za nacionalne in mednarodne storitve potniškega prometa. Uporaba takšnih pravic se lahko omeji železniškim družbam in njihovim neposredno ali posredno nadzorovanim hčerinskim družbam, ki imajo licenco v državah članicah, kjer veljajo analogni pogoji za dostop do železniške infrastrukture.
Predlog spremembe
12
ČLEN 1, TOČKA 8 Člen 14 (Direktiva 91/440/EGS)
"Komisija najpozneje do 31. decembra 2012 Evropskemu parlamentu, Ekonomsko-socialnemu odboru, Odboru regij in Svetu predloži poročilo o izvajanju določb iz člena 10(3)(a) in (3)(b)."
"Komisija najpozneje do 31. decembra 2009 oziroma 31. decembra 2013 Evropskemu parlamentu, Ekonomsko-socialnemu odboru, Odboru regij in Svetu predloži poročili o izvajanju določb. Pri tem velja, da se prvo poročilo nanaša na mednarodne potniške storitve, drugo pa na vse ostale vrste potniških storitev. Obe poročili morata vsebovati oceno postopkov dodeljevanja vlakovnih poti in učinkov na pogodbe o javnih storitvah.
Predlog spremembe
13
ČLEN 1 A (novo) Člen 17, odstavek 5 (Direktiva 2001/14/ES)
Člen 1a
Člen 17(5) Direktive 2001/14/ES se nadomesti z naslednjim:
5. Okvirne pogodbe se načeloma sklepajo za največ pet let in se obnavljajo za enaka obdobja. Upravljavec infrastrukture lahko v določenih primerih privoli v krajše ali daljše obdobje. Vsako obdobje, daljše od petih let, se utemelji s sklenjenimi gospodarskimi pogodbami, izvajanjem posebnih naložb ali obstoječimi tveganji.
Pri storitvah, kjer se uporablja posebna infrastruktura, navedena v členu 24, in pri katerih so potrebne obsežne in dolgoročne naložbe, se okvirna pogodba lahko sklene za 10 let. Obdobje, daljše od 10 let, se dovoli le v izjemnih primerih, zlasti za obsežne, dolgoročne naložbe, in zlasti, kadar so tovrstne naložbe vezane na pogodbene obveznosti, vključno z večletnim amortizacijskim načrtom.
OBRAZLOŽITEV
1. Ozadje
V Beli knjigi iz leta 2001 „Evropska prometna politika do leta 2010: čas odločitev“ Komisija izčrpno analizira razmere železniškega prometa v Evropi. Pojasnjuje stalno naraščanje deleža cestnega in zračnega prometa na eni strani in zaskrbljujoče zmanjševanje tržnega deleža železnic na drugi. Zato so osrednji cilji Bele knjige prizadevanje za uravnoteženo razmerje med prevozniki, pospeševanje konkurenčnosti in s tem povezana ponovno oživitev železniškega promet ter izoblikovanje resničnega notranjega trga za železniški promet.
Za dosego omenjenih ciljev je Komisija predložila tako imenovan tretji železniški paket. Sveženj predlogov temelji na drugem železniškem paketu, ki je bil obravnavan v zadnjem zakonodajnem obdobju in obsega štiri pravne akte. Namen pričujočega poročila je oblikovati predlog za spremembo Direktive Sveta 91/440/EGS o razvoju železnic Skupnosti, s čimer naj bi se odprl trg za mednarodne storitve v potniškem prometu.
2. Odprtje omrežij za železniški potniški promet
V zvezi z vprašanjem enakopravnega odprtja državnih železniških omrežij tudi za železniški potniški promet s strani vseh prevoznikov v železniškem prometu v Uniji so se že pri obravnavi drugega železniškega paketa pojavila razhajajoča mnenja. Evropski parlament je oktobra 2003 spremenil predlog Komisije v okviru drugega železniškega paketa v tem smislu, da je treba odpreti omrežja tudi za vse storitve železniškega potniškega prometa – tako na notranji kot mednarodni ravni – do 1. januarja 2008. Komisija je potem v komentarju k predlaganim spremembam Parlamenta zavrnila možnost odprtja potniškega prometa v okviru drugega železniškega paketa. Po njenem mnenju bi bilo treba doseči natančno uskladitev z določbami za oddajo javnih naročil, poleg tega je opozorila na skorajšnjo pripravo predloga o tem vprašanju, kar je vodilo k trenutnemu predlogu. Ker je zatem tudi Svet v spravnem postopku zavrnil odprtje omrežja za potniški promet, je bil med Parlamentom in Svetom sklenjen kompromis v obliki uvodne izjave (4), ki je bila vključena v Direktivo 2004/51/ES:
„(...) Evropski parlament je že oktobra 2003 v sedanjem zakonodajnem postopku glasoval za spremembo z namenom odprtja trga za vse storitve potniškega prometa do leta 2008. Evropski parlament in Svet sta se dogovorila, da bosta prednostno preučila tretji paket ukrepov. V zvezi z odprtjem trga za mednarodne storitve potniškega prometa je treba leto 2010, ki ga je predlagala Komisija, šteti kot cilj, ki vsem prevoznikom omogoča ustrezno pripravo.“
3. Predlog Komisije
Komisija predlaga, da se prevoznikom v železniškem prometu najpozneje do 1. januarja 2010 prizna pravico do dostopa do infrastrukture vseh držav članic za izvajanje mednarodnih storitev potniškega prometa.
V vseh primerih se v mednarodnih vlakih prevažajo tudi potniki v notranjem prometu države članice. Obseg kabotaže se spreminja že po naravi; pogosto pa je mogoče ugotoviti, da so mednarodni vlaki prav med postajališči znotraj posamezne države še posebej dobro zasedeni. Seveda zato prav kabotaža občutno vpliva na izračun potencialnih konkurentov. Izključitev kabotaže pri želenem odprtju trga bi ogrozila komercialno upravičenost mednarodne storitve in bi zato pomenila resno oviro pri vstopu na trg. Zato predlog predvideva, da imajo prevozniki v železniškem prometu pri izvajanju mednarodnih storitev potniškega prometa tudi pravico do prevoza potnikov med železniškimi postajami v isti državi članici.
Vendar pa Komisija predvideva omejitev odprtja trga, in sicer v zvezi z možnimi konkurenčnimi storitvami potniškega prometa s skupnim poslovnim interesom.
V skladu z Uredbo (EGS) št. 1191/69 se lahko od podjetij, ki se ukvarjajo z mestnim, primestnim in regionalnim prevozom, zahteva izpolnjevanje obveznosti javne službe, tj. obveznosti, ki jih podjetje ne bi prevzelo v svojem gospodarskem interesu ali pa jih ne bi prevzelo v istem obsegu ali pod enakimi pogoji. Za te obveznosti se praviloma prejmejo javna nadomestila. Podrobnosti o zagotavljanju omenjenih prevoznih storitev so urejene z javnimi pogodbami med pristojnimi organi oblasti države članice in prevoznim podjetjem.
Komisija nadalje pojasnjuje, da lahko odprtje omrežja brez izjem povzroči težave v zvezi s tovrstnimi javnimi pogodbami, ker bi bila s tem državam članicam odvzeta možnost dodeljevanja izključnih pravic za uporabo železniških tirov v okviru javne pogodbe. Njen predlog rešitve predvideva, da bi lahko države članice omejile dostop na trg na proge, ki so predmet javne pogodbe v smislu veljavne zakonodaje Skupnosti.
Končno Komisija opozarja na že vložene predloge (KOM (2000) 7 in (KOM (2002) 107) za revizijo Uredbe 1191/69. Bistvena prvina predlogov je vzpostavitev novega sistema za regulirano konkurenčnost na področju javnega regionalnega potniškega prometa in lokalnega potniškega prometa. Evropski parlament je že 14. novembra 2001 v prvem branju v zvezi s tem zavzel stališče. Svet pa do zdaj še ni predložil skupnega stališča, tako da zakonodajnega postopka ni bilo mogoče nadaljevati. Zato se kot zakonodaja Skupnosti za javnogospodarsko ureditev javnega lokalnega potniškega prometa še naprej uporablja Uredba (EGS) št. 1191/69 kot se razlaga s sodbo Evropskega sodišča v zadevi Altmark Trans z dne 24. julija 2003
Sodba v zadevi Altmark Trans z dne 24. julija 2003, zadeva C-280/00. .
4. Predlogi poročevalca in odbora
Poročevalec je ponovno opozarja na stališče Evropskega parlamenta, ki je 23. oktobra 2003 v drugi obravnavi predloga o drugem železniškem paketu z veliko večino zahteval odprtje železniških omrežij tako za mednarodni kot notranji železniški potniški promet s 1. januarjem 2008. Da bi se vse udeležene strani uspele pravočasno pripraviti na odprtje omrežij, poročevalec predlaga časovni zamik, in sicer odprtje državnih železniških omrežij za enakopravno uporabo s strani vseh prevoznikov v železniškem prometu v Uniji za mednarodne storitve potniškega prometa do 1. januarja 2009 ter za vse druge vrste potniškega prometa do 1. januarja 2012.
S tem predlogom v okviru tretjega železniškega paketa bi bilo dokončno urejeno odprtje državnih železniških omrežij za vse vrste železniškega prometa, s tem pa bi bil končno oblikovan pravi evropski notranji trg za področje železnic. Drugi železniški paket je že prej zagotovil enakopraven dostop do državnih omrežij za mednarodni tovorni promet do 1. januarja 2006 in za vse druge vrste tovornega prometa do 1. januarja 2007.
Predlagano odprtje omrežja za potniški promet je dejansko zelo potrebno, tudi zaradi podpore ciljem iz Bele knjige o evropski prometni politiki in ker bi se z oživitvijo železniškega prometa do leta 2010 ponovno vzpostavilo ravnotežje med različnimi načini prevoza.
Predlagano odprtje omrežja je dejansko mogoče, saj morajo biti temeljni evropski okvirni pravni akti dokončno preneseni v nacionalno zakonodajo najpozneje v letu 2006:
– vzpostavitev državnih regulatornih organov do 15. marca 2003,
– določbe o odprtju omrežja za tovorni promet do 31. decembra 2005,
– določbe o interoperabilnosti in varnosti železniškega prometa do 30. aprila 2006 in
– začetek delovanja Evropske agencije za železniški promet do 1. maja 2006.
Poročevalec v nekoliko spremenjeni obliki podpira tudi predlog Komisije, da se državam članicam v okviru predvidenega odprtja omrežja za železniški potniški promet hkrati prizna pravica, da omejijo odprtje omrežja v posameznem primeru za ohranitev rentabilnosti določene železniške povezave v okviru javne službe. Čeprav je na področju mednarodnega potniškega prometa pojav sporov med zasebnimi in javnimi storitvami javnega prevoza na istih delih prog dejansko malo verjeten (glej primer potniškega prometa na progi Bruselj–Pariz), je možnost omejitve odprtja omrežja za državni potniški promet povsem primerna, ker so na tem področju spori z javnim regionalnim potniškim prometom in lokalnim potniškim prometom mogoči.
Da bi prevoznikom v železniškem prometu v procesu odprtja omrežja olajšali vzpostavitev posebne infrastrukture, na primer novih hitrih prometnih povezav, odbor predlaga spremembo Direktive 2001/14/ES o dodeljevanju železniških infrastrukturnih zmogljivosti z novim členom 1 a, da bi se za takšne storitve potniškega prometa v prihodnje lahko sklepale okvirne pogodbe, ki bi praviloma trajale deset let. Za vzpostavitev posebne infrastrukture potrebujejo prevozniki v železniškem prometu z gospodarskega vidika vsaj ustrezno dolgo obdobje varnosti pri načrtovanju in pravne varnosti za takšne dolgoročne naložbe.
Poročevalec bi na koncu rad opozoril Svet na skupni dogovor, dosežen s spravnim postopkom o drugem železniškem paketu, po katerem naj bi se moral tretji železniški paket preučiti prednostno. Svet bi očitno kršil duh in določila četrte uvodne izjave Direktive 2004/51/ES, če bi zavrnil razpravo in sklep o skupnih stališčih v zvezi z vsemi štirimi akti tretjega železniškega paketa. Vrh tega je odbor na predlog poročevalca zavzel stališče, da mora zakonodajni postopek revizije Uredbe (EGS) št. 1191/69 glede obveznosti javne službe na področju primestnega in regionalnega železniškega potniškega prometa potekati istočasno s sprejemanjem skupnega stališča.
MANJŠINSKO MNENJE
ki so ga v skladu s členom 48(3) Poslovnika izrazili
Helmuth Markov, Erik Meijer, Jaromír Kohlíček, Pedro Guerreiro
Radi bi pojasnili razloge, zaradi katerih smo glasovali proti predlogu, ki ga je sprejel Odbor za promet.
Ne moremo se strinjati, da Evropska komisija tretji paket za pospešitev liberalizacije prevoza potnikov predlaga takoj zatem, ko je bil izglasovan komaj drugi paket.
Prav tako se ne moremo strinjati s predlogi parlamentarnega odbora, po katerih naj bi celoten postopek potekal še hitreje in katerih cilj je popolna liberalizacija železniškega prevoza v najkrajšem možnem času.
Predlogi so pripravljeni brez presoje učinkov, ki so jih imeli predhodni ukrepi na socialne razmere in okolje, kot tudi ne upoštevajo vzpostavitve ravnotežja v primerjavi z drugimi oblikami prevoza. Pripravljeni so brez ocen, brez upoštevanja izredno slabih izkušenj, ki so jih zabeležile nekatere države, ki so že izvedle liberalizacijo, in brez resnih in pluralnih analiz o sredstvih pomoči za razvoj železnic v Evropi.
Predlogi dejansko ne temeljijo na ničemer, razen mogoče na ideološki predpostavki, po kateri ultraliberalizem postaja absolutno in splošno pravilo.
V nasprotju s tem prepričanjem zahtevamo, da Evropa zagotovi potrebno pomoč tej obliki prevoza, ki je neobhodno potrebna za trajnostni razvoj, ozemeljsko kohezijo in razvoj gospodarstva v Evropi. Precej vidikov torej, ki si po našem prepričanju zaslužijo razmislek in za katere je v sodelovanju s predstavniki sektorja potrebno predlagati ustrezne ukrepe.
POSTOPEK
Naslov
Predlog direktive Evropskega parlamenta in Sveta o spremembi Direktive Sveta 91/440/EGS o razvoju železnic Skupnosti
Referenčni dokumenti
KOM(2000)0139 – C6‑0001/2004 – 2004/0047(COD)
Pravna podlaga
člen 251(2) in člen 71 Pogodbe ES
Podlaga v Poslovniku
člen 51
Datum predložitve EP
4.3.2004
Pristojni odbor Datum razglasitve na zasedanju
TRAN 15.9.2004
Odbori, zaprošeni za mnenje Datum razglasitve na zasedanju
IMCO 15.9.2004
Odbori, ki niso dali mnenja Datum sklepa
IMCO 31.8.2004
Okrepljeno sodelovanje Datum razglasitve na zasedanju
Poročevalec(-ka) Datum imenovanja
Georg Jarzembowski 28.7.2004
Nadomeščeni(-a) poročevalec(-ka)
Poenostavljeni postopek Datum sklepa
Oporekanje pravni podlagi Datum mnenja JURI
Popravek finančne ocene sredstev Datum mnenja BUDG
Posvetovanje z Ekonomsko-socialnim odborom Datum sklepa na zasedanju
Posvetovanje z Odborom regij Datum sklepa na zasedanju
Obravnava v odboru
6.10.2004
23.11.2004
19.1.2005
Datum sprejetja
19.4.2005
Izid končnega glasovanja
za:
proti:
vzdržani:
34
8
2
Poslanci, navzoči pri končnem glasovanju
Margrete Auken, Inés Ayala Sender, Etelka Barsi-Pataky, Philip Bradbourn, Sylwester Chruszcz, Paolo Costa, Michael Cramer, Armando Dionisi, Petr Duchoň, Said El Khadraoui, Robert Evans, Luis de Grandes Pascual, Mathieu Grosch, Ewa Hedkvist Petersen, Jeanine Hennis-Plasschaert, Stanisław Jałowiecki, Georg Jarzembowski, Elisabeth Jeggle, Dieter-Lebrecht Koch, Jaromír Kohlíček, Jörg Leichtfried, Bogusław Liberadzki, Evelin Lichtenberger, Erik Meijer, Janusz Onyszkiewicz, Josu Ortuondo Larrea, Willi Piecyk, Luís Queiró, Reinhard Rack, Luca Romagnoli, Gilles Savary, Ingo Schmitt, Renate Sommer, Dirk Sterckx, Ulrich Stockmann, Gary Titley, Marta Vincenzi, Dominique Vlasto, Corien Wortmann-Kool, Roberts Zīle
Namestniki, navzoči pri končnem glasovanju
Fausto Correia, Den Dover, Willem Schuth
Namestniki (člen 178(2)), navzoči pri končnem glasovanju
Mieczysław Edmund Janowski
Datum predložitve – A6
26.5.2005
A6‑0143/2005
Pripombe
