Poslanci Evropskega parlamenta niso navdušeni nad telesnimi skenerji
Varnost in obramba
2010-02-02 - 10:44
Kako deluje telesni skener. ©BELGA/AFP PHOTO/PAUL ELLIS Po "detroitskem bombašu" so varnostne službe začele telesne skenerje predstavljati kot učinkovit varnostni ukrep. Nizozemska, Velika Britanija in Italija so že napovedale, da bi jih lahko uporabljale na poletih proti ZDA. Poslanci EP pa so v sredo podvomili v pozitivni prispevek teh naprav. Koordinator EU za boj proti terorizmu Gilles de Kerchove je poslancem v odboru za državljanske svoboščine dejal, da bi se skenerji lahko uporabljali, če "bodo spoštovali zasebnost in bodo zdravju prijazni".
O tem vprašanju so razpravljali tudi v odboru za promet. Po besedah predsednika Briana Simpsona "si želimo tako varen promet, kot je po človeških močeh le mogoče. Ljudje, ki verjamejo, da so telesni skenerji pravi odgovor, si zatiskajo oči pred stvarnostjo."
"Se bomo morali na let prijaviti 3 ure prej?"
Skenerji uporabljajo rentgensko tehnologijo, ki pokaže golo sliko potnikov, kar po mnenju številnih poslancev EP sproža vprašanje državljanskih svoboščin.
Predlagani so bili kot sredstvo za odkrivanje eksplozivov, ki jih detektorji kovin ne zaznajo, denimo tekočin, kemikalij ali plastičnih eksplozivnih snovi. Ostaja pa bojazen, da bi te naprave ne prikazale snovi z manjšo gostoto, kot so npr. prah, tekočina ali tanka plastika in oblačila, zaznale pa bi predmete, katerih gostota je večja, na primer nože ali pištole.
Mnogi poslanci EP so se spraševali, ali bi bil skener učinkovit pri detroitskemu bombašu Umarju Faruku Abdulmutalabu.
Britanski konservativec Philip Bradbourn (EKR) je pred odborom za promet dejal: "Ameriški predsednik je dogodek 25. decembra lani odprto pripisal hudi sistemski napaki ameriških obveščevalnih služb".
Poslanci EP so zaskrbljenost izrazili tudi nad stroški (okoli 115.000 evrov za posamezno napravo), pa nad spremembami, ki bodo potrebne na letališčih. "Se bomo morali na let prijaviti 3 ure prej?" je vprašal malteški poslanec in član ELS Simon Busuttil.
De Kerchove: Potrebujemo več raziskav
Koordinator za boj proti terorizmu de Kerchove je na seji odbora za državljanske svoboščine povedal, da je v proračunu Unije, namenjenemu raziskavam, za varnost v letalstvu in prav posebej tovrstnim ukrepom, namenjenih 200 milijonov evrov. Dejal je, da je treba pri telesnih skenerjih opraviti še več raziskav.
Nemški liberalec Alexander Alvaro pa je menil: "Občutek imam, da je tehnologija postala nova vera v boju proti terorizmu. Tako ne gre."
Seznami o nadzoru in odzivanje na radikalizacijo kot del širše slike
Po besedah Gillesa de Kerchova naj bi si EU in ZDA za večjo usklajenost njunega odzivanja začeli izmenjavati "sezname o nadzoru", čeprav naj bi še ostajala nerešena vprašanja državljanskih svoboščin in pravne ovire, ki jih bo treba odpraviti.
Izrazil je tudi zaskrbljenost nad radikalizacijo Američanov in Evropejcev v državah, kakršna je Jemen, ki se po njegovem mnenju spreminjajo v regionalno pribežališče Al Kaide.
Kako naprej?
Evropski parlament bo o telesnih skenerjih razpravljal na plenarnem zasedanju 10. februarja v Strasbourgu. Evropska komisija o tematiki pripravlja zakonodajo, ki bo veljala za vso Unijo.
20100121STO67830 Evropski nadzornik za varstvo osebnih podatkov Evropska komisija: Javno posvetovanje o uporabi telesnih skenerjev Pridružite se debati o telesnih skenerjih na socialnem omrežju Facebook!
SL
1
PHOTO
20100121PHT67806.jpg
SL
2
LINK
http://www.edps.europa.eu/EDPSWEB/edps/lang/sl/Home;jsessionid=A21F1B25183414DBC30E2A85E33B2744
SL
3
LINK
http://ec.europa.eu/transport/air/consultations/2009_02_19_body_scanners_en.htm
SL
4
LINK
http://www.facebook.com/posted.php?id=178362315106&share_id=271065181269&comments=1s271065181269
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
