Zaščita evropskih otrok pred nevarnostmi na internetu
Informacije
2008-10-16 - 18:35
"Protect me!" Z razcvetom interneta se je na spletnih straneh žal ponudila tudi prenekatera priložnost za nezakonite vsebine, kot so otroška pornografija in spolno zlorabljanje. Tudi otroci so jim vse bolj izpostavljeni. 74 odstotkov mladih med 12. in 15. leti internet uporabljajo vsaj tri ure dnevno. Evropski poslanci so v ponedeljek razpravljali o novih ukrepih za izboljšanje varnosti otrok, ki uporabljajo internet.
Cilj poročila, ki ga je pripravila italijanska poslanka Roberta Angelilli (UEN), je oblikovanje evropskega programa za varni internet. Odbor za državljanske svoboščine je poročilo že potrdil.
Z vedno bolj razširjenimi novimi tehnologijami in vse večjo računalniško opismenjenostjo so otroci vse bolj izpostavljeni nevarnosti, da naletijo na nezakonite vsebine in škodljivo vedenje, kot je nadlegovanje, otroška pornografija, spletno navezovanje stikov, ustrahovanje, širjenje rasističnih vsebin in nagovarjanje k samopoškodovanju, anoreksiji ali samomoru.
Zloraba otrok na internetu se povečuje
Fundacija za nadzor interneta poroča, da se je samo v nekaj zadnjih letih zloraba otrok na internetu povečala za 16 odstotkov. Iz Interpolove baze podatkov je razvidno, da se vsako leto na spletu pojavi vsaj 500 000 novih izvirnih slik z otroško pornografijo in 550 000 slik o zlorabi na 20 000 otrocih, od katerih je bilo od leta 2001 do danes identificiranih in rešenih samo 500. Število spletnih strani z gradivom z otroško pornografijo se je med leti 1997 in 2005 povečalo za 1500 odstotkov.
Z mobilnimi telefoni je internet postal tudi prostor za prenos zlonamernih vsebin. Spletne strani kot je denimo YouTube zdaj aktivno upravljajo in nadzorujejo svoje strani, da bi izločili videe z agresivnimi vsebinami.
Da bi zagotovili javno zavedanje o tveganjih, ki jih prinašajo nove tehnologije, je naša prednostna naloga, da osveščamo mlade o možnih oblikah zlorabe ter pomenu in vrednosti lastne zasebnosti, je dejal poročevalka Angelilli.
Odgovornost staršev in učiteljev
Poročevalka upa, da bodo načrt za varnost na internetu sprejeli do leta 2009 in da bodo prejeli dodatnih 55 milijonov evrov pomoči.
Načrt bo spodbudil, da bodo neposredni družinski člani odgovorno nadzorovali internetne vsebine in pomagali povečati dialog med mladimi in odraslimi. Obstaja upanje, da bodo lahko z zapolnitvijo te generacijske vrzeli starši in učitelji spodbudili zavedanje otrok.
Identiteta in označevanje varnih strani
Pri resnih pedofilskih dejavnosti bodo pomagale nevladne organizacije, ki bodo vzpostavile telefonske številke za pomoč v stiski in narodne kontaktne točke. Starši pa že lahko prispevajo k boju proti zlorabi otrok s pomočjo strani InHope.org, ki ima telefonske številke za klice v sili v 29 državah.
Nedavno je Irski in Avstriji s skupnimi prizadevanji uspelo onesposobiti omrežje spletnih strani, ki omogočajo dostop do vsebin o spolni zlorabi otrok.
20081013STO39306 Varen internet za otroke Google, oglaševanje na spletu in varstvo podatkov InHope Varno deskanje: nasveti za starše
SL
1
PHOTO
20081014PHT39493.jpg
SL
2
LINK
http://europa.eu/rapid/pressReleasesAction.do?reference=IP/08/310&format=HTML&aged=1&language=SL&guiLanguage=en
SL
4
LINK
https://www.inhope.org/en/about/members.html
SL
5
LINK
http://www.net-consumers.org/slovene.htm
-//EP//TEXT IM-PRESS 20080121STO19257 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
