Podelitev novinarskih nagrad Evropskega parlamenta
Institucije
2008-10-15 - 11:06
Evropski parlament bo letos prvič podelil novinarske nagrade predstavnikom medijev, ki so bistveno prispevali k boljšemu razumevanju evropskih tem. Podelitev bo v petek, 17. oktobra, v Bruslju.
Novinarske nagrade Evropskega parlamenta bodo podeljene v štirih kategorijah: za tiskane medije, spletne medije, televizijsko poročanje in radijsko poročanje. Zmagovalec v posamezni kategoriji bo prejel 5000 evrov.
Nagrade bo novinarjem izročil predsednik Evropskega parlamenta Hans-Gert Pöttering na slovesnosti v plenarni dvorani v Bruslju, v petek, 17. oktobra ob 10. uri.
Podelitvi bo sledila razprava o vlogi medijev pri zagotavljanju boljše obveščenosti državljanov o evropskih institucijah, še posebej o Evropskem parlamentu.
Na prireditev in razpravo so povabljeni vsi nacionalni zmagovalci v svojih kategorijah - skupno 70 - ki so kandidati za nagrade Evropskega parlamenta, ter v Bruslju akreditirani predstavniki medijev.
Prostor za izjave in spletni prenos
Nagrajenci bodo na voljo za izjave ob 12:30 pri odprtem studiu Vox Box (stavba ASP, 3. nadstropje).
Spletni prenos prireditve bo na voljo prek spletne strani Parlamenta (povezava na dnu).
Novinarska nagrada
Nagrada je namenjena novinarjem, ki so bistveno prispevali k pojasnjevanju pomembnih tem na evropski ravni ali so prispevali k boljšemu razumevanju institucij ali politik Evropske unije.
Prispevki kandidatov so morali biti objavljeni med 1. majem 2007 in 30. aprilom 2008. Poleti so nacionalne zmagovalce izbrale žirije v 27 državah članicah, v njih pa so sodelovali novinarji in medijski strokovnjaki.
Evropske dobitnike nagrad v posameznih kategorijah je izbrala žirija, v kateri so sodelovali trije poslanci Evropskega parlamenta ter novinarji, ki so akreditirani pri evropskih institucijah.
Vse prispevke so člani žirije ocenjevali po naslednjih merilih: kakovost novinarskega poročanja, pomembnost za evropski prostor in prispevek k boljšemu razumevanju EU in evropskih tem.
20081013IPR39233 Spletni prenos prireditve: EP Live Nagrada Evropskega parlamenta za novinarstvo
SL
1
LINK
/eplive/public/default_sl.htm
SL
2
LINK
https://www.eppj.eu/EPPJ_sl.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
