Vprašanje za čas za vprašanja H-0624/2010
za Svet
Delno zasedanje: januar 2011
Člen 116 poslovnika
Vilija Blinkevičiūtė
(S&D) Zadeva: Zaščita otrok žrtev
Stockholmski program, ki ga je sprejel Svet, vsebuje glavne ukrepe za preprečevanje trgovine z ljudmi, za uporabo zakonodaje in za zaščito žrtev s tega področja. Posebno pozornost je treba nameniti zaščiti otrok. Ker so otroci najšibkejši člen v družbi, si je treba močno prizadevati za njihovo zaščito.
Otroke prodajajo za prisilno delo in opravljanje nezakonitih dejavnosti, prav tako pa so tudi predmet nezakonite trgovine z organi.
Svet se je odločil, da bo za boljše usklajevanje evropske politike s tega področja imenoval koordinatorja EU za boj proti trgovini z ljudmi. Ali lahko Svet pojasni, če bo koordinator EU za boj proti trgovini z ljudmi odgovoren tudi za boj proti trgovini z otroki? Katere konkretne ukrepe, namenjene zaščiti otrok žrtev, namerava sprejeti koordinator?
