P6_TA(2006)0558
Predlog spremembe proračuna št. 6/2006
A6-0444/2006
Resolucija Evropskega parlamenta o predlogu spremembe proračuna Evropske unije št. 6/2006 za proračunsko leto 2006, Oddelek III - Komisija (15635/2006) – C6-0441/2006 – 2006/2265(BUD) )
Evropski parlament
, –
ob upoštevanju Pogodbe o ustanovitvi Evropske skupnosti, in zlasti predzadnjega pododstavka člena 272(4) Pogodbe,
–
ob upoštevanju Pogodbe o ustanovitvi Evropske skupnosti za atomsko energijo, in zlasti člena 177 Pogodbe,
–
ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, UL L 248, 16.9.2002, str. 1.
zlasti členov 37 in 38 Uredbe,
–
ob upoštevanju splošnega proračuna Evropske unije za proračunsko leto 2006, ki je bil dokončno sprejet dne 15. decembra 2005 UL L 78, 15.3.2006.
,
–
ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka UL C 172, 18.6.1999, str. 1. Sporazum, kakor je bil nazadnje spremenjen s Sklepom 2005/708/ES Evropskega parlamenta in Sveta (UL L 269, 14.10.2005, str. 24).
,
–
ob upoštevanju predhodnega predloga spremembe proračuna Evropske unije št. 6/2006 za proračunsko leto 2006, ki ga je Komisija predložila dne 31. oktobra 2006 ( SEK(2006)1410 ),
–
ob upoštevanju predloga spremembe proračuna št. 6/2006, ki ga je Svet pripravil dne 30. novembra 2006 (15635/2006 – C6-0441/2006 ),
–
ob upoštevanju člena 69 in priloge IV svojega Poslovnika,
–
ob upoštevanju poročila Odbora za proračun ( A6-0444/2006 ),
A.
ker je namen predloga spremembe proračuna št. 6/2006 povečati napovedi prihodkov in zmanjšati odobritve za prevzem obveznosti v proračunskih postavka razdelkov 1, 2 in 7 ter spremeniti pripombe k členu proračuna 1 1 1 v zvezi s skladiščenjem sladkorja in k členu 13 03 08,
B.
ker gre za precejšnje povečanje napovedi prihodkov v znesku 2 667 milijonov EUR in zmanjšanje odobritev za prevzem obveznosti v znesku 4 706 milijonov EUR,
C.
ker se bodo s sprejetjem spremembe proračuna št. 6/2006 prispevki držav članic za leto 2006 zmanjšali za skupaj 7 373 milijonov EUR,
D.
ker je ponavljajoče se in sistematično prenizko ocenjevanje prihodkov z vsemi posledicami vprašanje, ki bi ga bilo treba podrobneje raziskati,
E.
ker nizka raven izvrševanja plačil, ki so bila sprejeta v letnem proračunskem postopku, ostaja razlog za skrb,
F.
ker sta se obe veji proračunskega organa sporazumeli o proračunu za leto 2007, vključno z ravnjo plačil,
G.
ker je bila sprememba proračuna št. 6/2006 vključena v ta sporazum zaradi vpliva, ki ga bo imela na raven plačil v proračunu za leto 2007,
1.
opominja Komisijo, da je dolžna narediti vse, kar je v njeni moči, za izvrševanje plačil, kot jih je sprejel proračunski organ v letnem proračunskem postopku;
2.
se je odločil, da sprejme nespremenjen predlog Sveta za spremembo proračuna;
3.
naroči svojemu predsedniku, naj to resolucijo posreduje Svetu in Komisiji.
