KONČNO
A6-0222/2006
23.6.2006
*
POROČILO
o pobudi Kraljevine Nizozemske z namenom sprejetja Sklepa Sveta o okrepitvi čezmejnega policijskega sodelovanja ob dogodkih, ki se jih udeleži veliko število ljudi iz več držav članic in na katerih je policijska dejavnost namenjena predvsem vzdrževanju javnega reda in miru ter javne varnosti, preprečevanju kaznivih dejanj in boju proti njim
(6930/2005 – C6‑0117/2005 – 2005/0804(CNS))
Odbor za državljanske svoboščine, pravosodje in notranje zadeve
Poročevalka:
Frieda Brepoels
PE 372.125v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................10
MANJŠINSKO MNENJE........................................................................................................12
POSTOPEK..............................................................................................................................13
OSNUTEK ZAKONODAJNE RESOLUCIJE EVROPSKEGA PARLAMENTA
o pobudi Kraljevine Nizozemske z namenom sprejetja Sklepa Sveta o okrepitvi čezmejnega policijskega sodelovanja ob dogodkih, ki se jih udeleži veliko število ljudi iz več držav članic in na katerih je policijska dejavnost namenjena predvsem vzdrževanju javnega reda in miru ter javne varnosti, preprečevanju kaznivih dejanj in boju proti njim(6930/2005 – C6‑0117/2005 – 2005/0804(CNS) )
(Postopek posvetovanja)
Evropski parlament ,
– ob upoštevanju pobude Kraljevine Nizozemske (6930/2005)
UL C 101, 27.4.2005, str. 36. ,
– ob upoštevanju člena 34(2)(c) Pogodbe o EU,
– ob upoštevanju člena 39(1) Pogodbe o EU, v skladu s katerim se je Svet posvetoval s Parlamentom ( C6‑0117/2005 ),
– ob upoštevanju členov 93 in 51 svojega poslovnika,
– ob upoštevanju poročila Odbora za državljanske svoboščine, pravosodje in notranje zadeve ( A6‑0222/2006 ),
1. odobri pobudo Kraljevine Nizozemske, kakor je bila spremenjena;
2. poziva Svet, naj ustrezno spremeni besedilo;
3. poziva Svet, naj obvesti Parlament, če namerava odstopati od besedila, ki ga je Parlament odobril;
4. poziva Svet, naj se ponovno posvetuje s Parlamentom, če namerava bistveno spremeniti pobudo Kraljevine Nizozemske;
5. naroči svojemu predsedniku, naj stališče Parlamenta posreduje Svetu in Komisiji ter vladi Kraljevine Nizozemske.
Besedilo, ki ga predlaga Kraljevina Nizozemska
Predlogi sprememb Parlamenta
Predlog spremembe
1
Uvodna izjava 3 a (novo)
(3a) Podlaga za ta sklep so sklepi Sveta z dne 13. julija 2001 o varnosti sestankov Evropskega sveta in drugih primerljivih dogodkov.
Obrazložitev
Cilj predloga je vzpostaviti čim učinkovitejše stike med organi pregona v različnih državah članicah, njegova podlaga pa so sklepi Sveta z dne 13. julija 2001.
Predlog spremembe
2
Uvodna izjava 3 b (novo)
(3b) Ta sklep temelji na ureditvi, predvideni v Skupnem ukrepu 97/339/PNZ z dne 26. maja 1997 o sodelovanju na področju javnega reda in miru ter varnosti 1 , ki ga je Svet sprejel na podlagi člena K.3 Pogodbe o Evropski uniji, ter v Resoluciji Sveta z dne 29. aprila 2004 o varnosti sestankov Evropskega sveta in drugih primerljivih dogodkov 2 .
_________________
1 UL L 147, 5.6.1997, str. 1.
2 UL C 116, 30.4.2004, str.18.
Obrazložitev
Predlog temelji na ureditvi, predvideni v skupnem ukrepu z dne 26. maja 1997 ter resoluciji Sveta z dne 29. aprila 2004, zato da bi v tem okviru omogočili čim bolj učinkovito izmenjavo informacij.
Predlog spremembe
3
Uvodna izjava 4
(4) Glede na tak razvoj dogodkov je primerno na podlagi prejšnjih pobud 1 okrepiti mednarodno policijsko sodelovanje na omenjenem področju.
_________________
1 Resolucija Sveta z dne 29. aprila 2004 o varnosti sestankov Evropskega Sveta in drugih primerljivih dogodkov (UL C 116, 30.4.2004, str. 18).
(4) Glede na tak razvoj dogodkov je primerno na podlagi prejšnjih pobud okrepiti mednarodno policijsko sodelovanje na omenjenem področju ob upoštevanju načel sorazmernosti in subsidiarnosti ter v skladu z evropskimi predpisi o varstvu zasebnosti.
Obrazložitev
Uvodna izjava 3b se že nanaša na resolucijo Sveta. Poleg tega je treba poudariti, da predlagani ukrepi nikakor ne smejo biti v nasprotju z načeli sorazmernosti in subsidiarnosti ali z evropskimi predpisi o varstvu zasebnosti.
Predlog spremembe
4
Uvodna izjava 5
(5) Schengenski pravni red ne ponuja zadostnih možnosti za učinkovito izvajanje čezmejne pomoči –
črtano
Obrazložitev
Sklicevanje na schengenski pravni red tukaj ni potrebno.
Predlog spremembe
5
Člen 3, odstavek 1
1. V zadnjih treh mesecih vsakega koledarskega leta predloži predsedstvo Sveta pregled predvidenih potreb po mednarodni pomoči v naslednjem koledarskem letu.
1. V zadnjih treh mesecih vsakega koledarskega leta predloži predsedstvo Sveta pregled predvidenih potreb po mednarodni pomoči v naslednjem koledarskem letu. Če država članica zaprosi za pomoč v zvezi z nepričakovanim dogodkom po izteku tega roka, predsedstvo ta dogodek nemudoma vključi v povzetek in o tem zaupno obvesti Svet.
Obrazložitev
Nekaterih mednarodnih dogodkov se ne da načrtovati, za nekatere pa je potrebno posebno dovoljenje države članice, v kateri bodo potekali. Tako v nekaterih primerih podatkov o tovrstnih dogodkih ni mogoče zagotoviti do 30. oktobra v posameznem koledarskem letu. Iz tega razloga je treba omogočiti, da se lahko nepričakovani dogodek naknadno vključi v povzetek mednarodne pomoči, ki naj bi bila predvidoma potrebna.
Predlog spremembe
6
Člen 3, odstavek 4 a (novo)
4a. Ta mehanizem dopolnjuje mehanizem, vzpostavljen s Skupnim ukrepom 97/339/PNZ.
Obrazložitev
Treba je pojasniti, da ta mehanizem ne škodi uporabi nacionalnih kontaktnih točk, ki v skladu z Ukrepom 97/339/PNZ delujejo neposredno, ki so morda še vedno učinkovitejši instrument na neuradnih srečanjih. Sklicevanje na ta skupni ukrep, ki ga poročevalec predlaga v uvodnih izjavah, se ne zdi zadostno, da bi ta povezava ostala jasna.
Predlog spremembe
7
Člen 4, odstavek 5
5. Predsedstvo posreduje Svetu oceno iz odstavka 1 kot zaupne podatke.
črtano
Obrazložitev
Zaupno poročilo o rezultatih izvedenih ukrepov se ne zdi združljivo z dejstvom, da bi lahko vplivalo na prihodnje zakonodajne spremembe ali jih določalo. Zato mora biti objavljeno in predstavljeno drugim institucijam Skupnosti, zlasti Evropskemu parlamentu.
Predlog spremembe
8
Člen 5
1. Generalni sekretariat Sveta v podporo državam članicam izvede raziskavo o obstoječih sporazumih o čezmejni pomoči.
1. Generalni sekretariat Sveta v podporo državam članicam izvede raziskavo o obstoječih sporazumih o čezmejni pomoči.
2. Države članice v roku šestih mesecev po začetku veljavnosti tega sklepa pošljejo besedila teh sporazumov Generalnemu sekretariatu Sveta.
2. Države članice pošljejo besedila obstoječih sporazumov in novih ali nastajajočih pobud generalnemu sekretariatu Sveta.
3. Na podlagi rezultatov raziskave iz odstavka 1 Svet v roku enega leta preuči, ali je možno ugotovljene težave rešiti s prilagoditvijo ustrezne evropske zakonodaje in predpisov , zlasti Konvencije o izvajanju Schengenskega sporazuma .
3. Svet na podlagi pridobljenih informacij preuči ozka grla in ugotovljene težave ter potrebo po prilagoditvi ustrezne evropske zakonodaje.
Obrazložitev
Enkratni pregled obstoječih oblik sodelovanja med državami članicami bi pokazal le delno sliko, saj se obstoječi dvo- in večstranski sporazumi med različnimi državami članicami nenehno razvijajo. Po mnenju poročevalca ni smiselno, da bi se pri raziskovanju tovrstnih oblik sodelovanja omejili na enkratno ugotavljanje stanja. Pomoč in raziskave, določene v tem členu, je treba zagotavljati oziroma izvajati redno ter vključevati nove in nastajajoče pobude.
OBRAZLOŽITEV
Eden osnovnih ciljev Evropske unije je ustvariti območje svobode, varnosti in pravice s pripravo skupnih ukrepov pri policijskem in pravosodnem sodelovanju v kazenskih zadevah. Za prosti pretok oseb v Evropi je treba sprejeti ukrepe, s katerimi se nadomesti odsotnost kontrol na mejah.
Na številnih področjih že obstajata interakcija in sodelovanje med različnimi evropskimi policijskimi organi. Tovrstni skupni ukrepi imajo pravno podlago v mednarodnih pogodbah, dvostranskih sporazumih in oblikah evropskega sodelovanja, ki izhajajo iz ciljev, določenih v členu 29 Pogodbe o EU. Glavni cilj je boj proti kaznivim dejanjem in njihovo preprečevanje.
Pobuda, ki jo je podala Kraljevina Nizozemska z namenom sprejetja sklepa Sveta, je namenjena predvsem vzdrževanju javnega reda in miru in javne varnosti ter preprečevanju kaznivih dejanj in boju proti njim na mednarodnih dogodkih, ki se jih udeleži veliko število ljudi iz več držav članic.
Predlog ni zastavljen obširno, vendar je vseeno pomemben. Zaupanje, dobra komunikacija med zadevnimi službami in zanesljivi podatki imajo ključno vlogo pri mednarodnem sodelovanju. Pri preprečevanju ali omejevanju nesreč je bistvena dobra pripravljenost.
Z obstoječim sodelovanjem v obliki dvostranskih sporazumov evropski cilji niso vedno doseženi.
Vaš poročevalec zato podpira predlog, s katerim bi čezmejna pomoč postala čimbolj učinkovita tako, da bi predsedstvo Sveta vsako leto pripravilo pregled mednarodne pomoči, ki bo predvidoma potrebna v naslednjem koledarskem letu. Člen 3 predloga določa, da morajo države članice zadevne podatke predsedstvu vsako leto predložiti do 30. oktobra. Vendar pa se nekaterih mednarodnih dogodkov ne da načrtovati, za nekatere pa je potrebno posebno dovoljenje države članice, v kateri bodo potekali. Nekaterih podatkov pogosto ni moč zagotoviti daleč vnaprej. Vaš poročevalec zato predlaga, da je treba omogočiti, da se nepričakovani dogodki naknadno dodajo na seznam.
Po mnenju poročevalca je predlagana ureditev glede ocene iz člena 4 koristen instrument za doseganje čim učinkovitejšega sodelovanja med nacionalnimi policijskimi organi. Svet vsako leto pred 31. januarjem pripravi oceno mednarodne pomoči, ki je bila zagotovljena v preteklem koledarskem letu. Oceno sestavljajo pregled organiziranih mednarodnih dogodkov, pregled zagotovljene in prejete pomoči ter pregled glavnih težav, ki so jih opazile države članice, in priporočila, kako bi jih lahko odpravili.
Naloga opravljanja raziskav in zagotavljanja pomoči, ki je v skladu s členom 5 dodeljena generalnemu sekretariatu Sveta, ne more biti omejena na enkratno ugotavljanje stanja. Treba jo je opravljati redno ter zajeti vse nove in nastajajoče dvostranske in večstranske pobude.
Nazadnje želi vaš poročevalec poudariti, da so preprečevanje kriminala in boj proti njemu ter varstvo javnega reda in miru predvsem v pristojnosti držav članic. Edini cilj tega predloga je izboljšati sodelovanje med državami članicami na tem področju z oblikovanjem enotnega, preglednega in učinkovitega okvira za izmenjavo informacij. Predlog je tako v skladu z načeloma subsidiarnosti in sorazmernosti.
Vaš poročevalec podpira cilj tega predloga in predlagani postopek pod pogojem, da so upravne odgovornosti v povezavi z nalogami zagotavljanja informacij in ocenjevanja, kot so določene v predlogu, čim manjše.
MANJŠINSKO MNENJE
v skladu s členom 48(3) poslovnika
Athanasios Pafilis, Giusto Catania in Ole Krarup (GUE)
16.6.2006
Glasujemo proti obsegu poročila in predloga Sveta, saj ne vsebujeta primernega ravnotežja med potrebo po boju proti resnemu čezmejnemu kriminalu na eni strani ter spoštovanjem demokratičnih načel, kot je recimo pravica do množičnega zbiranja na (političnih) srečanjih, na drugi strani.
V skladu s sedanjim besedilom bi predlog lahko zajemal vsa srečanja in dogodke, na katerih se zbere veliko število ljudi iz različnih držav: to so lahko nogometne tekme ali drugi športni dogodki, verski dogodki, uradni obiski ali mednarodna politična srečanja, tudi na visoki ravni. Ta obseg je preprosto prevelik, poleg tega opredelitev potreb po čezmejni pomoči dejansko ni prepuščena državi članici, ki gosti srečanje.
Vrh tega je sodelovanje na tem področju že močno prisotno. Jasna primera sta vrh G8 v Genovi in olimpijske igre v Atenah. Tako torej ni res, ko Svet trdi, da je treba okrepiti mednarodno policijsko sodelovanje na omenjenem področju.
POSTOPEK
Naslov
Pobuda Kraljevine Nizozemske z namenom sprejetja Sklepa Sveta o okrepitvi čezmejnega policijskega sodelovanja ob dogodkih, ki se jih udeleži veliko število ljudi iz več držav članic in na katerih je policijska dejavnost namenjena predvsem vzdrževanju javnega reda in miru ter javne varnosti, preprečevanju kaznivih dejanj in boju proti njim
Referenčni dokumenti
6930/2005 – C6 0117/2005 – 2005/0804(CNS)
Datum posvetovanja z EP
2.5.2005
Pristojni odbor Datum razglasitve na zasedanju
LIBE 10.5.2005
Odbori, zaprošeni za mnenje Datum razglasitve na zasedanju
Odbori, ki niso dali mnenja Datum sklepa
Okrepljeno sodelovanje Datum razglasitve na zasedanju
Poročevalec/-ka Datum imenovanja
Frieda Brepoels 4.10.2005
Nadomeščeni(-a) poročevalec(-ka)
Poenostavljeni postopek - datum sklepa
Oporekanje pravni podlagi Datum mnenja JURI
/
Popravek finančne ocene sredstev Datum mnenja BUDG
/
Posvetovanje z Ekonomsko-socialnim odborom - datum sklepa na zasedanju
Posvetovanje z Odborom regij - datum sklepa na zasedanju
Obravnava v odboru
29.5.2006
20.6.2006
Datum sprejetja
20.6.2006
Izid končnega glasovanja
+:
–:
0:
23
3
0
Poslanci, navzoči pri končnem glasovanju
Alexander Alvaro, Johannes Blokland, Mihael Brejc, Michael Cashman, Giusto Catania, Jean-Marie Cavada, Fausto Correia, Kinga Gál, Lívia Járóka, Timothy Kirkhope, Ewa Klamt, Ole Krarup, Henrik Lax, Edith Mastenbroek, Claude Moraes, Hartmut Nassauer, Athanasios Pafilis, Inger Segelström, Antonio Tajani, Donato Tommaso Veraldi, Stefano Zappalà
Namestniki, navzoči pri končnem glasovanju
Frieda Brepoels, Gérard Deprez, Giovanni Claudio Fava, Roland Gewalt, Marie-Line Reynaud, Rainer Wieland
Namestniki (člen 178(2)), navzoči pri končnem glasovanju
Datum predložitve
23.6.2006
Pripombe (na voljo samo v enem jeziku)
