VPRAŠANJE ZA USTNI ODGOVOR Z RAZPRAVO O-0002/10
v skladu s členom 115 Poslovnika
predložila
Simon Busuttil
,
Carlos Coelho
in
Nuno Melo
, v imenu skupine PPE
za Komisijo
Zadeva: Odstop direktorja Eurojusta Joséja Luisa Lopesa da Mote
Eurojust ima zelo pomembno vlogo kot novi stalni organ v evropskem pravnem območju z nalogo pospeševati razvoj vseevropskega sodelovanja v kazenskopravnih zadevah. Eurojust je ključni sogovornik evropskih institucij, kot so Parlament, Svet in Komisija, na področju kazenskopravnega sodelovanja.
Septembra lani je bil predsednik Eurojusta José Luis Lopes da Mota med zasedanjem odbora LIBE izrecno zaslišan o dejstvu, da ni prekinil svojih dejavnosti ali odstopil s svojega položaja, kljub temu, da je bil na Portugalskem vpleten v postopek, ker naj bi domnevno poskusil pritiskati na preiskovalce, naj prenehajo voditi korupcijsko preiskavo, v kateri naj bi se domnevno pojavilo ime portugalskega predsednika vlade, Joséja Socratesa.
Ob tej priložnosti je José Luis Lopes da Mota izjavil, da ne bo odstopil, saj za to ni popolnoma nobenega razloga.
Kljub njegovim zagotovilom in izjavam je José Luis Lopes da Mota nedavno napovedal svoj odstop zaradi odločitve portugalskega visokega sveta državnih tožilcev.
Ali je Komisija seznanjena s temi dejstvi in ali meni, da so razlog za resno zaskrbljenost?
Ali Komisija meni, da ta odstop trenutno negativno vpliva na ugled Eurojusta, zlasti po uveljavitvi Lizbonske pogodbe?
Ali namerava Komisija zaradi teh dogodkov sprejeti kakšne ukrepe?
