Transatlantski odnosi: Okrepljeno sodelovanje kljub razlikam?
Zunanji odnosi
2007-04-30 - 19:27
Okrepljeno transatlantsko sodelovanje?
Osrednje teme letošnjega vrha EU-ZDA v Washingtonu so podnebne spremembe, sporazum o letalskem prometu in gospodarsko partnerstvo. V pripravah na vrh so evropski poslanci pretekli teden razpravljali o transatlantskih odnosih. Poslanci so kljub razlikam glede podnebnih sprememb in ravnanja z osumljenci terorizma, podprli tesnejše sodelovanje z ZDA. Marca so glasovali za sporazum o odprtem nebu med EU in ZDA, ki naj bi prinesel liberalizacijo letalskega prometa.
Transatlantski trg trenutno znaša 40 odstotkov svetovne trgovine in je vzpostavil 14 milijonov delovnih mest. S sporazumom o letalskem prometu "odprto nebo" med EU in ZDA naj bi se trgovina med Evropo in Ameriko še povečala: sporazum naj bi prinesel približno 12 milijard dolarjev dohodkov in 80 tisoč novih delovnih mest.
Poslanci poudarjajo skupne interese
Evropski poslanci so na plenarnem zasedanju pretekli teden in v sprejeti resoluciji poudarili skupne interese, ki združujejo Evropsko unijo in ZDA. Poleg močnih trgovskih odnosov sta Washington in Bruselj zavezana tudi k demokraciji in pravni državi. Krščanski demokrat Joseph Daul je izpostavil kulturne in zgodovinske vezi med dvema celinama in dejal, da obnova Evropa ne bi bila mogoča brez pomoči ZDA. Brian Crowley iz skupine za združenje za Evropo narodov je menil, da celini več združuje, kot ju razdružuje.
Predsednik liberalnih demokratov Graham Watson je kritično označil trenutno ameriško vlado, ki s svojimi dejanji ogroža dobro transatlantsko sodelovanje, saj je njen pristop k multilateralnim problemom vse prepogosto unilateralen.
Med razpravami so poslanci prav tako poudarili potrebo po sodelovanju pri obvladovanju mednarodnih problemov, tudi glede Afganistana, Bližnjega Vzhoda, neširjenja jedrskega orožja in Kosova.
Angelika Beer iz skupine zelenih je dejala, da mora Evropa v zvezi s Kosovom delovati bolj proaktivno in da ne smemo čakati na Američane, da bodo rešili naše probleme.
Nekateri poslanci so bili previdno optimistični glede odnosov po zmagi demokratov na ameriških kongresnih volitvah. Socialdemokrat Jan Wiersma je dejal, da v Washingtonu piha novi veter, ki prinaša nove možnosti za sodelovanje z EU. Joseph Daul pa je predlagal, da v Parlament povabijo Nancy Pelosi, novo predsednico predstavniškega doma.
Glede sodelovanja z organizacijo NATO resolucija sicer navaja, da je takšno sodelovanje pomembno, vendar pa so potrebna nadaljnja pojasnila o načrtovanem obrambnem ščitu ZDA, ki naj bi ga postavili v Češki republiki in Poljski.
Boj proti terorizmu
V sredo sta razprava in sprejeta resolucija jasno pokazali, da razlike še obstajajo. Resolucija poziva k zaprtju ameriškega oporišča Guantánamo in izpustitvi ujetnikov. Prav tako poziva, da se konča program CIA za tajno pridrževanje osumljencev terorizma.
Liberalni demokrat Graham Watson je evropskim poslancem dejal, da mora Evropska unija z Washingtonom resno razpravljati o mučenju tajnih ujetnikov in o vprašanju dveh milijonov iraških beguncev.
Podnebne spremembe
Podnebne spremembe in energetika zahtevajo sodelovanje med obema stranema in Unija si bo prizadevala, da ZDA sprejmejo politiko, ki bo temeljila na čistih tehnologijah in tržnih mehanizmih, predvsem pa globalnemu pristopu. O tem naj bi sogovorniki decembra letos na vrhu sprejeli jasno izjavo.
Vizumska politika ZDA
Parlament je pozval ZDA in vse druge države, ki zahtevajo vstopni vizum za državljane nekaterih držav članic EU, naj nemudoma odpravijo vizumski režim in enakopravno obravnavajo državljane vseh članic EU.
20070430STO06128 Tiskovna služba: Transatlantski odnosi Resolucija Končno poročilo o delovanju CIA: Kritika članicam Resolucija Evropskega parlamenta o družbi SWIFT, sporazumu PNR in čezatlantskem dialogu o teh vprašanjih Parlamentarni odnosi EU-ZDA Sporazum o odprtem nebu: Potrošniki versus okolje?
SL
1
PHOTO
20070430PHT06162.jpg
SL
6
LINK
/intcoop/tld/default_en.htm#
-//EP//TEXT IM-PRESS 20070420IPR05683 0 NOT XML V0//SL
-//EP//TEXT TA P6-TA-2007-0155 0 NOT XML V0//SL
-//EP//TEXT IM-PRESS 20070216STO03274 0 NOT XML V0//SL
-//EP//TEXT TA P6-TA-2007-0039 0 NOT XML V0//SL
-//EP//TEXT IM-PRESS 20070308STO03938 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
