Enotne pravice in enotno dovoljenje za delo in bivanje za delavce iz tretjih držav
Priseljevanje
Plenarno zasedanje
2011-12-13 - 18:38
Natalia DASILVA BXL (+32) 2 28 44301 STR (+33) 3 881 73661 PORT (+32) 498 983 985 EMAIL libe-press@europarl.europa.eu Janez VOUK BXL (+32) 2 28 31053 STR (+33) 3 881 74897 PORT (+32) 498 98 33 37 EMAIL janez.vouk@europarl.europa.eu Legalno zaposleni zakoniti priseljenci iz držav, ki niso članice EU, bodo imeli poslej enake pravice kot zaposleni državljani Unije kar se tiče delovnih pogojev, socialnega zavarovanja in dostopa do javnih storitev. Direktiva, ki jo je Parlament potrdil v torek, uvaja enotno dovoljenje za delo in bivanje, ki ga bo prosilec dobil po enotnem upravnem postopku. Države članice bodo morale svojo zakonodajo uskladiti z novimi pravili v dveh letih.
Direktiva o enotnem dovoljenju dopolnjuje zakonodajne ukrepe na področju zakonitega priseljevanja in je namenjena spodbujanju tovrstnega priseljevanja za zapolnitev potreb na trgu delovne sile.
V ponedeljkovi razpravi je poročevalka Véronique Mathieu (ELS, FR) poudarila: "Direktiva o enotnem dovoljenju nam bo omogočila, da se bolje spopademo s problemom pomanjkanja delovne sile v Evropi. Olajšala bo tudi nadzor migracijskih tokov, saj je zakonito priseljevanje ustreznejši način za zadostitev povpraševanja po delavcih in odvrača od nezakonitega zaposlovanja na črno."
Zakonodaja ne posega v pristojnosti držav članic glede sprejema delavcev iz tretjih držav, vendar pa postopek zavrnitve ali odobritve prošnje in izdaje enotnega dovoljenja ne bo smel biti daljši od štirih mesecev.
Direktiva naj bi z enotnim postopkom tudi zmanjšala birokratske ovire za državljane tretjih držav pri pridobivanju dovoljenja za delo in bivanje v državi članici.
Obseg direktive
Pravila bodo veljala za osebe, ki niso državljani EU in želijo živeti ter delati v državi članici, ali že zakonito prebivajo ali delajo v članici Unije. Zakonodaj ne zajema rezidentov za daljši čas, beguncev in napotenih delavcem (za te kategorije že veljajo druga skupna pravila), sezonskih delavce ali osebja, ki je premeščeno znotraj podjetja (te kategorije bodo urejale prihodnje direktive EU).
Niz skupnih pravic
Imetniki dovoljenja bi imeli skupni niz pravic za delavce iz tretjih držav, primerljiv z evropskimi državljani, kar se tiče delovnih pogojev, priznavanja kvalifikacij, vključevanja v sindikate in dostop do pokojnin, socialne zavarovanja, uradov za zaposlovanje in socialnih stanovanj. Države bodo sicer lahko sprejele tudi specifične omejitve teh pravic.
Socialna varnost, stanovanja in pokojnine
Zaposleni iz tretjih držav naj bi načeloma imeli enak dostop do socialnega zavarovanja kot državljani Unije, vendar pa bodo države članice to pravico lahko omejile na tiste, ki imajo vsaj 6-mesečno pogodbo o zaposlitvi. Prav tako bodo članice lahko sprejele omejitve glede izplačila družinskih dodatkov za tiste, ki bi se odločili za študij, medtem ko bi bila socialna stanovanja dostopna le zaposlenim državljanom tretjih držav.
Na zahtevo poslancev direktiva zagotavlja prejemanje pokojnin državljanom tretjih držav po njihovi vrnitvi v matične države pod enakimi pogoji, kot veljajo za državljane članice EU, kjer so bili zaposleni.
Poklicno usposabljanje in izobraževanje
V predhodnih pogajanjih so poslanci tudi dosegli, da bodo tako zaposleni kot tudi registrirani nezaposleni državljani tretjih držav imeli pravico do poklicnega usposabljanja in izobraževanja. Glede dostopa do univerzitetne izobrazbe, ki ni neposredno povezana s poklicem, ki ga opravljajo, pa bodo države lahko postavile dodatne pogoje, kot je znanje jezika.
Naslednji koraki
Ker so ministri držav članic predlog direktive že potrdili, pomeni glasovanje v Parlamentu konec zakonodajnega postopka. Po objavi v Uradnem listu EU bodo morale države članice določila direktive prenesti v svoje nacionalne zakonodaje v dveh letih.
20111213IPR33946 Sprejeto besedilo bo na voljo tukaj (13. 12. 2011) Video posnetek razprave (12. 12. 2011) Poročevalka Véronique Mathieu (ELS, FR) Skupno stališče Sveta o predlogu direktive
SL
1
LINK
/plenary/sl/texts-adopted.html
SL
2
LINK
/wps-europarl-internet/frd/vod/research-by-date?language=sl
SL
3
LINK
/meps/sl/4412/Véronique_MATHIEU.html
SL
4
LINK
http://register.consilium.europa.eu/pdf/sl/11/st13/st13036.sl11.pdf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
