Ko ladje postanejo nevarni plavajoči odpadki
Promet
2008-05-20 - 14:04
Stare ladje vsebujejo ogromno nevarnih snovi
Po desetletni plovbi je treba velike ladje pogosto razstaviti. Te pa poleg železa pogosto vsebujejo tudi velike količine olja in nevarnih materialov kot so azbest in težke kovine. Trideset odstotkov velikih ladij pluje pod zastavo Evropske unije, vendar pa je njihovo razstavljanje, ki je zamazana dejavnost in potrebuje veliko delovne sile, pogosto opravljeno v Aziji. Ali lahko govorimo o izvozu strupenih odpadkov? Evropski poslanci bodo o tem vprašanju razpravljali v torek zvečer.
Vsako leto je razstavljenih od 200 do 600 velikih morskih ladij. To število se bo še povečalo, saj bodo v prihodnjih letih iz prometa izločeni vsi tankerji z enojnim trupom. Približno tretjina tovrstnih tankerjev je registriranih v EU.
V Evropski uniji so zmogljivosti za okolju varno razstavljanje komajda dovolj velike za razstavljanje vojaških in drugih ladij v državni lasti, za razstavljanje trgovskega ladjevja pa ne zadoščajo več.
Plavajoče ekološke bombe
Dve tretjini svetovnih izrabljenih ladij pristane na obalah držav, kot so Bangladeš, Indija in Pakistan, saj so nizki stroški dela (skrajno nizka plačila in popolnoma nezadostni varnostni predpisi) ter pomanjkanje okoljske zakonodaje finančno privlačni.
Stare ladje vsebujejo ogromno nevarnih snovi, kot denimo azbest, olja, oljno blato, PBC (poliklorirne bifenile) in težke kovine, ki predstavljajo prenos nevarnih odpadkov iz industrijsko razvitih držav v države v razvoju.
Lokalni delavci tako obolevajo za neozdravljivimi kroničnimi boleznimi – 16 % delavcev na indijskem odlagališču Alang, ki so prišli v stik z azbestom, je zbolelo za azbestozo. V zadnjih dvajsetih letih je v Bangladešu v nesrečah izgubilo življenje več kot 400 delavcev, več kot 6000 pa jih je bilo huje poškodovanih.
Poročevalec Johannes Blokland (IN/DEM) v svojem poročilu navaja, da je Evropska unija delno odgovorna za sedanje socialne in okoljske težave na področju razstavljanja ladij. Zato poziva k izvajanju mednarodnega sporazuma, v katerem bi bile določene obveznosti za vse strani, ki so udeležene v procesu razstavljanja ladij. Evropsko komisijo pa poziva, da sestavi seznam morskih ladij, katerih izločitev se pričakuje v naslednjih letih.
20080520STO29277 Prenos plenarnega zasedanja v živo Poročilo o Zeleni knjigi o boljšem razstavljanju ladij Zelena knjiga o boljšem razstavljanju ladij
SL
1
PHOTO
20080516PHT29083.jpg
SL
2
LINK
/wps-europarl-internet/faces/live/live-video.jsp?language=sl
SL
4
LINK
http://eur-lex.europa.eu/LexUriServ/LexUriServ.do?uri=COM:2007:0269:FIN:SL:PDF
-//EP//TEXT REPORT A6-2008-0156 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
