Večja učinkovitost evropske številke za klic v sili 112
Civilna zaščita
2007-09-06 - 13:31
Številka 112 - skupna za vso Evropo
V četrtek je parlament sprejel tudi izjavo o uporabi evropske številke za klic v sili 112, s katero poziva države članice Unije in Komisijo, naj okrepijo prizadevanja za izboljšanje njene učinkovitosti ter prepoznavnosti med državljani. Predlog izjave je od konca aprila do izteka roka podpisalo 528 poslank in poslancev.
Številka 112 za klic v sili, ki je enotna za vse članice EU, je bila uvedena leta 1991 in leta 2002 je bil njen projekt še razširjen. Evropski parlament ugotavlja, da pravilno uveljavljanje številke 112 zadeva številna področja EU (telekomunikacije, zdravje, notranja varnost, civilna zaščita), obenem pa tudi vpliva na številna druga (prevoz, turizem).
Po mnenju poslancev številka državljanom ne nudi zadostne kakovosti storitev, EU pa bi morala ustvariti visokokakovostne, interoperabilne telekomunikacije med državljani in dežurnimi službami za nujne primere zaradi zmanjšanja trpljenja in izgube človeških življenj med vsakodnevnimi nezgodami in hudimi nesrečami.
Parlament poziva države članice in Komisijo, naj uporabijo potrebne postopke in sredstva za zagotovitev, da bo storitev 112 učinkovita po vsej EU. Komisijo, naj prek neodvisnih organov oceni dejansko uporabo številke po vsej EU. Poslanci so tudi prepričani, da bi morala Komisija obravnavati telekomunikacije v sili tako, da vključi vsa zadevna področja in gradi na zgledu držav, ki to vprašanje rešujejo na nove in inovativne načine.
Številka 112 je v uporabi v 27 državah članicah EU ter na Norveškem in v Liechtensteinu. V Evropi vsako leto beležijo več kot 100 milijonov klicev v sili, ki zajemajo dogodke od infarktov do terorističnih napadov, prometnih nesreč, požarov in potresov. Pobuda ERA-NET v projektu Hesculaep združuje partnerje iz 13 držav (tudi Slovenije) za izboljšanje koordinacije in učinkovitosti služb, ki se odzivajo na klice 112.
Evropski proizvajalci avtomobilov pa so se zavezali, da bodo po letu 2009 vsi novi avtomobili na trgu opremljeni s sistemom eCall za avtomatski klic v sili. Projekt je del pobude eSafety.
20070906IPR10134 Pisna izjava o evropski številki za klic v sili 112 Projekt Hesculaep (v angleščini) Evropska civilna zaščita - enotna številka za klic v sili 112 (v angleščini)
SL
1
PHOTO
20070906PHT10136.jpg
SL
3
LINK
http://www.hesculaep.org/
SL
4
LINK
http://ec.europa.eu/environment/civil/prote/112/112_en.htm
-//EP//TEXT WDECL P6-DCL-2007-0044 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
