Razvojna pomoč jalova, če ne omogoča preživetja majhnim kmetovalcem
Varnost hrane
2011-10-05 - 15:35
Majhni kmetje iz držav v razvoju le stežka tekmujejo s subvencioniranimi kmeti iz EU, opozarja poslanka Eva Joly. .©BELGA_AFP_PIUS UTOMI Kako ljudem v revnih državah pomagati, da ne bodo lačni, da bodo uživali tisto, kar je v razvitem svetu bolj ali manj samoumevno, namreč prehrambeno varnost? To je bilo vprašanje, na katerega so skušali odgovoriti strokovnjaki v razpravi, ki jo je 4. oktobra organiziral odbor Parlamenta za razvoj. Razvojna pomoč je dobrodošla, so ugotavljali, vendar je treba spremeniti tudi politike EU, ki s poceni kmetijskimi pridelki škodijo majhnim kmetovalcem.
Evropa daje razvojno pomoč, hkrati pa svojim kmetom podarja subvencije za izvoz kmetijskih pridelkov, ki kmete drugje spravljajo v škripce, je dejala Eva Joly iz francoskih Zelenih. David Nabarro, ki v Združenih narodih vodi dejavnosti v zvezi s prehrambeno varnostjo, je ob tem opozoril, da je treba kmetom v revnih državah omogočiti, da preživijo s prodajo svojih izdelkov, kar pa bo mogoče le s spremembami trgovinskega sistema na svetovni in lokalni ravni.
Mamadou Cissokho, predsednik združenja zahodnoafriških kmetov ROPPA, je menil, da morajo afriške države prevzeti odgovornost za zagotavljanje prehrambene varnosti, saj je mednarodni trgi ne morejo zagotoviti. Temu je pritrdil tudi francoski poslanec Jose Bove (Zeleni), ki je dejal, da so pravila svetovne trgovine onemogočajo preživetje majhnih kmetov v državah v razvoju. "Pravica do hrane je temeljna pravica," je poudaril.
Strokovnjaki poudarjajo, da so danes problematični predvsem nakupi velikih površin zemlje v državah v razvoju s strani tujih vlagateljev in špekulacije slednjih na trgih hrane, kar draži živila. Tako je bilo leto 2008 leto lakote, čeprav je bilo istega leta pridelano največ žita v človeški zgodovini.
Svetovna organizacija za hrano (FAO) ugotavlja, da na svetu milijarda ljudi trpi za lakoto. Lakota je letos poleti v vzhodni Afriki zahtevala na tisoče življenj, sto tisoče ljudi je moralo zatočišče poiskati v begunskih taboriščih, kjer je na voljo vsaj nekaj hrane.
Treba je spodbuditi vlaganja v rezervne zaloge hrane in odpisati dolg najbolj zadolženim revnim državam, pa predlaga nedavno sprejeta resolucija Parlamenta o tej temi. Mikrokrediti bi bili še posebej dobrodošli, so poudarili poslanci.
Kmetijstvo ima sicer pomembno vlogo v gospodarstvih držav v razvoju, saj je v njem zaposlene 70 odstotkov delovne sile, še posebej žensk.
20110930STO28000 Resolucija Paramenta: Pomoč državam v razvoju pri reševanju vprašanja zanesljive preskrbe s hrano Resolucija Parlamenta: Lakota v vzhodni Afriki Resolucija Parlamenta: Rastoče cene hrane Kriza hrane: Kdo bo nahranil lačne po svetu?
SL
1
PHOTO
20111003PHT28074.jpg
-//EP//TEXT TA P7-TA-2011-0410 0 NOT XML V0//SL
-//EP//TEXT TA P7-TA-2011-0389 0 NOT XML V0//SL
-//EP//TEXT TA P7-TA-2011-0071 0 NOT XML V0//SL
-//EP//TEXT IM-PRESS 20080627STO32886 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
