P6_TA(2007)0034
Ohranitev nekaterih staležev izrazito selivskih vrst *
A6-0476/2006
Zakonodajna resolucija Evropskega parlamenta o predlogu Uredbe Sveta o nekaterih tehničnih ukrepih za ohranitev nekaterih staležev izrazito selivskih vrst ( KOM(2006)0100 – C6-0106/2006 – 2006/0030(CNS) )
(Postopek posvetovanja)
Evropski parlament
, –
ob upoštevanju predloga Komisije Svetu ( KOM(2006)0100 ) Še ni objavljeno v Uradnem listu.
,
–
ob upoštevanju člena 37 Pogodbe ES, na podlagi katerega se je Svet posvetoval s Parlamentom ( C6-0106/2006 ),
–
ob upoštevanju člena 51 svojega Poslovnika,
–
ob upoštevanju poročila Odbora za ribištvo ( A6-0476/2006 ),
1.
odobri predlog Komisije, kakor je bil spremenjen;
2.
poziva Komisijo, naj ustrezno spremeni svoj predlog na podlagi člena 250(2) Pogodbe ES;
3.
poziva Svet, naj obvesti Parlament, če namerava odstopati od besedila, ki ga je Parlament odobril;
4.
poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5.
naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija Spremembe Parlamenta Sprememba 1 Uvodna izjava 4 a (novo)
(4a) Po mnenju znanstvenega odbora ICCAT sedanje ravni ulova navadnega tuna s sedanjim načinom izkoriščanja virov ne bo mogoče dolgoročno ohranjati, zato bi morala Evropska unija odboru ICCAT nujno predložiti ukrepe za obnavljanje staležev, vključno z načrtom za obnovo, če je to potrebno, pa tudi nadzorne ukrepe, ki bodo prispevali k rešitvi problema prelova in izjav, ki zmanjšujejo realni ulov.
Sprememba 2 Uvodna izjava 4 b (novo)
(4b) Znanstvene analize kažejo, da preti ribolovu navadnega tuna upad, zaradi česar bi morali Evropska unija ter njene države članice v skladu s priporočili omenjenih analiz nujno uvesti nadzorne ukrepe za reševanje problema prelova, ki jih bo spremljal načrt za obnovo virov.
Sprememba 3 Uvodna izjava 4 c (novo)
(4c) Da bi bili ti nadzorni ukrepi učinkoviti, morajo pridobiti splošno soglasje, zato morajo Komisija in države članice v mednarodnem okviru nujno izvajati aktivno politiko za zaščito teh ukrepov, zlasti v regionalnih ribiških organizacijah, pristojnih za upravljanje z viri, in pri državah kot Japonska, ki predstavljajo prednostno tržišče za navadnega tuna.
Sprememba 4 Uvodna izjava 4 d (novo)
(4d) Povečanje povpraševanja za navadnega tuna je privedlo do okrepitve ribolovnega napora tako za namene neposredne prodaje kot tudi za oskrbo posameznikov, ki tune gojijo, kar zahteva od Evropske unije in držav članic strog nadzor in izboljšanje informiranja o dejavnostih ribolova in gojenja, kar je nujno za pridobitev znanstvene ocene o stanju staležev.
Sprememba 5 Uvodna izjava 4 e (novo)
(4e) Prekomerne zmogljivosti, dosežene v ribogojnicah za rejenje navadnega tuna, ki naj bi pokrivale vse večje povpraševanje, so povečale pritisk na to vrsto, zaradi česar morajo Evropska unija in države članice strogo nadzorovati dejavnosti teh gojišč in izboljšati informacije iz teh objektov, ki so nujno potrebne za znanstveno oceno, v kakšnem stanju je vir.
Sprememba 6 Uvodna izjava 6 a (novo)
(6a) Ker so nekatere populacije selivskih vrst ogrožene, bi morala Evropska unija v skladu z obvezami, ki jih je sprejela na področju skupne ribiške politike, spodbujati in podpirati uporabo bolj selektivnih ribolovnih pripomočkov, ki bodo bolj spoštovali morsko okolje.
Sprememba 7 Uvodna izjava 13 a (novo)
(13a) Ob upoštevanju velike trgovinske vrednosti, ki jih imajo nekatere od teh selivskih vrst na svetovnem ribjem trgu, je potrebno strogo nadzorovati prakse ilegalnega ribolova, zaradi katerih je prišlo do osiromašenja sedanjih staležev.
