9.3.2009
PREDLOG RESOLUCIJE
k izjavi Evropskega sveta in Komisije
v skladu s členom 103(2) poslovnika,
ki ga predlagajo Klaus-Heiner Lehne v imenu skupine PPE-DE, Ieke van den Burg v imenu skupine PSE, Diana Wallis v imenu skupine ALDE in Francesco Enrico Speroni v imenu skupine UEN
o udeležbi zaposlenih v družbah z evropskim statutom in drugih spremljevalnih ukrepih
Resolucija Evropskega parlamenta o udeležbi zaposlenih v družbah z evropskim statutom in drugih spremljevalnih ukrepih
Evropski parlament ,
–
ob upoštevanju zakona o malem podjetništvu in delovnega programa Evropske komisije za leti 2008/2009,
–
ob upoštevanju člena 103(2) svojega poslovnika,
A.
ker bo statut evropske zasebne družbe (SPE) olajšal poslovanje malih in srednjih podjetij na notranjem trgu, dostopen pa bo tudi večjim družbam,
1.
poziva Komisijo, naj na osnovi člena 138 Pogodbe ES začne posvetovanje s socialnimi partnerji, da bi ocenili in po potrebi racionalizirali, vzpostavili ali okrepili določbe o udeležbi zaposlenih na evropskem notranjem trgu;
2.
poziva Komisijo, naj oceni vpliv obstoječih evropskih statutov družb ter zadevnih sodb Sodišča Evropskih skupnosti (npr.: 'Daily Mail in General Trust', 'Sevic Systems', 'Inspire Art', 'Überseering' in 'Cartesio') glede na udeležbo zaposlenih v odborih družb in možno odpravo zadevnih nacionalnih določb ali njihovo izogibanje;
3.
poziva Komisijo, naj oceni čezmejne težave glede upravljanja podjetij, davčnega prava in finančne udeležbe zaposlenih v delničarskih programih, povezanih s tem posvetovanjem; poziva k možnemu pregledu in/ali novim predlogom, o katerih je treba razpravljati s Svetom in Parlamentom;
4.
poziva Komisijo, naj oceni vlogo statuta za posebne poslovne subjekte, v skladu s katerim mora biti povračilo posojila ali drugega prispevka delničarja podrejeno, če je prispevek delniškemu kapitalu primernejši (tj. v primeru čezmerne zadolženosti same družbe); meni, da je treba upoštevati pravilo, ki zagotavlja, da mora delničar vrniti prejeto povračilo, če je bilo plačano v obdobju blizu nesolventnosti družbe;
5.
naroči predsedniku, da to resolucijo pošlje Svetu in Komisiji.
