Nujno ukrepanje za preprečevanje pomorov čebel
Kmetijstvo
Plenarno zasedanje
2011-11-15 - 16:20
Ján JAKUBOV agri-press@europarl.europa.eu PORT (+32) 498 98 35 90 BXL (+32) 2 28 32119 STR (+33) 3 881 74005 Janez VOUK Tiskovna služba Evropskega parlamenta janez.vouk@europarl.europa.eu PORT (+32) 498 98 33 37 BXL (+32) 2 28 31053 STR (+33) 3 881 74897 Manja TOPLAK Informacijska pisarna EP v Sloveniji TiskovnaSluzba-sl@europarl.europa.eu PORT (+386) 40 560 637 ADDINFO (+386) 1 252 88 42 EMAIL manja.toplak@europarl.europa.eu Porast smrtnosti čebel, ki oprašujejo večino rastlin v Evropi, bi lahko imel resne posledice za proizvodnjo hrane in ekološko ravnovesje a stari celini, opozarjajo poslanci v resoluciji, ki so jo sprejeli v torek. Dokument poziva EU, naj poveča naložbe v raziskave novih zdravil in okrepi usklajena prizadevanja za zaščito žuželk, ki postajajo ogrožena vrsta.
"Opraševanje je javno dobro v korist vsega evropskega kmetijstva, ohranimo pa ga lahko le s skupnim evropskim ukrepanjem," poudarja avtor resolucije, poslanec Csaba Sándor Tabajdi (S&D, HU).
Po mnenju parlamentarcev bi morala Komisija spodbuditi vzpostavitev ustreznih nacionalnih nadzornih sistemov in razviti usklajene evropske standarde, ki bodo omogočali zbiranje in primerjavo podatkov.
Evropske države bi morale izboljšati izmenjavo informacij med laboratoriji, čebelarji, kmeti, industrijo in znanstveniki o ekotoksikoloških študijah, ki zadevajo zdravje medonosnih čebel, da bi omogočili utemeljen neodvisen znanstveni nadzor. Dokument tudi poudarja, da je treba podpirati diagnostične laboratorije in preskuse na terenu na nacionalni ravni ter se izogniti prekrivanju financiranja.
Boljši dostop do novih zdravil
Predpisi za odobritev in razpoložljivost zdravil za uporabo v veterinarski medicini bi morali biti prožnejši, farmacevtska podjetja pa bi bilo treba spodbujati k razvoju novih zdravil, med drugim proti pršicam Varroa. Ob tem bi se bilo treba izogibati pretirani uporabi antibiotikov, saj vplivajo na kakovost čebeljih pridelkov
Strožji nadzor nad širitvijo bolezni
Na zdravje čebel vpliva tudi prisotnost strupenih snovi v okolju, predvsem pesticidov. Parlament zato podpira programe usposabljanja kmetov o vplivu pesticidov in nekemičnih kmetijskih praksah za odpravo plevela osebni programi, podpirajo pa tudi programe za gozdarje in veterinarje o preprečevanju in nadzoru širjenja bolezni čebel.
Evropski poslanci še pozivajo Komisijo, naj opravi nepristranske raziskave o možnih negativnih učinkih gensko spremenjenih kultur in monokultur na zdravje čebel.
Spremljanje uvoza
Evropska komisija bi morala tudi spremljati morebitne izbruhe bolezni čebel v tretjih državah in vzpostaviti sistem nadzora uvoženih izdelkov, da bi se izognili "uvozu" eksotičnih bolezni čebel
Ocene kažejo, da je 84 odstotkov rastlinskih vrst in 76 odstotkov proizvodnje hrane v Evropi odvisnih od opraševanja čebel. Čebelarstvo sicer predstavlja neposreden ali posreden vir dohodka za več kot 600 tisoč Evropejcev.
Poslanci so resolucijo sprejeli s 534 glasovi za, 16 proti in 92 vzdržanimi glasovi.
20111115IPR31527 Sprejeto besedilo bo na voljo tukaj (15. 11. 2011) Video posnetek razprave (14. 11. 2011) Poročevalec Csaba Sándor TABAJDI (S&D, HU)
SL
1
LINK
/activities/plenary/ta/calendar.do?language=SL
SL
2
LINK
/wps-europarl-internet/frd/vod/research-by-date?language=sl
SL
3
LINK
/members/public/yourMep/view.do?language=SL&partNumber=1&name=tabajdi&id=23808
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
