Evropski poslanci in njihovo 5001 vprašanje... ampak: kdo ima odgovore?
Institucije
2006-08-30 - 13:21
Pisna vprašanja evropskih parlamentarcev
Lani so evropski poslanci Evropski komisiji posredovali preko 5000 pisnih vprašanj – kar pomeni več kot 100 vprašanj tedensko – ampak zakaj in o čem? Postavili so jih iz različnih razlogov: da bi predstavili na probleme svojih volivcev, da bi dobili pojasnila o zakonodaji in politikah Unije, da bi opozorili na zlorabe in nepravilnosti oziroma pritegnili pozornost na določene teme. Vprašanja pomenijo tudi obveznost za Komisijo in Svet EU, da javno predstavita svoje delovanje.
Vprašanja – rezultati
Poslanska vprašanja lahko pripeljejo do konkretnih rezultatov "na terenu". V nedavnem odgovoru na pisno vprašanje evropske poslanke Catherine Stihler o oglasu za delovno mesto, ki med drugim pravi: "Kadilci naj se ne prijavljajo", je Komisija odgovorila, da proti-diskriminacijska zakonodaja ne zajema uživalcev tobačnih izdelkov. Pred poletnim svetovnim prvenstvom v nogometu so evropski poslanci s pisnimi vprašanji pozvali Komisijo, naj razišče določene pogoje za rezervacijo vstopnic na tekme, med drugim to, da jih je bilo mogoče plačati le s kreditno kartico Mastercard ali z nakazilom z nemškega bančnega računa. Zaradi pritiskov je svetovna nogometna zveza FIFA pogoje spremenila. Poslanska vprašanja sicer zajemajo teme od hrupa letal in cen gostovanja v mobilnih omrežjih do bližnjevzhodne krize.
Kako deluje sistem?
Pisno vprašanje lahko postavi katerikoli evropski poslanec, ki ga mora zato predložiti predsedniku parlamenta Josepu Borrellu, ta pa ga pošlje bodisi Komisiji ali Svetu. Obstajata dve vrsti pisnih vprašanj: "prednostna" in "neprednostna" vprašanja, kar je odvisno od nujnosti tematike in tega, koliko poizvedovanja se predvideva za odgovor. Prednostna vprašanja zahtevajo hitrejši odgovor, vendar zanje ni potrebno poglobljeno poizvedovanje. Vsak evropski poslanec lahko predloži eno prednostno vprašanje na mesec, število neprednostnih vprašanj pa ni omejeno.
Kdo odgovarja na vprašanja?
Če je pisno vprašanje naslovljeno na Komisijo, bo nanj odgovoril komisar, ki je pristojen za to področje. Tako bo komisar za znanost in razvoj Janez Potočnik odgovoril na vprašanja, ki se - na primer - tičejo okvirnega raziskovalnega programa. Če je vprašanje naslovljeno na Svet EU, da odgovor predstavnik države, ki je v takratnem šestmesečnem obdobju predsedujoča - trenutno je to Finska. Rok za odgovor na prednostna vprašanja je tri tedne, za neprednostna pa šest tednov.
Če institucija na vprašanje ne bi odgovorila, lahko evropski poslanec zahteva, da se problematika uvrsti na dnevni red naslednje seje pristojnega odbora. Vprašanje o razvojni pomoči bi v tem primeru obravnaval parlamentarni odbor za razvoj.
Vprašanja in odgovori so objavljeni v Uradnem listu Evropske unije ter dostopni na spletni strani Evropskega parlamenta. V naslednjih člankih bomo podrobneje predstavili nekaj vprašanj, ki so jih zastavili evropski poslanci.
20060829STO10141 Parlamentarna vprašanja
SL
1
PHOTO
20060828PHT10135.jpg
SL
2
LINK
/QP-WEB/application/home.do?language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
