Dnevna beležka : 17-11-2004
Urednica: Tanja Rudolf Tel. 31053
Sekretariat: Viktorija Jeras
Zaključek redakcije: 17.11.2004 ob 18:30
Oznake parlamentarnih postopkov
Skupina A
Poročila in priporočila
Skupina B
Poročila in ustna vprašanja
Skupina C
Dokumenti ostalih institucij
*
Postopek posvetovanja
**I
Postopek sodelovanja (prvo branje)
**II
Postopek sodelovanja (drugo branje)
***
Postopek soglasja
***I
Postopek soodločanja (prvo branje)
***II
Postopek soodločanja (drugo branje)
***III
Postopek soodločanja (tretje branje)
Okrajšave
- Politične skupine: glej naslednjo stran
BE
Belgija
IT
Italija
PL
Poljska
CZ
Republika Češka
CY
Ciper
PT
Portugalska
DK
Danska
LV
Latvija
SI
Slovenija
DE
Nemčija
LT
Litva
SK
Slovaška
EE
Estonija
LU
Luksemburg
FI
Finska
EL
Grčija
HU
Madžarska
SE
Švedska
ES
Španija
MT
Malta
UK
Združeno Kraljestvo
FR
Francija
NL
Nizozemska
IE
Irska
AT
Avstrija
Menjalni tečaj
1 evro = 239,77 SIT (slovenski tolar, kot je v veljavi dne 17.11.2004)
Politi č ne skupine Kot je v veljavi dne 16.11.2004
EPP-ED
PES
ALDE
Greens / EFA
EUL / NGL
IND / DEM
UEN
Non-attached
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
11
2
78
Total
268
200
88
42
41
37
27
29
732
Politične skupine
PPE-DE
Skupina Evropske ljudske stranke (Krščanskih demokratov) in Evropskih demokratov
PSE
Skupina socialdemokratov v Evropskem parlamentu
ALDE
Skupina zavezništva liberalcev in demokratov za Evropo
GUE/NGL
Konfederalna skupina Evropske združene levice - Zelene nordijske levice
Verts/ALE
Skupina Zelenih/Evropske svobodne zveze
UEN
Skupina združenje za Evropo narodov
IND/DEM
Skupina neodvisnosti in demokracije
NI
Samostojni poslanci
Izjave
Razprava o novem kolegiju Barrosove komisije
Izjava g. Barrosa, izvoljenega predsednika Komisije
17.11.2004
" Poslanci Evropskega parlamenta ste poudarili potrebo po močni
in učinkoviti Komisiji - Komisiji za vse Evropejce" , je na
začetku razprave o novem kolegiju Evropske komisije poslance nagovoril
njen predsednik, José Manuel Barroso. " Kot veste, sem moral
poiskati člane svoje ekipe v sodelovanju z vsako državo članico. Gre
za deljeno odgovornost in po razpravah s kolegi iz Svet, sem poiskal
dva nova komisarja, g. Franca Frattinija, in g. Andrisa Piebalgsa, g.
Laszlu Kovacsu pa dodelil nov portfelj" . G. Barroso je nadaljeval,
da sta po oktobrskih dogodkih Parlament in Komisija močnejša kot kdajkoli
prej. " Seveda to ne pomeni, da se bomo v nadaljevanju strinjali
o vsem. Kot vsaka družina bomo tudi mi doživljali nesporazume in razhajanja.
Vendar pa zagotavljam, da bo Komisija z vašo pomočjo igrala vodilno
vlogo ter si prizadevala voditi dinamično koalicijo, ki zrcali poglede
Parlamenta ".
Govoru predsednika Komisije so sledili odzivi iz poslanskih klopi.
Hans-Gert POETTERING (PPE/DE, DE) je dejal, da je njegova poslanska skupina Barrosovo komisijo podpirala že v prejšnji sestavi in jo bo podprla tudi tokrat. Kljub vsemu je dodal, da je bila odločitev g. Barrosa, da prestavi glasovanje "modra" ter pohvalil "plemenito dejanje" g. Buttiglioneja, da je umaknil svojo kandidaturo. Dejal je, da sta se nova kandidata, g. Frattini in g. Piebalgs dobro odrezala na zaslišanjih ter obžaloval dejstvo, da madžarska vlada ni sledila zgledu Latvijcev, ki so g. Barrosu pomagali poiskati ustrezno nadomestilo za neprepričljivo kandidatko.
Martin SCHULZ (PSE, DE) je v imenu svoje stranke dejal, da nameravajo socialisti ravno tako podpreti novo sestavo Barrosove komisije - spremembe, do katerih je prišlo v preteklih tednih je pozdravil kot "premik v pravo smer", obžaloval pa je dejstvo, da nizozemska vlada ni pokazala več fleksibilnosti in sledila zgledu Italije in Latvije.
Graham R. WATSON (ALDE, UK) je v dejal, da njegova skupina načeloma podpira nov kolegij komisarjev: tako g. Kovacs kot g. Piebalgs naj bi se bila dobro odrezala na zaslišanjih, g. Frattini pa se sicer ni poglabljal v podrobnosti, vendar je na splošno dal dober vtis. Dejal je, da je morala njegova poslanska skupina prejšnji mesec soditi kolegij na osnovi "njegovega najšibkejšega člena", ker pa je g. Barrosu uspelo slednjega nadomestiti je napočil čas, da priznajo prednosti novega kolegija.
Monica FRASSONI (Verts/ALE, IT) je v imenu skupine zelenih dejala, da je bilo pomembno, da je Parlament dvignil glas in se zavzel za spoštovanje svobode in nastopil proti diskriminaciji. Nov kolegij komisarjev je sicer boljši, vendar ne dovolj dober, njena poslanska skupina pa se je enoglasno odločila, da nove sestave Komisije ne bo podprla.
G. Francis WURTZ (GUE/NGL, FR) je v imenu skupine EUL/NLG dejal, da je bila njegova skupna kritična do prvotne sestave Barrosove Komisije, ter dodal, da je bil edini pravi kompromis s strani g. Barrosa zamenjava italijanskega kandidata. Njegova poslanska skupina posebej nasprotuje g. Kroes zaradi morebitnega nasprotja interesov, nezadovoljni pa so tudi z g. Frattinijem, saj po mnenju poslanske skupine ne gre za človeka, ki bi lahko zagovarjal državljanske svoboščine.
G. Jens-Peter BONDE (IND/DEM, DK) je mnenje svoje poslanske skupine izrazil z besedami "ne hvala". Barrosojeva komisija po njihovem mnenju ni niti dovolj močna, niti dovolj transparentna.
Poslanka Roberta ANGELILLI (UEN, IT) je v imenu skupine UEN dejala, da od nove Komisije veliko pričakujejo. Dodala je, da upa, da se bo s tem "končala gonja nekaterih poslancev zoper g. Buttiglioneja in Italijo".
Neodvisni poslanec Sergej KOZLÍK (NI, SK) je dejal, da bo sam nov kolegij Komisije podprl, ter dejal, da je čas, da se Komisija končno loti svojega dela.
Poslanec Borut PAHOR (PSE, SI) je dejal, da je g. Barroso z odločitvijo o odložitvi glasovanja o novi Komisiji izvedel dobrodošle spremembe, izkazal spoštovanje do Evropskega parlamenta in pripomogel k povečanju njegovega ugleda in moči. Napočil pa je čas, da to stori tudi EP, saj je potrebna vzajemna krepitev vlog glavnih institucij EU. To bo, kot je dejal, povečalo tudi stopnjo zaupanja državljanov v EU. Evropa si namreč zasluži močno institucionalno partnerstvo in potrebuje močno politično vodstvo. Poudaril je dve področji, ki sta po njegovem mnenju najpomembnejši - uresničitev Lizbonske strategije ter zaključek ratifikacije evropske ustavne pogodbe. Predvsem o slednjem je bilo po njegovem mnenju s strani g. Barrosa izrečenega premalo.
Evropski svet
Poslanci o rezultatih novembrskega zasedanja Evropskega sveta
Poročilo Evropskega sveta in izjava Komisije - Srečanje Evropskega sveta
(Bruselj, 4/5. november 2004)
Razprava: 17.11.2004
Evropski parlament je danes sprejel skupni predlog resolucije o rezultatih
zasedanja Evropskega sveta novembra meseca. V resoluciji se poslanci
osredotočajo na pripravo vmesne ocene lizbonske strategije, območje
svobode, varnosti in pravice (Haški program), Irak, Srednji vzhod, Sudan,
Iran in Ukrajino.
Resolucija pozdravlja dejstvo, da je Evropski svet veljavnost in ustreznost uravnotežene lizbonske strategije potrdil z gospodarsko, socialno in okoljsko dimenzijo in poudarja, da je ta uravnoteženost bistvena tako za evropsko vizijo družbe kakor tudi za globalno konkurenčnost Evrope. Strinja se s sklepom poročila, da mora biti Parlament bolj udeležen v postopku spremljanja in spodbujanja izvajanja lizbonske strategije. V okviru doseganja na znanju temelječega gospodarstva obžaluje ponovno nestrinjanje Sveta glede patenta Skupnosti in nedoseganja ciljnih 3 odstotkov BDP za naložbe v raziskave in razvoj.
Na področju haškega programa poudarja, da obstaja nujna potreba po zmanjšanju nezakonitega priseljevanja in da je edini način za dosego tega skladen in celovit evropski azil in politika priseljevanja. Kljub temu, da so poslanci seznanjeni s pomembnostjo, ki jo Svet pripisuje razvoju območja svobode, varnosti in pravice, zlasti v luči terorističnih napadov v Združenih državah 11. septembra 2001 in v Madridu 11. marca 2004, poudarjajo potrebo po spoštovanju pravega ravnovesja med zahtevami kazenskega pregona in zaščito podatkov in temeljnih svoboščin.
Glede Iraka poslanci izražajo svojo zaskrbljenost glede težav, ki so nastale pri vzpostavitvi varnosti in pogojev za pripravo svobodnih in pravičnih volitev, načrtovanih za januar 2005 ter prav tako glede obnove države, ki naj bi imela za cilj popolno vrnitev suverenosti državi. Poslance tudi skrbi za vse žrtve med civilnim prebivalstvom, ki so rezultat trenutnih vojaških operacij.
Na področju srednjega vzhoda Parlament deli solidarnost s palestinskim ljudstvom po smrti predsednika Arafata in kot je označil Evropski svet, potrjuje svojo polno podporo zakonitim predstavnikom palestinskih oblasti. V tem občutljivem trenutku ponovno poudarja, da je rešitev spora na srednjem vzhodu mogoča le s pogajanjem za dosego čvrstega in dokončnega mirovnega sporazuma, kot je določeno v mirovnem načrtu, brez predpogojev, temelječem na obstoju dveh demokratičnih, suverenih in za življenje sposobnih držav - Izraela in Palestine - v mirnem sobivanju z varnimi in priznanimi mejami, "kjer je zagotovljeno mirno sobivanje kristjanov, muslimanov in Židov".
O Sudanu Parlament s Svetom deli hudo zaskrbljenost zaradi slabšanja varnostnega in humanitarnega položaja v regiji Darfur, kot posledica ponovnega nasilja upornikov in milicije, ki ga sestavlja nasilno in prisilno premeščanje IDP s strani sil sudanske vlade. Zato odločno poziva vse strani v sporu, da takoj končajo vojaške operacije in v celoti spoštujejo sporazum o prekinitvi ognja iz N'Djamene 8. aprila kot tudi Resoluciji Varnostnega sveta.
Glede Irana resolucija podpira prizadevanja Evropske unije in njenih držav članice za sklenitev sporazuma z iransko vlado o njenem jedrskem programu, ki bo pregleden in usklajen z IAEA; seznanja z zadnjimi izjavami iranskih oblasti, ki so oznanile začasno ustavitev državnega programa za obogatitev urana. Hkrati izraža svojo globoko zaskrbljenost zaradi poslabšanja položaja človekovih pravic v tej državi in poudarja, da se lahko trajen in vzajemen dolgoročen odnos z Iranom, vključno s političnimi razsežnostmi, vzpostavi le na podlagi resničnega napredka in izboljšanja obstoječega položaja.
Kar zadeva Ukrajino, deli oceno Sveta o Ukrajini kot ključni sosedi in partnerici, medtem ko obžaluje dejstvo, da prvi krog predsedniških volitev ni dosegel znatnega števila mednarodnih standardov za demokratične volitve. Pri tem poziva ukrajinske oblasti, da se pravočasno spoprimejo z ugotovljenimi pomankljivostmi pred drugim krogom ter da ustvarijo potrebne pogoje za svobodne in pravične volitve, še posebej z zagotavljanjem enakega dostopa do državnih medijev za oba kandidata.
Kmetijstvo
Semena, proizvedena v tretjih državah
Joseph DAUL (PPE/DE, FR)
Semena, proizvedena v tretjih državah
Dok.: A6-0007/2004
Razprava: 17.11.2004
Glasovanje: 17.11.2004
Poslanci so sprejeli poročilu poslanca-poročevalca Josepha Daula o
semenih, proizvedenih v tretjih državah.
Za dodatne informacije se obrnite na: Maria Andrés Marìn (Strasbourg) tel.(33-3) 881 73603 (Bruselj) tel.(32-2) 28 44299 e-naslov: agri-press@europarl.eu.int
Zunanji odnosi
Slavnostna seja: predsednik Južnoafriške republike nagovori Evropski parlament
Slavnostna seja - Južna Afrika
Razprava: 17.11.2004
Na današnji slavnostni seji je poslance Evropskega parlamenta nagovoril
predsednik Južnoafriške republike, Thabo Mbeki.
Resolucija: Kuba
Izjava Komisije - Razmere na Kubi
Razprava: 16.11.2004
Glasovanje: 17.11.2004
Parlament je danes z 376 glasovi za, 281 glasovi proti in 26 vzdržanimi
glasovi sprejel resolucijo, v kateri zahteva takojšnjo izpustitev vseh
političnih zapornikov in zapornikov vesti, ki so zadržani na Kubi. Poslanci
zavračajo tovrsten odvzem prostosti, ki predstavlja napad na temeljnje
človekove pravice, posebej na svobodo govora in političnega združevanja.
Dom poziva Svet in Komisijo, da podvzameta ukrepe preko katerih bi spodbudila osvoboditev omenjenih posameznikov. Poslanci menijo, da je spoštovanje človekovih pravic in temeljnih svoboščin, spodbujanje tranzicije k pluralistični demokraciji in trajno gospodarsko okrevanje pot k izboljšanju življenjskih standardov kubanskega ljudstva. Hkrati zavračajo dejanje kubanskih oblasti, ki so pred nedavnim izgnale tri posalnce iz držav članic EU in dva predstavnika nevladnih organizacij iz Kube, omenjene posameznike pa podpirajo pri njihovih prizadevanjih. Parlament je mnenja, da je embargo na Kubo s strani ZDA škodljiv in bi ga bilo treba odstraniti. Poslanci pa so ravno tako prepričani, da je politična bodočnost Kube odvisna tudi od volje njenega ljudstva.
Za dodatne informacije se obrnite na: Joëlle Fiss (Strasbourg) tel.(33-3) 881 73656 (Bruselj) tel.(32-2) 28 41075 e-naslov: foreign-press@europarl.eu.int
Gospodarske in monetarne zadeve
Ukrepi na področju obdavčevanja dohodka od prihrankov: Andora
Jean-Claude GAUZES (PPE/DE, FR)
Obdavčevanje dohodka od prihrankov v obliki plačil obresti (Andora)
Dok.: A6-0017/2004
Razprava: 17.11.2004
Glasovanje: 17.11.2004
Poslanci so danes sprejeli poročilo Jeana-Paula Gauzesa o sklenitvi
sporazuma med Evropsko skupnostjo in Kneževino Andoro za vzpostavitev
ukrepov o obdavčevannju dohodka od prihrankov v obliki plačil obresti.
Ukrepi na področju obdavčevanja dohodka od prihrankov: Lihtenštajn
Jean-Claude GAUZES (PPE/DE, FR)
Obdavčevanje dohodka od prihrankov v obliki plačil obresti (Lihtenštajn)
Dok.: A6-0016/2004
Razprava: 17.11.2004
Glasovanje: 17.11.2004
Poslanci so danes sprejeli poročilo Jeana-Paula Gauzesa o sklenitvi
sporazuma med Evropsko skupnostjo in Kneževino Lihtenštajn za vzpostavitev
ukrepov o obdavčevannju dohodka od prihrankov v obliki plačil obresti.
Za dodatne informacije se obrnite na: Paula Fernández Hervás (Strasbourg) tel.(33-3) 881 74768 (Bruselj) tel.(32-2) 28 42535 e-naslov: econ-press@europarl.eu.int ali
Elina Viilup (Strasbourg) tel.(33-3) 881 74794 (Bruselj) tel.(32-2) 28 31250 e-naslov: econ-press@europarl.eu.int
Sodstvo in notranje zadeve
Poslanci za upravno sodelovanje na področju zunanjih meja, vizumov, azila in priseljevanja
Martine ROURE (PSE, FR)
Program ARGO
Dok.: A6-0019/2004
Razprava: 17.11.2004
Glasovanje: 17.11.2004
Parlament je z 572 glasovi za, 72 glasovi proti in 7 vzdržanimi glasovi
sprejel poročilo poslanke Martine Roure o akcijskem programu za upravno
sodelovanje na področju zunanjih meja, vizumov, azila in priseljevanja
(t.i. program ARGO).
Za dodatne informacije se obrnite na: Danny de Paepe (Strasbourg) tel.(33-3) 881 73605 (Bruselj) tel.(32-2) 28 42531 e-naslov: libe-press@europarl.eu.int
Varnost in obramba
Misija ALTHEA v Bosni in Hercegovini
Izjavi Sveta in Komisije - Misija ALTHEA v Bosni in Hercegovini
Razprava: 16.11.2004
Glasovanje: 17.11.2004
Poslanci so danes sprejeli predlog resolucije o Misiji Althea v Bosni
in Hercegovini. Misija predstavlja največjo vojaško operacijo Unije
doslej, saj v njej sodeluje 7000 vojakov, medtem ko Odbor za zunanje
zadeve ocenjuje, da operacija stane 71.7 milijonov evrov, to vsoto pa
naj bi neposredno krile države članice.
V resoluciji Parlament pozdravlja novo usklajeni in dosledni prsitop EU do Bosne in Hercegovine in verjame, da bi morala operacija "Althea" okrepiti celostni pristop EU do Bosne in Hercegovine ter podpreti napredovanje te države k morebitnemu članstvu v EU. Poslanci podpirajo "stabilizacijsko-pridružitveni proces" v Bosni in Hercegovini, ki predstavlja temelj za postopno približevanje te države EU. Med drugim pozdravljajo nov mandat posebnega predstavnika EU lorda Ashdowna za izvajanje paketa ukrepov celostne pdopore Bosni in Hercegovini vendar opozarjajo "da se mora Bosna in Hercegovina opreti predvsem na lastne moči".
Resolucija pozdravlja odločitev EU, da za misijo "Althea" uporabi Natova sredstva in zmogljivosti, s čimer potrjuje sodelovanje med obema organizacijama in izvaja sporazum o dostopu EU do Natovih struktur za načrtovanje in vodenje operacij (sporazum "Berlin Plus"). Meni, da mora ta operacija z vidika razvijajoče se civilno-vojaške celice za načrtovanje EU vzpostaviti skupno sposobnost za načrtovanje in upravljanje evropskih vojaških operacij na ravni EU ter podpira namero, "da se vojaške akcije povežejo z ostalimi vidiki vloge EU v Bosni in Hercegovini, vključno s policijskimi dejavnostmi, razvojem in izobraževanjem" .
Poslanci menijo, da je za sile EU pomembno vključiti integrirano policijsko enoto, ki bi opravljala tiste naloge, "za katere se vojska običajno ni izučila in ki jih običajne policijske sile ne morejo izvajati, zlasti ker ima policijska misija EU neizvrševalen mandat, v okviru katerega lahko le svetuje in nadzoruje razvoj dogodkov" . V zvezi s tem resolucija izpostavlja pomen okrepitve naporov za ustanovitev lokalne večnarodnostne policije, ki ji bodo zaupale vse skupnosti v državi. Poslanci dalje pozivajo vojaške in policijske sile EU kot tudi civilne oblasti v Bosni in Hercegovini, "da tesno sodelujejo v intenzivnem iskanju vojnih zločincev in v boju proti vsem vrstam terorizma" . Da bi preprečili situacije, do kakršne je prišlo na Kosovu marca 2004, zahtevajo podatke o načrtih za sprejemanje odločitev med različnimi organi EU ob spontanih izbruhih nasilja. Svet, naj bi ravno tako posredoval podrobne podatke o "operativnih sposobnostih" in "pravilih delovanja" misije Althea.
Izvoz orožja
Raũl ROMEVA RUEDA (Verts/ALE, ES)
Izvoz orožja
Dok.: A6-0022/2004
Razprava: 16.11.2004
Glasovanje: 17.11.2004
Poslanci so danes sprejeli poročilo poslanca
Raula Romeva Rueda o petem letnem poročilu Sveta na podlagi operativne
določbe 8 Pravil Evropske unije o ravnanju pri izvozu orožja. Pravila
EU o ravnanju pri izvozu orožja, sprejeta leta 1998, določajo najnižje
standarde za izdajo izvoznih dovoljenj za konvencionalno orožje v državah
članicah. Pravila sestavlja 8 določitvenih meril in 12 operativnih določb.
Gre za do sedaj najobsežnejši režim mednarodnega spremljanja izvoza
orožja.
V predlogu resolucije Parlament meni, da je jasna in učinkovita skupna politika nadzora nad izvozom orožja odločilna za boj proti mednarodnemu terorizmu ter za preprečevanje sporov, regionalno stabilizacijo in spoštovanje človekovih pravic. Pri tem še posebej pozdravlja izboljšave pri podatkih o izvozu orožja tako s strani starih kto tudi novih držav članic; vendar je v nekaterih priemrih zaskrbljen zaradi vrednosti predloženih podatkov in meni, daj eskrb za pravočasno in celovtio predložitev združljivih podatkov zi vseh držav članic nujna za njihovo preglednost. Parlament želi, da bi vsakak država članica predložila podatke o vrsti in količini dobavljenega orožja, o celotni vrednosti izvoza, o številu zavrnjenih dovoljenj vključno z razlogi za zavrnitev, natančnejše inforamcije o ciljni državi in klasifikacijo končnih uporabnikov, da bi se na podlagi popolnejših in bolj usklajenih podatkov izboljšala preglednost. Centalna baza podatkov o obvestilih o zavrnitvi naj bi bila po mnenju poslancev izredno uporabna, saj bo za vse države nemudoma vir podatkov, ki bo omogočal preučitev določenih zavrnitev.
Poslanci menijo, da so enotna pravila EU o nadzoru dejavnosti, povezanih s trgovino z orožjem, izjemnega pomena in "da je kljub skupnem stališču EU o trgovini z orožjem iz leta 2003, ki ga resolucija pozdravlja, še vedno pomanjkanje operativnih določb za države članice za poseben nadzor nad dejavnostmi državljanov in prebivalcev EU v zvezi s trgovino z orožjem, prevozom in financiranjem orožja, ko se te dejavnosti in s tem povezane dobave orožja izvajajo prek „tretjih držav“" . Resolucija dalje poziva Svet in države članice, "da ohranijo embargo EU na trgovino z orožjem z Ljudsko republiko Kitajsko in da ne oslabijo obstoječih nacionalnih omejitev za takšno prodajo orožja".
Parlament meni, da bi k upoštevanju pravil o ravnanju morali pozvati tudi nove sosednje države razširjene EU in države, s katerimi je ali bo EU sklenila stabilizacijsko-pridružitveni sporazum. Pri tem naj bi namenili posebno pozornost Kaliningradu, ki je bil v preteklosti tranzitno mesto za pošiljke vojaške opreme in orožja iz drugih delov Rusije za nezakonite končne uporabnike. Poziva pa tudi Svet in Komisijo, da pri svojem sodelovanju z Rusko federacijo opredelita prednostne ukrepe za boj proti nedovoljeni trgovini, vključno z redno izmenjavo podatkov o nadzoru nad izvozom in tranzitom in z dovoljenji za izvoz in tranzit.
Za dodatne informacije se obrnite na: Joëlle Fiss (Strasbourg) tel.(33-3) 881 73656 (Bruselj) tel.(32-2) 28 41075 e-naslov: foreign-press@europarl.eu.int
Širitev
Finančna podpora turški skupnosti na Cipru
Mechtild ROTHE (PSE, DE)
Listina o finančni podpori (Ciper)
Dok.: A6-0032/2004 in A6-0031/2004
Razprava: 16.11.2004
Glasovanje: 17.11.2004
Parlament je podprl vzpostavitev instrumenta finančne podpore, preko
katerega bo turška ciprska skupnost prejela 259 milijonov evrov vse
do leta 2006. Hkrati gre za pomembno politično dejanje, saj je to prvič,
da bo Unija neposredno podprla severni del otoka.
Namen pomoči je korak k odpravljanju izoliranosti turške skupnosti na Cipru in spodbujanje gospodarskega razvoja tega dela države. Dolgoročno to pomeni tudi olajšanje ponovne združitve Cipra, ne glede na to, da so Grki na referendumu letos aprila glasovali proti. Denarna pomoč naj bi spodbudila turški del otoka, da se približa skupnemu pravnemu redu ES.
Podaljšaje mandata Evropske agencije za obnovo
Anders SAMUELSEN (ALDE, DK)
Dok.: A6-0031/2004
Glasovanje: 17.11.2004
Poslanci so danes glasovali za podaljšanje mandata Evropske agencije
za obnovo vse do 31. decembra 2006.
Za dodatne informacije se obrnite na: Marjory van den Broeke (Strasbourg) tel.(33-3) 881 74337 (Bruselj) tel.(32-2) 28 44304 e-naslov: foreign-press@europarl.eu.int
Varstvo okolja
Dopolnitev direktive o embalaži in odpadnem materialu
Dorette CORBEY (PSE, NL)
Embalaža in odpadna embalaža
Dok.: A6-0027/2004
Razprava: 16.11.2004
Glasovanje: 17.11.2004
Evropski parlament je danes sprejel število amandmajev na predlog Komisije,
po katerem bi se določil datum, do katerega mora 10 novih držav članic
izpolniti cilje za predelavo in reciklažo odpadne embalaže. Direktiva,
ki je stopila v veljavo februarja 2004, državam članicam prepušča odločitev
o tem, kako doseči cilje in kako razdeliti odgovornost med industrijo
in pristojnimi državnimi organi.
Poslanci so glasovali v skladu s priporočili odbora za okolje, javno zdravje in varnost hrane in tako spremenili del predloga Komisije, ki se nanaša na roke. Dom se zavzema za naslednje datume: najkasneje 31. december 2012 za Slovenijo, Ciper, Češko republiko, Estonijo, Madžarsko, Litvo, Slovaško; 31. december 2013 za Malto; 31. december 2014 za Poljsko in 31. december 2015 za Latvijo. Komisija se je po drugi strani zavzemala, da bi za vse države članice veljal isti rok, in sicer 31. december 2012.
Kar zadeva reciklažo, direktiva zahteva znatno povečanje zastavljenih ciljev v primerjavi z direktivo iz leta 1994. Minimalni zastavljeni cilj, ki ga morajo doseči vse države članice najkasneje do 31. decembra 2008 se je povišal od 25% celotne odpadne embalaže na 55% celotne odpadne embalaže. Ravno tako določa minimalne cilje za reciklažo specifičnih materialov v tovrstnih odpadkih, na primer 60% za steklo, 60% za papir in karton, 50% za kovino, 22.5 % za plastiko in 15 % za les - rok je prav tako 31. december 2008. Poleg tega morajo države članice sprožiti ukrepe za spodbujanje izdelave embalaže in drugih proizvodov, s pomočjo materialov iz odpadne embalaže.
Kar zadeva predelavo, direktiva ne spreminja minimalnih zastavljenih ciljev iz leta 1994. To pomeni, da bodo morale do 31. decembra 2008 vse države članice predelati vsaj 60% odpadne embalaže.
Za dodatne informacije se obrnite na: Leena Maria Linnus (Strasbourg) tel.(33-3) 887 63969 (Bruselj) tel.(32-2) 28 42825 e-naslov: envi-press@europarl.eu.int
Resolucija EP o strategiji EU za konferenco o spremembi podnebja
Izjavi Sveta in Komisije - Podnebne spremembe
Razprava: 16.11.2004
Glasovanje: 17.11.2004
Parlament je danes z veliko večino sprejel resolucijo o spremembi podnebja,
s katerim so poslanci poslali pomembno poročilo delegaciji EU, ki se
bo udeležila konference COP-10 v Buenos Airesu. Poslanci želijo, da
EU ohrani svojo vodilno vlogo na področju pogajanj o podnebnih spremembah.
Dom verjame, da COP-1 predstavlja dobro priložnost ne samo za korak naprej od sklepov o izvajanju Kjotskega protokola s prejšnje konference pogodbenic, ampak tudi za začetek široke razprave o poglavitnih temah drugega ciljnega obdobja. Poslanci pozivajo EU in vse ostale pogodbenice okvirne konvencije ZN o spremembi podnebja (UNFCCC), naj nadaljujejo razprave za vključitev emisij mednarodnih poletov in ladijskega prometa v ciljne vrednosti za zmanjšanje emisij iz drugega ciljnega obdobja po 2012. Poleg tega pozivajo EU in ostale pogodbenice, naj posebej spremljajo emisije tovornega prometa in morda razvijejo svoj protokol za emisije tovornega prometa.
Parlament ob tej priložnost pozdravlja nedavno odločitev Ruske federacije za ratifikacijo Kjotskega protokola, kar omogoča začetek veljavnosti protokola ter poziva države, ki še niso ratificirale Kjotskega protokola, naj to čimprej storijo. Hkrati pozivajo vlado ZDA, naj ponovno pretehta svojo odločitev, da ne bo sodelovala.
Poslanci pozivajo delegacijo EU, da se seznani z zadnjim poročilom Evropske agencije za okolje, iz katerega je razvidno, da se Evropa zaradi spremembe podnebja segreva hitreje od svetovnega povprečja. EU bi zato morala podvojit svoje napore pri doseganju ciljnih vrednosti Kjotskega protokola in biti zgled za druge podpisnice konvencije.
V predlogu resolucije končno pozivajo države članice, ki še niso oblikovale lastnih nacionalnih načrtov razdelitve pravic, kot določa direktiva o trgovanju z emisijami, naj to storijo čimprej in naj pri tem postavijo ambiciozne cilje. Komisijo pozivajo, naj takoj ustrezno pravno ukrepa proti državam članicam, ki ne izpolnjujejo določil direktive.
Za dodatne informacije se obrnite na: Leena Maria Linnus (Strasbourg) tel.(33-3) 887 63969 (Bruselj) tel.(32-2) 28 42825 e-naslov: envi-press@europarl.eu.int
