V odboru za peticije o težavah srednjih in malih podjetij s krediti
Peticije
2011-11-22 - 16:13
Izabella Mészárosné Györvári (levo) in Gino Trevisanato Finančna in gospodarska kriza je močno udarila po srednjih in malih podjetjih. Z veliko težavami se slednja srečujejo predvsem pri pridobivanju kreditov. V težkem položaju so tudi ljudje, ki so zaradi krize ostali brez dela. Evropska zakonodaja ureja pravice delavcev v množičnih odpuščanjih, vendar ni vedno do črke spoštovana. Člani odbora za peticije so se seznanili z dvema primeroma, ki ponazarjata težave, s katerimi se srečujejo podjetja in ljudje v vsakdanjem življenju.
Izabella Mészárosné Györvári iz Madžarske je v imenu združenja za zaščito interesov podjetij izpostavila diskriminacijo, s katero se srečujejo srednja in mala podjetja, ko zaprosijo za kredit. Multinacionalke imajo namreč veliko lažji dostop do financiranja, majhna podjetja pa zaradi pomanjkanja kreditov razglašajo tudi stečaje. "Pozornost želimo usmeriti na težave malih podjetij. Menim, da je spodbujanje produktivnosti slednjih tisto, ki omogoča ustvarjanje visoke dodane vrednost in zaposlovanje delavcev, to pa je tudi pot iz krize," je bila prepričana Györvárijeva, ki je pozvala k sprejetju zakonodaje za zaščito malih podjetij in ukrepov za sankcioniranje nepoštenih poslovnih praks.
Gino Trevisanato iz Italije pa tudi po 15 letih želi razlago o tem, zakaj v množičnem odpuščanju, ki ga je stalo delovnega mesta, ni bil povabljen k posvetovanjem, kot je predvidevala evropska zakonodaja. "Ta ureja to področje zato, ker imajo lahko množična odpuščanja učinek tako na gospodarstvo kot konkurenco v vsaki državi članici," je pojasnil.
Peticije
Vsak državljan EU ali posameznik s stalnim prebivališčem v EU lahko sam ali skupaj z drugimi vloži peticijo pri Evropskem parlamentu in ga tako opozori, kako ga osebno prizadeva določeno vprašanje, ki spada v okvir EU. Odbor Parlamenta za peticije nato preverja, ali so kršene pravice državljana na področjih od okolja in socialnih zadev do pravice do svobodnega pretoka oseb ter skuša težavo v sodelovanju z nacionalnimi oblastmi tudi razrešiti.
Leta 2010 je Parlament prejel 1655 peticij, 14 odstotkov manj kot leta 2009. 653 peticij ni bilo sprejetih. Največ se jih je nanašalo na okoljska vprašanja, sledile so temeljne pravice, notranji trg in sodstvo. Največ peticij je v Parlament prispelo iz Nemčije, ki so ji sledile Španija, Italija, Romunija in Poljska.
20111118STO31848 Odbor za peticije Peticije (točke 7 in 8) Resolucija o dejavnostih odbora za peticije Kako vložiti peticijo?
SL
1
PHOTO
20111121PHT32061.jpg
SL
2
LINK
/activities/committees/homeCom.do?language=SL&body=PETI
SL
3
LINK
/meetdocs/2009_2014/organes/peti/peti_20111121_1500.htm#
SL
5
LINK
/parliament/public/staticDisplay.do?language=SL&id=49
-//EP//TEXT TA P7-TA-2011-0382 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
