Finančna kriza nesorazmerno prizadela države v razvoju
Razvoj in sodelovanje
2009-10-08 - 11:45
Finančna kriza je močno prizadela zlasti najrevnejše države. ©BELGA/EPA/CARL FOURIE Finančna kriza ima usodne posledice za najrevnejše države. Stopnja brezposelnosti naj bi predvidoma porasla za 23 milijonov, samo v letu 2009 bo do 90 milijonov več skrajno revnih ljudi, ogroženo je zdravljenje 1,7 milijona okuženih z virusom HIV, med letoma 2009 in 2015 pa naj bi letno umrlo od 200 do 400 tisoč več dojenčkov. Evropski poslanci bodo v četrtek glasovali o resoluciji, kako pomagati najbolj ranljivim.
Države v razvoju niso povzročile globalne finančne in gospodarske krize, vendar jih je ta nesorazmerno prizadela, navaja resolucija, ki jo je pripravila francoska poročevalka Eva Joly iz skupine Zelenih. Poslanci bodo o njej glasovali na plenarnem zasedanju v četrtek 8. oktobra.
Resolucija med drugim navaja, da lahko kriza, ki tako tesno sledi krizam cen živil in goriv, ogrozi ali celo izniči težko izborjeni napredek pri zmanjševanju revščine, lakote in umrljivosti mater in otrok ter pospeševanju osnovnošolske vzgoje, enakosti med spoloma, dostopa do čiste vode in primerne higiene.
Nova posojila IMF za evropske države
Evropski poslanci so resno zaskrbljeni, saj so 82 odstotkov novih posojil Mednarodnega denarnega sklada od julija 2009 prejele evropske države, samo 1,6 odstotka pa afriške države. Poleg tega se je pomoč nekaterih držav članic EU v letu 2008 realno zmanjšala.
Več dodatnih sredstev za države v razvoju
Obseg uradne razvojne pomoči je premajhen, da bi z njim lahko hitro krili potrebe držav v razvoju, ki so se zaradi krize močno povečale. Poročevalka zato terja več dodatnih finančnih sredstev in poziva Komisijo ter države članice, naj spoštujejo svoje mednarodne zaveze ter ne ukinjajo prispevkov, namenjenih uresničevanju razvojnih ciljev tisočletja, Komisija pa naj čim prej izdela nove predloge za inovativne mehanizme financiranja.
20091002STO61740 Resolucija o učinkih svetovne finančne in gospodarske krize na države v razvoju Finančna kriza: poslanci zahtevajo več pomoči za najrevnejše države Razprava v Strasbourgu, 14. septembra Odbor za razvoj
SL
1
PHOTO
20091006PHT61969.jpg
SL
5
LINK
/activities/committees/homeCom.do?language=SL&body=DEVE
-//EP//TEXT MOTION B7-2009-0078 0 NOT XML V0//SL
-//EP//TEXT IM-PRESS 20090929BRI61393 ITEM-006-SL NOT XML V0//SL
-//EP//TEXT CRE 20090914 ITEM-023 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
