VPRAŠANJE ZA USTNI ODGOVOR Z RAZPRAVO O-0096/06
v skladu s členom 108 Poslovnika
predložitev:
Enrique Barón Crespo
, v imenu Odbora za mednarodno trgovino
za Komisijo
Zadeva: Končni rezultati protidampinške preiskave o obutvi iz Kitajske in Vietnama
Komisija je 30. avgusta 2006 sprejela predlog za uvedbo dokončne protidampinške carinske dajatve za določeno usnjeno obutev iz Kitajske in Vietnama. Evropska komisija je predlagala carinsko dajatev v višini 16,5% za Kitajsko in carinsko dajatev v višini 10% za Vietnam za določeno usnjeno obutev.
Ta predlog se bistveno razlikuje od začasnega predloga iz julija 2006. Namen tega prvega predloga, ki ga je zavrnila velika večina držav članic, je bil v protidampinško uredbo prvič uvesti odložljiv carinski sistem, ki bi temeljil na tarifnih kvotah.
Ali Komisija lahko pripravi poročilo o glavnih zaključkih preiskave in utemeljitev predlaganih ukrepov?
V kakšni meri so se v primeru obutve upoštevali novi politični in metodološki pristopi? V kakšni meri se bodo tovrstni pristopi uporabljali v prihodnjih primerih?
