Začetek plenarnega zasedanja v Bruslju
Institucije
2006-03-22 - 16:30
Poslanci Evropskega parlamenta so v sredo popoldne v Bruslju začeli dvodnevno "mini" plenarno zasedanje, na katerem bodo med glavnimi temami zanesljivost oskrbe energijo in zunanjepolitična vprašanja. Na otvoritvi pa je predsednik parlamenta Josep Borrell poslance seznanil z novico, da je baskovska teroristična organizacija ETA razglasila stalno premirje.
Predsednik Borrell je v uvodnih besedah sporočil, da je ETA premirje razglasila premirje v sredo dopoldne. "S to napovedjo se kaže obzorje za čas brez terorističnega nasilja. Gre pa tudi za trenutek resnosti in previdnosti ter za trenutek, ko se spominjamo žrtev terorizma. Je tudi čas upanja, ki kliče k združitvi vseh demokratičnih sil. To je dobra novica za Španijo in Evropo, rad pa bi še poudaril, da se je treba proti terorizmu boriti z močjo demokracije," je dejal Borrell.
V sredo popoldne je sledila predstavitev politične strategije Komisije za leto 2007 in odgovor Komisije ter Sveta EU na vprašanja o zanesljivosti oskrbe z energijo. Poslanci bodo razpravljali še o mirovni operaciji v Kongu in o financiranju evropskih političnih strank .
Zasedanje v četrtek dopoldne bo namenjeno razpravi o demografskih spremembah ter medgeneracijski solidarnosti in poročilu o kulturnih rastlinah za neprehrambene namene.
20060322IPR06608
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
